ލޭދައުރުކުރާ ނިޒާމް | އިންސާނާގެ ހަށިގަނޑު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް އިންސާނާގެ ހަށިގަނޑު ލޭދައުރުކުރާ ނިޒާމް\n01 މާރިޗު 2012\nލޭދައުރުކުރާ ނިޒާމް ނުވަތަ ހިތާއި ލޭހޮޅިތަކުގެ ނިޒާމަކީ ހަށިގަނޑުގެ އެކި ހިސާބުގައިވާ ސެލްތަކާއި ޓިޝޫތަކަށް ލޭ ފޮނުވައި ދިނުމާއި، އަދި އެޓިޝޫ ތަކުން އަނބުރައި ލޭ ހިތާއި ދިމާލަށް ފޮނުވައި ދިނުމުގައި ޒިންމާވާ ނިޒާމެވެ. ހަށިގަނޑަށް ބޭނުންހުރި ކާނާގެ ބައިތައް ހަށިގަނޑުގެ އެކި ހިސާބުތަކަށް ފޯރުކޮށްދެނީ ވެސް ލޭގެ ޒަރީޢާއިންނެވެ. ހަށިގަނޑުގެ ފިނިހޫނުމިން ސާބިތުކަންމަތީ ހިފަހައްޓައިދީ، އަދި ހަށިގަނޑުގައި ހިމެނޭ އެސިޑް-ބޭސްގެ މިންވަރު ވެސް ހަމަހަމަކަންމަތީ ބަހައްޓައި ދިނުމުގައި ލޭދައުރުކުރާ ނިޒާމް އެހީތެރި ވެދެއެވެ.\nލޭދައުރުކުރާ ނިޒާމްގެ ބައިތައް :\nލޭދައުރުކުރާ ނިޒާމްގައި ހިމެނޭ މައިގަނޑު ބައިތަކަކީ:-\n• ލޭހޮޅި ތައް\nލޭ އެކުލެވިގެންވަނީ ''ޕްލާޒްމާ''(Plasma)އޭ ކިޔޭ ރީދޫކުލައިގެ ދިޔައަކާއި، އެތައް ބިލިއަން ސެލް ތަކެއްގެ މައްޗަށެވެ. ލޭގެ ސެލްތައް ހުންނަނީ ޕްލާޒްމާގެ ތެރޭގައެވެ. ލޭގައި އެންްމެ ގިނަ އަދަދަކަށް ހިމެނެނީ ލޭގެ ރަތް ސެލް (Red blood Cell) އެވެ. ލޭ ރަތް ކުލައިގައި ހުރުމުގެ ސިއްރަކީ މިސެލްތަކެވެ. މިސެލްތަކަށް ރަތްކަން ލިބެނީ އޭގައި ހިމެނޭ ހިމަގްލޯބިންގެ ސަބަބުންނެވެ. މީގެ އިތުރުން ލޭގެ ހުދު ސެލް (White blood cell) އާއި، ޕްލޭޓްލިޓް (Platelet ) ކިޔާ މާއްދާއެއް ލޭގައި ހުރެއެވެ. ޕްލޭޓްލިޓް އަކީ ލޭގަނޑުވުމަށް އެހީތެރިވެދޭ މާއްދާއެކެވެ.\nލޭގެ ރަތް ސެލްތައް އޮކްސިޖަން އާއި ކާނާގެ ހަށިގަނޑު ސެލްތައް ފޯރުކޮށްދެއެވެ. ލޭގެ ހުދުސެލްތައް ހަށިގަނޑު ދިފާޢީ ނިޒާމްގެ މަސައްކަތުގައި ބައިވެރިވާއިރު، ޕްލެޓްލެޓްތައް ބައިވެރިވަނީ ހަށިގަނޑު ތެރޭގައި ހިންގާ ލޭމަނާކުރުމުގެ މަސައްކަތުގައެވެ. ލޭގެ ރަތް ސެލްތަކަށް ''އިރިތްރޮސައިޓް''(Erythrocyte)، އަދި ހުދު ސެލްތަކަށް ''ލިއުކަސައިޓް''(Leukocyte) އަދި ޕްލެޓްލެޓް ތަކަށް ''ތްރޮމްބަސައިޓް''(Thrombocyte) އޭ ކިޔައެވެ.\nހިތުން ލޭބޭރުކުރުމުން ހަށިގަނޑުގައިވާ ކުދިބޮޑު ލޭހޮޅިތަކުގެ ޒަރީޢާއިން ހަށިގަނޑުގެ އެކިބައިތަކަށް ކާނާއާއި، އޮކްސިޖަން ގެންގޮސްދެއެވެ. ފުރިހަަމަ މީހެއްގެ ހަށިގަނޑުގައި ގާތްގަނޑަކަށް5ލިޓަރުގެ ލޭހުރެއެވެ. އިންސާނާގެ ބަރުދަންގެ %8-7ހިއްސާ ކުރަނީ މިބުނި ލެޔެވެ. ލޭގެ 3- 2.75 ލިޓަރަކީ ''ޕްލާޒްމާ''އެވެ. ބާކީ ބަޔަކީ ލޭގައި އެކުލެވޭ އެކިބާވަތުގެ ސެލްތަކެވެ. މާނައަކީ ލޭގެ %60-55 ހިއްސާކުރަނީ ''ޕްލާޒްމާ''ައެވެ. %45-40 ހިއްސާކުރަނީ އެކި ބާވަތުގެ ސެލްތަކެވެ.\nހިތަކީ ހިތަށް ޚާއްޞަ މަސްތަކަކުން އުފެދިފައި އޮންނަ ގުނަވަނެކެވެ. ހަށިގަނޑު އެކި ހިސާބުތަކަށް ބޭނުންވާ ލޭ ފޮނުވައިދެނީ ހިތުން ކުރިފަޅައި ނިކުމެފައިވާ ބޮޑު ލޭނާރަކުންނެވެ. ބޭސްވެރިކަމުގެ ދުނިޔޭގައި ބޭނުންކުރާ ''ކާޑިއެކް'' (Cardiac)މިބަހުން ދޭހަވަނީ ''ހިތާއި ގުޅުންހުރި'' މިހެންނެވެ. ހިތް އުފެދިފައިވަނީ ކުރިންވެސް ބުނިހެން ހިތަށް ޚާއްޞަ މަހުގެ ވައްތަރަކުންނެވެ. އެއީ ކާޑިއެކް މަސްލް(Cardiac muscle) އެވެ.\nހިތުގެ މުހިއްމު ބައިތައް\nކަނާތު އެޓްރީއަމް : ކަނާތު އެޓްރީއަމް އަކީ ހިތް ބެހިފައިވާ4ބައިގެ ތެރެއިން ކަނާތް ފަރާތުން މަތީގައި އިންނަ ބައެވެ. ކަނާތު އެޓްރީއަމް އަށް ''އިންފިރިއާ ވީނާ ކޭވާ''(Inferior vena cava) އަދި ''ސްޕީރިއާ ވީނާ ކޭވާ''(Superior vena cava) އިން ''އޮކްސިޖަން އެކުނުލެވޭ'' ލޭ ހަށިގަނޑުގެ އެކި ހިސާބުތަކުން ގެނެސްދެއެވެ. އެއަށްފަހު މިލޭ ''ޓްރައި ކަސްޕިޑް ވޭލް''(Tricuspid valve) ހުރަސްކޮށް ކަނާތު ވެންޓްރިކަލްއަށް ފޮނުވާލައެވެ.\nކަނާތު ވެންޓްރިކަލް : ކަނާތު ވެންޓްރިކަލް އަކީ ހިތް ބެހިފައިވާ4ބައިގެ ތެރެއިން ކަނާތް ފަރާތުން ތިރީގައި އިންނަ ބައެވެ. ''އޮކްސިޖަން އެކުނުލެވޭ'' ލޭ ''ޓްރައި ކަސްޕިޑް ވޭލް''(Tricuspid valve) ހުރަސްކޮށް ކަނާތު އެޓްރީއަމްއިން ކަނާތު ވެންޓްރިކަލް އަށް އާދެއެވެ. މިގޮތުން ކަނާތު ވެންޓްރިކަލް އަށް ވާޞިލްވި ލޭ ދެން ފޮނުވާލަނީ ސެމިލޫނަރ ޕަލްމޮނަރީ ވޭލް(Semi-lunar pulmonary valve) ހުރަސްކޮށް ހިތުން ފުއްޕާމެޔަށް ލޭފޮނުވާ ލޭހޮޅީ(Pulmonary artery) ގެ ޒަރީޢާއިން ފުއްޕާމެއަށެވެ.\nވާތު އެޓްރީއަމް : ވާތު އެޓްރީއަމް އަކީ ހިތް ބެހިފައިވާ4ބައިގެ ތެރެއިން ވާތް ފަރާތުން މަތީގައި އިންނަ ބައެވެ. ކުރިން ކަނާތު ވެންޓްރިކަލްއިން ފުއްޕާމެއަށް ފޮނުވާލި އޮކްސިޖަން އެކުނުލެވޭ ލޭ ފުއްޕާމޭގެ ތެރޭގައި އޮކްސިޖަންއާ އެއްވެއެވެ. އެއަށްފަހު އޮކްސިޖަން އިން މުއްސަދިކުރެވުނު، ނުވަތަ އޮކްސިޖަންއާއ ލާމެހިފައިވާ ލޭ ފުއްޕާމޭ އިން ހިތަށް ލޭފޮނުވާދޭ ލޭހޮޅީ(Pulmonary vein) ގެ ތެރެއިން ގޮސް ވާތު އެޓްރީއަމް އަށް ވާޞިލްވެއެވެ. އެއަށްފަހު މިލޭ ''މައިޓްރަލް ވޭލް''(Mitral valve) ނުވަތަ ''ބައިކަސްޕިޑް ވޭލް''(Bicuspid valve) ހުރަސްކޮށް ވާތު ވެންޓްރިކަލްއަށް ފޮނުވާލައެވެ.\nވާތު ވެންޓްރިކަލް : ވާތު ވެންޓްރިކަލް އަކީ ހިތް ބެހިފައިވާ4ބައިގެ ތެރެއިން ވާތް ފަރާތުން ތިރީގައި އިންނަ ބައެވެ. ވާތު އެޓްރީއަމްއަށް ފުއްޕާމެއިން ފޮނުވާލި އޮކްސިޖަން އިން މުއްސަދި ލޭ ''މައިޓްރަލް ވޭލް''(Mitral valve) ހުރަސްކޮށް ވާތު ވެންޓްރިކަލް އަށް ވާޞިލްވެއެވެ. އެއަށްފަހު ''އަޔޯޓިކް ވޭލް''(Aortic valve) ނުވަތަ ސެމިލޫނަރ އައޮޓިކް ވޭލް(Semi-lunar arotic valve) ހުރަސްކޮށް، ހިތުން ހަށިގަނޑުގެ ބައިތަކަށް ލޭ ފޮނުވައިދޭ އެންމެ ބޮޑު ލޭހޮޅި ލޭހޮޅި(Aorta)އަށް ވާޞިލްވެ، ހަށިގަނޑުގެ ބައިތަކަށް ތަފާތު ލޭހޮޅި ތަކާއި، ލޭނާރުތަކުގެ އެހީގައި ފެތުރިގެން ދެއެވެ.\nލޭހޮޅި ތަކަކީ ހިތާއި ލޭހޮޅިތަކުގެ ނިޒާމް، ނުވަތަ ލޭދައުރުވާ ނިޒާމްގެ މުހިއްމު ބައިތަކެކެވެ. ލޭނާރު ނުވަތަ ލޭހޮޅިތަކުގެ ވަޒީފާ އަކީ ހިތުން ހަށިގަނޑު އެކި ހިސާބުތަކަށް ލޭ ފޯރުކޮށް ދިނުމާއި، އަދި ހަށިގަނޑުގެ އެކި ހިސާބުތަކުން ލޭ އަނބުރައި ހިތަށް ފޮނުވުމެވެ. ލޭހޮޅިތަކުގެ ތަފާތު ވައްތަރުތައް ވެއެވެ.\n• ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅި(Artery) : މިލޭހޮޅިތަކުން ހަށިގަނޑުގެ އެކިބައިތަކަށް އޮކްސިޖަން (ސާފުވައި) ލެޔާއެކު ފޮނުވައިދެއެވެ. މިބުނި އުސޫލުން އެއްކިބާވާ އެއް ލޭހޮޅި ވެއެވެ. އެއީ ހިތުން ފުއްޕާމެޔަށް ލޭފޮނުވައިދޭ ލޭހޮޅި(Pulmonary artery) ނުވަތަ ''ޕަލްމޮނަރީ އާޓަރީ'' އެވެ.\n• ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅި(Vein) : މިލޭހޮޅިތަކުން އޮކްސިޖަނާއި އެކުނުވާ ނުވަތަ ސާފުވައި އެކުނުލެވޭ ލޭ އަނބުރައި ހިތަށް ފޮނުވައެވެ. މިބުނި އުސޫލުން އެއްކިބާވާ ލޭހޮޅިތަކަކީ ފުއްޕާމެއިން ހިތަށް ލޭފޮނުވައިދޭ ލޭހޮޅި(Pulmonary vein) އަދި ''ޕޯރޓަލް ވެއިން''(Portal vein) ތަކެވެ.\n• ކުދިކުދި ލޭހޮޅިތަައް (Capillaries) : ހިތުން ހަށިގަނޑުގެ ބައިތަކަށް ލޭފޮނުވައިދޭ ލޭހޮޅި(Artery) ތަކުން، ހަށިގަނޑުގެ ބައިތަކުން ހިތަށް ލޭފޮނުވައިދޭ ލޭހޮޅި(Vein) ތަކަށް ނުވަތަ ''އާޓަރީ'' ތަކުން ''ވެއިން'' ތަކަށް ލޭ ވާޞިލްވަނީ އެދެވައްތަރުގެ ލޭހޮޅިތައް ގުޅުވައިދޭ ކުދިކުދި ލޭހޮޅިތައް(Capillaries) މެދުވެރި ވެގެންނެވެ.\nމުހިއްމު ބައެއް ލޭހޮޅިތައް\nއެއޯޓާ (Aorta): މިއީ ހިތުން ހަށިގަނޑުގެ ބައިތަކަށް ލޭފޮނުވައިދޭ އެންމެ ބޮޑު ލޭހޮޅި އެވެ. މިލޭހޮޅި ކުރިފަޅައި ނިކުމެފައި އިންނަނީ ހިތުގެ ވާތު ވެންޓްރިކަލް އިންނެވެ. މިގޮތުން މިލޭހޮޅީގެ ޒަރީޢާއިން ހަށިގަނޑަށް ފެތުރިގެންދާ ލެޔަކީ ''އޮކްސިޖަން އިން މުއްސަދި'' ލެޔެކެވެ.\nއެއޯޓާ ބެހިފައިވާ ބައިތައް\nއެއޯޓާ ކުރިފަޅައި ބެހިގެން ގޮސްފައިވާއިރު މައިގަނޑު3ބަޔަކަށް ބެހިފައި ވެއެވެ.\n* ހިތުން އެއޯޓާ ނިކުތުމަށްފަހު މައްޗަށް ގޮސްފައި އޮންނަ ބައި (Ascending aorta) : މިއީ އެއޯޓާ ގައި ހިތުން ނިކުމެފައިވާ ހިސާބުން ފެށިގެން އެއޯޓާގެ މަތިން ތިރިއަށް އިންނަ ލަނބާލުމާއި ދެމެދުގައިވާ ބަޔެވެ. މިބައިގެ ދިގުމިނަކީ ގާތްގަނޑަކަށް5ސެންޓިމީޓަރު އެވެ. މިއީ އެއޯޓާ ބެހިފައިވާ މައިގަނޑު3ބައިން ފުރަތަމަ ބައޭ ވެސް ބުނެވިދާނެއެވެ. އެއޯޓާ ހިތުން ނިކުމެފައިވާ އިންނަނީ ހިތުގެ ވާތު ވެންޓްރިކަލް އިންނެވެ. އެއޯޓާގެ މިބައިން ކުރިފަޅައި ނިކުމެފައިވާ ދެ އާޓަރީ އަކީ ހިތުގެ ދެފަރާތަށް ގޮސްފައިވާ ދެ ''ކޮރަނެރީ އާޓަރީ''(Coronary artery) އެވެ. މިއީ ހިތުގެ ބައިތަކަށް ލޭ ފޯރުކޮށްދޭ މައިގަނޑު ދެ ލޭނާރެވެ.\n* އެއޯޓާ އިން މައްޗަށް ގޮސްފައި އިންނަ ބައިން މަތިން ތިރިއަށް އިންނަ ލެނބުން (Arch of aorta) : މިއީ މައްޗަށްއަރާ އެއޯޓާ އާއި ތިރިއަށްފައިބާ އެއޯޓާ އާއި ދެމެދުގައިވާ އެއޯޓާގެ ބައެކެވެ. މިބައި އިންނަނީ ''ޔޫ އަކުރު'' އިދިކޮޅަށް ބެހެއްޓުމުން ހުންނަ ފަދަ ގޮތަކަށް މަތިން ތިރިއަށް ވާގޮތަށް ލަނބާލާފައެވެ. މާނައަކީ މެދަށް ވަށްކޮށް ގުދުކޮށް ދެކޮޅަށް ލެބިފައި އިންނަ ގޮތަށެވެ. އެހެން ގޮތަކަށް ބުނާނަމަ މިއީ އެއޯޓާ ބެހިފައިވާ މައިގަނޑު3ބައިން ދެވަނަ ބަޔޭވެސް ބުނެވިދާނެއެވެ. އެއޯޓާގެ މިލަނބާލުމުގެ މަތީ ބޯޑަރުގެ ދިގުމިނުގައި 2.5 ސެންޓިމީޓަރު ވަރުހުރެއެވެ.\n* އެއޯޓާ މަތިން ތިރިއަށް ލަނބާލުމަށްފަހު ތިރިއަށް ގޮސްފައި އޮންނަ ބައި(Descending aorta) : މިއީ އެއޯޓާ ތިރިއަށް ލެނބިފައިވާ ލެނބުމުގެ ނިމޭ ހިސާބުން ފެށިގެން ގޮސް ''ކޮމަން އިލިއެކް އާޓަރީ'' ތަކަށް ކަފިވަންދެން އެއޯޓާގައި މަތިން ތިރިއަށް ވާގޮތަށް އޮންނަ ބައެވެ. މިއީ އެއޯޓާ ބެހިފައިވާ މައިގަނޑު3ބައިން ފަހު ބަޔޭވެސް ބުނެވިދާނެއެވެ. މޭގެ ގުނަވަންތަކާއި، ހަޖަމުކުރާ ނިޒާމްގެ ގުނަވަންތައް ވަކިކޮށްދޭ ''ޑައަފްރަމް''އަށް ރިޢާޔަތްކޮށް އެއޯޓާގެ މިބައި ދެބަޔަކަށް ބަހާލެވެއެވެ. އެއީ:-\n• އެއޯޓާގެ ތިރިއަށް ގޮސްފައި އޮންނަ ބައިން މޭމައްޗާއި ހިސާބު އޮންނަ ބައި (Thoracic aorta) : މިއީ އެއޯޓާގެ ތިރިއަށް ގޮސްފައި އޮންނަ ބައިން ''ޑައަފްރަމް'' އަށްވުރެ މަތީގައިވާ ބަޔެވެ. އެހެން ކަމުން މިބައި އޮންނާނީ މޭގެ ގުނަވަންތައް ހިމެނޭ ހިސާބުގައެވެ. މިބައި ފެށެނީ މޭމައްޗާ ދިމާލުން މައިބަދައިގައިވާ ކަށިކޮޅުތަކުގެ ތެރެއިން4ވަނަ ކަށިކޮޅުގެ ތިރީ ބޯޑަރާއި ހަމައިންނެވެ. ނިމެނޭ މޭމައްޗާ ދިމާލުން މައިބަދައިގައިވާ ކަށިކޮޅުތަކުގެ ތެރެއިން 12 ވަނަ ކަށިކޮޅާ ހިސާބުންނެވެ.\n• އެއޯޓާގެ ތިރިއަށް ގޮސްފައި އޮންނަ ބައިން ބަނޑާއި ހިސާބު އޮންނަ ބައި (Abdominal aorta) : މިއީ އެއޯޓާގެ ތިރިއަށް ގޮސްފައި އޮންނަ ބައިން ''ޑައަފްރަމް'' އަށްވުރެ ތިރީގައިވާ ބަޔެވެ. އެހެން ކަމުން މިބައި އޮންނާނީ ހަޖަމުކުރާ ނިޒާމްގެ ގުނަވަންތައް ހިމެނޭ ހިސާބުގައެވެ. މިބައި ފެށެނީ މޭމައްޗާ ދިމާލުން މައިބަދައިގައިވާ ކަށިކޮޅުތަކުގެ ތެރެއިން 12 ވަނަ ކަށިކޮޅާ ހިސާބުންނެވެ. މިބައި ނިމޭ ހިސާބުން އިންނަނީ ''ކޮމަން އިލިއެކް އާޓަރީ''(Common iliac artery) ތަކަށް ކަފިވެގެން ގޮސްފައެވެ.\nވީނާ ކޭވާ : (Venae Cavae) ވީނާ ކޭވާ އަކީ ހަށިގަނޑުގެ ބައިތަކުން ހިތަށް ލޭފޮނުވައިދޭ މައިގަނޑު ދެ ލޭހޮޅި އެވެ. ހަށިގަނޑުގެ އެކި ހިސާބުތަކުން ނުސާފުލޭ (އޮކްސިޖަން އެކުނުލެވޭ) ހިތުގެ ކަނާތު އެޓްރީއަމް އަށް ފޯރުކޮށްދެނީ މި ދެލޭހޮޅީގެ ޒަރީޢާއިންނެވެ. ހިތަށް އޮކްސިޖަން އެކުނުލެވޭ ލޭ ވަނުމަށްފަހު، ފުއްޕާމެޔަށް ފޮނުވާލައެވެ. ފުއްޕާމޭގައި އޮކްސިޖަން އާއި އެއްވެ، އަނބުރާ ހިތަށް ފޮނުވާލައެވެ. އަދި އޮކްސިޖަން އާއި އެއްވެފައިވާ ލޭ، ހިތުން ހަށިގަނޑުގެ އެކި ހިސާބުތަކަށް ލޭހޮޅިތަކުގެ ޒަރީޢާއިން އަނެއްކާ ވެސް ފޮނުވާލައެވެ. އޭގެ ފަހުން އޮކްސިޖަން އެކުނުލެވޭ ލޭ ހަށިގަނޑުގެ އެކި ހިސާބުތަކުން އަނބުރާ ހިތަށް ފޮނުވާލައެވެ. މިއުސްލޫބުގެ ދަށުން ހަށިގަނޑުގައި ލޭދައުރުވެ، ދައުރުވެ، ހުރެއެވެ.\nހަށިގަނޑުގެ ހިތަށްވުރެ މަތީބައިގެ ހިސާބުތަކުން ހިތަށް ލޭފޮނުވައިދޭ ލޭހޮޅިއަށް ކިޔަނީ "ސްޕީރިއާ ވީނާ ކޭވާ"(Superior venae cavae) އެވެ. އަދި ހަށިގަނޑުގެ ހިތަށްވުރެ ތިރީބައިގެ ހިސާބުތަކުން ހިތަށް ލޭފޮނުވައިދޭ ލޭހޮޅިއަށް ކިޔަނީ "އިންފީރިއާ ވީނާ ކޭވާ"(Inferior venae cavae) އެވެ. ހަށިގަނޑުގައިވާ ހިތަށްވުރެ މަތީގައިވާ ހިސާބުތަކުންނާއި، އަދި ހިތަށްވުރެ ތިރީގައިވާ ހިސާބުތަކުން ވެސް ހިތަށް ފޯރުކޮށްދޭ ލޭ ހިތުގެ އެތެރެއަށް ވާޞިލްވަނީ ހިތުގެ ކަނާތް ފަރާތުގައި އިންނަ ކަނާތު އެޓްރީއަމް ހުރަސްކޮށެވެ.\nލޭދައުރުކުރާ ނުވަތަ ލޭދައުރުވާ ގޮތް\nހަށިގަނޑުގެ އެކި ޓިޝޫތަކުން އޮކްސިޖަން އެކުނުލެވޭ ލޭ ވާޞިލްވަނީ ހިތުގެ ކަނާތް ފަރާތުން މަތީގައިވާ ކަނާތު އެޓްރިއަމް(Right atrium) އަށެވެ. އެއަށްފަހު ދެން ވާޞިލްވަނީ ''ޓްރައިކަސްޕިޑް ވޭލް''(Tricuspid valve) ހުރަސްކޮށް ކަނާތް ފަރާތު ތިރީގައިވާ ކަނާތު ވެންޓްރިކްލް(Right ventricle) އަށެވެ. ކަނާތު ވެންޓްރިކްލް އިން ސެމިލޫނަރ ޕަލްމޮނަރީ ވޭލް(Semi-lunar pulmonary valve) ހުރަސްކޮށް ހިތުން ފުއްޕާމެޔަށް ލޭފޮނުވާ ހޮޅިއަށް ދެއެވެ. ހިތުން ފުއްޕާމެޔަށް ލޭފޮނުވާ ލޭހޮޅި(Pulmonary artery) ގެ އެހީގައި ދެން ލޭ ވާޞިލްވަނީ ފުއްޕާމެއަށެވެ. ފުއްޕާމޭގެ ތެރޭގައި ފުއްޕާމެޔަށް ވާޞިލްވި ލޭގެ ސެލްތަކަށް އާ އޮކްސިޖަން ހޯދައިދެއެވެ. މާނައަކީ ލެޔަކީ އޮކްސިޖަން އާއި އެކުވެފައިވާ އެއްޗަކަށް ހަދައިދެއެވެ. ނުވަތަ އޮކްސިޖަން-މުއްސަދި ލެޔަކަށް ބަދަލު ކޮށްލައެވެ. އެއަށްފަހު މިލޭ ފުއްޕާމެއިން އަނބުރާ ހިތަށް ފޮނުވައެވެ. މިގޮތުން ފުއްޕާމޭގެ ތެރޭގައި އޮކްސިޖަން އާއި އެއްވެފައިވާ ލޭ ފުއްޕާމެއިން ހިތަށް ލޭ ވާޞިލްވަނީ ފުއްޕާމެއިން ހިތަށް ލޭފޮނުވައިދޭ ލޭހޮޅީ(Pulmonary vein) ގެ އެހީގައެވެ.\nބަޔާންކުރެވުނު ގޮތަށް ފުއްޕާމެއިން ހިތަށް ފޮނުވުނު ލޭ ވާޞިލްވަނީ ހިތުގެ ވާތް ފަރާތު މަތީގައިވާ ވާތު އެޓްރިއަމް(Left atrium)އަށެވެ. އެއަށްފަހު ''ބައިކަސްޕިޑް ވޭލް''(Bicuspid valve) ހުރަސްކޮށް ހިތުގެ ވާތް ފަރާތުގެ ތިރީގައިވާ ވާތު ވެންޓްރިކްލް(Left ventricle) އަށް ވާޞިލްވެ، އެތަނުން ސެމިލޫނަރ އައޮޓިކް ވޭލް(Semi-lunar arotic valve) ހުރަސްކޮށް އެހިސާބުން ނިކުމެފައިވާ ހިތުގެ ބައިތަކަށް ލޭފޮނުވައިދޭ ބޮޑު ލޭހޮޅި(Aorta) ކަނޑަތުކޮށް ހަށިގަނޑުގެ އެކި ބައިތަކަށް އޮކްސިޖަން-މުއްސަދި ލޭ ފޯރުކޮށްދެއެވެ. އަދި ހަށިގަނޑުގެ ބައިތަކުގައި އޮކްސިޖަން އިން މުއްސަދިވެފައިވާ ލޭ ދައުރުވާން ފަށައެވެ.\nހަށިގަނޑުގެ ތެރޭގައި ލޭދައުރުވަމުންދާއިރު ލޭގެ ތެރޭގައި ހިމެނޭ އޮކްސިޖަން އަދި ހަށިގަނޑަށް ބޭނުންވާ ކާނާގެ ބައިތައް ހަށިގަނޑުގެ އެކިއެކި ސެލްތަކަށް ފޯރުކޮށްދެއެވެ. އަދި ހަށިގަނޑުގެ ސެލްތަކުން ކާބަންޑައިއޮކްސައިޑް އަދި ހަށިގަނޑަށް ބޭނުންނުވާ މާއްދާތައް ލޭގެ ތެރެއަށް އާދެއެވެ. ހަށިގަނޑުގެ އެކި ހިސާބުގައިވާ ލޭހޮޅިތަކުން ހިތާ ދިމާލަށް ފޮނުވާ ލޭ ހިތަށް ވާޞިލްވަނީ މައި ދެ ލޭހޮޅި އަކުންނެވެ. އެއީ ހިތަށްވުރެ މަތީގައިވާ ހަށިގަނޑުގެ ބައިތަކުން ހިތަށް ލޭ ގެނެސްދޭ މައި ލޭހޮޅި(Superior vena cava) އަދި ހިތަށްވުރެ ތިރީގައިވާ ހަށިގަނޑުގެ ބައިތަކުން ހިތަށް ލޭ ގެނެސްދޭ މައި ލޭހޮޅި(Inferior vena cava) އިންނެވެ. މިދެލޭހޮޅިވެސް ގުޅިފައިވަނީ ހިތުގެ ކަނާތް ފަރާތު މަތީގައިވާ ''ކަނާތު އެޓްރިއަމް'' އަށެވެ. ހިތުގެ ދެފަޅީގައިވާ ދެ އެޓްރިއަމް އަށް ބަލާއިރު ޖާގައިގެ ގޮތުން ބޮޑީ ކަނާތު އެޓްރިއަމް އެވެ. ނަމަވެސް ދެއެޓްރިއަމް ވެސް ލޭ ވާޞިލްވަނީ އެއްވަރަކަށެވެ.


SunOnline: Kudakudhinnah jinsee goanaa kuraa meehunge dhaftharu update koffi\nކުޑަކުދިންނަށް ޖިންސީ ގޯނާ ކުރާ މީހުންގެ ދަފްތަރު އަޕްޑޭޓްކޮށްފި\nއަހްމަދު އިޒްމީމް 21 Jan 2022, 10:37\nކުޑަ ކުދިންނަށް ޖިންސީ ގޯނާ ކުރާ މީހުންގެ ދަފްތަރު އަޕްޑޭޓްކޮށް ޖެންޑާ މިނިސްޓްރީން އާންމުކޮށްފިއެވެ.\nއަޕްޑޭޓް ނުކުރާތާ ގިނަ ދުވަސްތަކަކަށް ފަހު އެ މިނިސްޓްރީން ދަފްތަރު އަޕްޑޭޓްކުރީ އިއްޔެއެވެ.\nއިއްޔެއާ ހަމައަށް އެ ދަފްތަރުގައި 182 މީހުންގެ ނަން ވަނީ ހިމަނާފައެވެ. އޭގެތެރޭގައި ބަނގްލަދޭޝްގެ ހަތް މީހަކު ހިމެނެއެވެ.\nއެ ދަފްތަރުގައި މެދު އުމުރުގެ މީހުންނާއި އުމުރުން ދުވަސްވީ މީހުންގެ ވަނަވަރު ވަނީ ހިމަނައިފައެވެ. އުމުރުން ދުވަސްވީ މީހުންގެ ތެރޭގައި 80 އަހަރުން މަތީގެ މީހުން ވެސް ހިމެނެއެވެ.\nކުޑަކުދިންނަށް ޖިންސީ ގޯނާކުރާ މީހުންގެ ދަފްތަރު އާންމުކުރުމަށް ހެދި އޮފެންޑާސް އެމްވީ ވެބްސައިޓު މިދިޔަ އަހަރު އެއްވެސް ވަރަކަށް އަޕްޑޭޓް ކޮށްފައެއް ނުވެއެވެ.\nރާއްޖޭގައި ކުޑަކުދިންނަށް ޖިންސީ ގޯނާ ކުރާ މީހުންގެ މައުލޫމާތު އާންމު ކުރުމަކީ ކުޑަކުދިންނަށް ޖިންސީ ގޯނާކުރާ މީހުންނާ މެދު ހާއްސަ އުސޫލު ތަކަކަށް އަމަލުކުރުމުގެ ގާނޫނުގެ 54 ވަނަ މާއްދާގެ ދަށުން ކުރުން ލާޒިމް ކަމެކެވެ.\nއެ ގާނޫނުގައި ބުނާގޮތުން ކުޑަކުދިންނަށް ޖިންސީ ގޯނާ ކުރާ މީހުންގެ މައުލޫމާތު ވެބްސައިޓެއްގައި އާންމު ކުރުމަށް ހާއްސަ ވެބްސައިޓެއްގެ އިތުރުން އެސްއެމްއެސްގެ ޒަރިއްޔާއިން އައިޑީ ކާޑު ނަންބަރު ޖަހައިގެން އެފަދަ މީހުންގެ މައުލޫމާތު ހޯދޭނެ ގޮތް ހެދުމުގެ މަސައްކަތް ކަމާބެހޭ ފަރާތްތަކުން ކުރާނެއެވެ.\nކުޑަ ކުދިންނަށް ޖިންސީ ގޯނާ ކުރާ މީހުންގެ މައުލޫމަތު އާންމު ކުރުމަށް ހަދާފައިވާ އޮފެންޑާސް ވެބްސައިޓު މިވަގުތު ވަނީ މެއިންޓެނެންސަށް ބޭނުން ނުކުރެވޭ ގޮތް ހަދާފައެވެ. ނަމަވެސް ވެބްސައިޓަށް ލާފައިވާ ޕީޑީއެފް ލިންކަކުން މި ދަފްތަރު ފެނެއެވެ.


2 Dhuvas Therey "Vaguthu" Ah Bai Million Ah Vure Gina Meehun Ziyaaraiykohfi - Vaguthu\nފާއިތުވި ދެ ދުވަހުގެ ތެރެއިން ހުކުރު ދުވަހު 2.4 ލައްކަ މީހުން އަދި ހޮނިހިރު ދުވަހު 2.7 ލައްކަ މީހުން "ވަގުތު" އަށް ޒިޔާރަތް ކޮށްފައި ވެއެވެ.\nފާއިތުވި ދެ ދުވަހު "ވަގުތު" ގެ ޕޭޖް ވިއުސް 1.5 މިލިއަނަށް ވުރެ ގިނައެވެ.\nރާއްޖޭގެ އެންމެ ގިނަ މީހުން ޒިޔާރަތްކުރާ ދިވެހި ވެބްސައިޓްގެ މަގާމުގައި "ވަގުތު" އޮންނަތާ މިހާރު ގިނަ ދުވަސްތަކެއް ވެއްޖެއެވެ. ނަމަވެސް ފާއިތުވި ދެ ދުވަހު "ވަގުތު" އަށް ވަނީ ރެކޯޑް މިންވަރަކަށް މީހުން ޒިޔާރަތްކޮށްފައެވެ.\n"ވަގުތު" ގެ މާކެޓިން އެގްޒެކެޓިވް ޒަހީން އަބްދުﷲ ވިދާޅުވީ "ވަގުތު" އަށް ޒިޔާރަތް ކުރާ މީހުންގެ އަދަދު ރެކޯޑް މިންވަރަކަށް އިތުރުވެފައި ވަނީ ތާޒާކަމާއި އެކު ޚަބަރުތައް ގެނެސްދިނުމަށް "ވަގުތު" ގެ ހީވާގި މުވައްޒަފުން ކުރަމުން އަންނަ މަސައްކަތުގެ ސަބަބުން ކަމަށެވެ.\n"މިހާރު ދިމާވެގެން އުޅޭ ހާދިސާތަކުގެ މައުލޫމާތު ވެސް އެންމެ ފުރިހަމައަށް އެންމެ އަވަހަށް ގެނެސްމިދެނީ "ވަގުތު" އިން. އެކަމުގެ ނަތީޖާ ދަނީ ފެންނަމުން." ޒަހީން ވިދާޅުވިއެވެ.\nޒަހީން ވިދާޅުވީ ކިޔުންތެރިން ކިޔާލަން ބޭނުންވާ ފަދަ ލިޔުންތައް ކުރިއަށް އޮތްތަނުގައި ވެސް "ވަގުތު" އިން ފެނިގެން ދާނެ ކަމަށާއި އަދި ވަރަށް އަވަހަށް "ވަގުތު" ގެ ލިޔުންތަކުން އިތުރު ބަދަލުތަކެއް ފެންނަން ފަށާނެ ކަމަށެވެ.\n"އެބަދަލުތައް ގެނައުމަށް މިހާރު އަޅުގަނޑުމެންގެ ޓީމް ވަނީ ތައްޔާރުވެފައި. މިހާރު ނުފެންނަ މުހިއްމު، ކިޔާ ހިއްވާކަހަލަ ލިޔުންތައް ކުރިއަށް އޮތްތަނުގައި ފެނިގެންދާނެ." ޒަހީން ވިދާޅުވިއެވެ.\n"ވަގުތު" އަށް އެވްރެޖްކޮށް ދުވާލަކު ދޮޅުލައްކައަށް ވުރެ ގިނަ މީހުން ޒިޔާރަތް ކުރެއެވެ.\nއެންމެ އަވަހަށް ތާޒާކަމާއި އެކު ޚަބަރުތައް ގެނެސްދިނުމުގައި "ވަގުތު" ވަނީ ކިޔުންތެރިންގެ އިތުބާރު ހޯދާފައެވެ.\nޖެނުއަރީ 19, 2020 11:50\nހަސަން ބެއްޔާ އައިޖީއެމްއެޗް އިން ފަރުވާދެނީ މިހާރު، އީސީޖީ ނަގައިފި،\nޖެނުއަރީ 19, 2020 11:55\nއަސްލު ޕިންކޭމެން ނުބަލާނެ އެހެން ނޫސްތައް... އޮންލީ ވަގުތު....ވަގުތު ޓީމް ވ ރަގަޅު، ބިރަކަށްނުބަލާ ވާޖިބު އަދާކުރޭ... ބިރެއްނެތި ޤައުމާއިގެން ކުރިއަށް...... އިންވެސްޓިގޭޓް ނޫސްވެރިކަން ވަރަށްމުހިންމު......\nޖެނުއަރީ 19, 2020 12:01\n" ވަގުތު " ނޫހަށް ތިޔަހާ ބޮޑު ތަރުހީބެއް ލިބެނީ، އެއްވެސް ބިރެއްނެތި ވަކިފަރާތަކަށް ނުޖެހި ތެދުވެރި ކަމާއެކު، މި ސަރުކާރުގެ ނޭއްގާނީ ކަން ގެނެސް ދޭތީ... އަދި ހަމައެހެންމެ " މިހާރު " ނޫސް ސަރުކާރަށް ވިކިފައިވާތީ..\nޖެނުއަރީ 19, 2020 12:06\nރާއްޖޭގައި ހިންގާ އެންމެ ބެސްޓް ނިއުން އަލީ "ވަގުތު "\nޖެނުއަރީ 19, 2020 12:24\nވަގުތު ވަރެއް އަސްލު ނެތް. ހަބަރުތައް ތާޒާ ބިރެއް ނުފޫޒެއް ނެތް. އެކަމް ކޮމެންޓް ސެކްޝަން އެބަޖެހޭ އަޕްގްރޭޑް ކޮށްލަން. އޭރުން އެންމެ ފުރިހަމަ ވާނީ. އޯލް ދަ ބެސްޓް ގައިޒް!\nޖެނުއަރީ 19, 2020 12:27\nވަގުތު ދި ބެސްޓު\nޖެނުއަރީ 19, 2020 13:25\nއަސްލު ތެ ދެއް ބަޓް އެބަޖެހޭ ތަންކޮޅެއްއެވެއާރ ވާން އެހެން މިބުނީ ބައެއްފަަހަރު ކިބަޅިފަރާތުން ދާތީ\nޖެނުއަރީ 19, 2020 13:31\nމިހާރު ކުދިންކޮޅު ހިތް ހުއްޓިދާނެ\nޖެނުއަރީ 19, 2020 13:40\nރާއްޖޭގަ ކަމެއް ހިނގައިފިޔާ އެންމެ އަވަހަށް އެހަބަރު ޖަހާފަ އޮންނަނީ ވަގުތުގަ، ވަގުތުގެ ހަބަރުތަކާއި ލިޔުންތައް ކިޔާ ކިޔާ ފޫހިވީމަ އެހެން ހަބަރުތއް ކިޔަނީ\nޖެނުއަރީ 19, 2020 13:57\nއެއްވެސް ޝައްކެއްނެތް.. 'ވަގުތު' ނޫހަކީ ރާއްޖޭގެ 1 ވަނަ... އެކަމަކު އިބާރާތްކުރުމުގެ ފެންވަރު ރަނގަޅުކޮށްލަންޖެހޭ... 'މިހާރު' ނޫހަކީ އެމްޑީޕީގެ ޕަޕެޓެއް\nޖެނުއަރީ 19, 2020 13:59\n'ވަގުތު' ނޫހަކީ ރާއްޖޭގެ 1 ވަނަ.. 'މިހާރު' ނޫހަކީ ރީނދުލޭމެންގެ ޕްރޮޕެގެންޑާ ފަތުރާ ނޫހެއް\nޖެނުއަރީ 19, 2020 14:13\nމި ދެތިން ދުވަހު ބޭރު ހަބަރު ނުގެނެސްދޭތީ ވބ ކަންބޮޑުވޭ.\nއަދި ހުކުރު ދުވަހު ބޭރުދުނިޔެ އަޕްޑޭޓެން ނުވޭ. ޙާއްސަކޮން މެދު އިރުމަތި\nޖެނުއަރީ 19, 2020 15:02\nމިހާރު ވަގުތު ނޫސް، މިހާރުން، އެބަކޮޕީކުރޭ\nޖެނުއަރީ 19, 2020 15:20\nބައި މިލިއަން މީހުންނެއް ނޫން. ބައި މިލިއަން ވިއުޒް\nޖެނުއަރީ 19, 2020 16:02\nޖެނުއަރީ 19, 2020 16:22\nމިވަރުން ވަގުތު އެޕް ހަދަން ގެހޭކަމައް ދެެކެން\nޖެނުއަރީ 19, 2020 16:58\nކަލެޔާ މިހާރު ނޫސް އެއީ ލާދީނީ ގުރޫޕު ހިންގާ ކަންކަން ފޮރުވަން ތިބި ބަޔެކޭ ބުނާކަން ނެތިން މީ ވަރަށް ވާހަކަ.....\nޖެނުއަރީ 19, 2020 19:30\nvaguthu noohuge ge noos veriyakah vumakyy alhugandu ge varah bodu huvafeneh\nfurusatheh othihya angaala dhinun edhen\nޖެނުއަރީ 19, 2020 21:03\nޖެނުއަރީ 19, 2020 21:37\nބުނަންނުކެރިގެން ބުނަންއުޅެފަ ނުބުންޏަސް މިހާރު ނޫހަކީ ލާދީނީ ކަންކަން ފޮރުވަންތިބިބައެއް


Fandiyaarun Gaiga Aiy Laanan, Ekan Gabool Kurey - Hisaan - Vaguthu\nފަނޑިޔާރުން ގައިގަ އަތް ލާނަން، އެކަން ގަބޫލު ކުރޭ – ހިސާން\nފަނޑިޔާރުންނާއި މެޖިސްޓްރޭޓުންގެ ގައިގަ އަތް ނުލެވޭނެ ކަމަށް އެބޭފުޅުން ގަބޫލުކުރައްވާ ކަމަށާއި ނަމަވެސް އެކަން ދެން އެގޮތައް ނުވާނެ ކަމަށް ރައްޔިތުން މަޖިލީހުގެ ތުޅާދޫ ދާއިރާގެ މެންބަރު ހިސާން ހުސައިން ވިދާޅުވެއްޖެއެވެ.\nހިސާން މިހެން ވިދާޅުވީ ސުޕްރީމް ކޯޓުގެ ފަނޑިޔާރު އަބްދުﷲ ދީދީ (ފަނޑިޔާރު ޑީޑީ) މަގާމުން ދުރުކުރުމުގެ މައްސަލައިގެ ބަހުސްގައި މިއަދު ބައިވެރިވެ ވަޑައިގެން ވާހަކަފުޅު ދައްކަވަމުންނެވެ.\nހިސާން ވިދާޅުވީ ސުޕްރީމް ކޯޓުގެ ފަނޑިޔާރަކު މަގާމުން ދުރުކުރުމަކީ އާދައިގެ ކުޑަކުޑަ ކަމެއް ނޫން ކަމަށާއި ފަނޑިޔާރު ޑީޑީގެ މައްސަލަތައް ވެސް ބަލަމުން އަންނަތާ މިހާރު ގިނަ ދުވަސްތަކެއް ވެއްޖެ ކަމަށެވެ.\nފަނޑިޔާރު ޑީޑީ ވަކިކުރުމުގެ ކަންކަމަށް ގިނަ ދުވަސްތަކެއް ވެއްޖެ ކަމަށް ހިސާން ވިދާޅުވިއިރު އޭނާ މަގާމުން ދުރުކުރުމުގެ މައްސަލަ ޖޭއެސްސީ އިން މަޖިލީހަށް ފޮނުވީ އިއްޔެ އެވެ. ރޭ މަޖިލީހުގެ ޖަލްސާގައި އެމައްސަލަ ޖުޑީޝަލް ކޮމެޓީއަށް ފޮނުވުމުން ކޮމެޓީން ވަނީ ރޭ ބައްދަލުވުމެއް ބާއްވާ، ފަނޑިޔާރު ޑީޑީ ވަކިކުރަން ނިންމާފައެވެ.\nހިސާން ވިދާޅުވީ މިއަދު ފަނޑިޔާރު ޑީޑީ މަގާމުން ދުރުކުރުމަކީ ޖުޑީޝަރީ އިސްލާހު ކުރަން މުހިއްމު ފިޔަވަޅެއް އެޅުމުން ކަމަށެވެ. "ރައްޔިތުންގެ އިތުބާރު ހޯދަން ކުރަން ޖެހޭ އެއް ކަމަކީ ފަނޑިޔާރުންގެ ޝަކުވާތައް ބަލާނެ މުއައްސަސާތައް ހުރިކަން ރައްޔިތުންނަށް ގަބޫލު ކުރެވުން. ފަނޑިޔާރުންނަށް ސިޔާސީ ފަރުދާގެ ފުރަގަހުގައި އަބަދު ނުތިބެވޭނެ ކަން ސާބިތުކޮށްދޭން ޖެހޭ. ސިޔާސީ ފަރާތްތައް ކައިރީ ސިޔާސީ ފަރާތްތަކުން ލޮބީކޮށްގެން ކަންތައްތައް ބަދަލު ކުރުން ހުއްޓުވަން ޖެހޭ." ހިސާން ވިދާޅުވިއެވެ.\nހިސާން ވިދާޅުވީ ސުޕްރީމް ކޯޓުގެ ނުފޫޒު ހުދޫދެއް ނެތި ރައްޔިތުންގެ މައްޗަކަށް ނުފޯރުވޭނެ ކަން ވެސް މިއަދު ސާބިތުކޮށްދެވޭނެ ކަމަށެވެ. "މިކަންކަން މިގޮތައް ބައްޓަން ވެގެން ދިއުމުން ރައްޔިތުންގެ އިތުބާރު ސުޕްރީމް ކޯޓަށް ލިބިގެންދާނެ." ހިސާން ވިދާޅުވިއެވެ.\nހިސާން ވިދާޅުވީ ރައްޔިތުން އެދޭފަދަ ތާހިރު ދިރިއުޅުމެއް އެމްޑީޕީން ބިނާކޮށްދޭނަން ކަމަށެވެ.\nކަމަނާ ހާދަ އައްލާހިތުން ތިއުޅެނީ ހަމަހިނި އަންނަނީ??\nނޫނޭ އަތްލާހިތްވަނީކީއެއްވެސް ނޫން. މަރުވާނެކަން ހަނދާންނެތިގެން އެއުޅެނީ.\nއޮގަސްޓް 28, 2019 14:03\nމިލަ އަންމީހާ! ކަލޭމެނާ އެހެން މީހުންބާ ތަފާތަކީ ތީ. ބާރެއް ލިބުނީމަ ދުނިޔެ ރަންވެގެން ތިތެޅެނީ. ތިރިވެސްވާނީ ހަމަ ތިހާ ބާރަށް. ދުނިޔޭގަ ތިބި ބަޔަކަށް ފެންނާނެ.\nއޮގަސްޓް 28, 2019 10:43\nފަނޑިޔާރުން ގައިގައި އަތްލެވޭކަމެއް ނޭނގޭތާ، މާކުރަތު ޤާޒީ އަދުނާނު އެންޑީޕީ މީހެއްވީމާ އޭނާ އެހެރަ އުޅެތީ ހިތުހުރި ގޮތަކަށް. ސަސްޕެންޑްކުރީމާވެސް ކޯޓަށްވެސް އޭނާ ވަދޭ. .\nއެބުނަނީ މޑޕ މީހުންގައަގަ އަތްނުލެވޭނެޔޯ އެހެންއެންމެން ތިރިކޮށް ވަކިކޮށް ހަދާނަމޯ އެއީ އެޖެންޑާ 19 ...މިމީހުން މަރެއްނުވާނެޔޯ..މިމީހުންނަށްވުރެ ބާރުގަދަ ފަރާތެއްވެސް ނުވެޔޯ\nއައްޗީޑި ފަނޑިޔާރުން ހާދަ ފަކުރެއްގަންނާނޭ. ދުވާ ވަހުންވެސް ގަބޫލެއް ނުކުރެވޭނެނު.\nއޮގަސްޓް 28, 2019 19:26\nހަހަހަހަހާ ހެހެހެހެހޭ ހަހަހަހާ???????????\nއޮގަސްޓް 28, 2019 10:47\nތާހިރު ދިރިއުޅުމެއް ބުނާއިރު އެންމެ ފަހުން ހިސާން ފެންވެރީ ކޮންއިރަކުތޯ\nއޮގަސްޓް 28, 2019 10:50\nހަމަ އަތްލާ ކަންތައްތައް ކުރަންވީ! އެހެން ހަމަ ސިޔާސީ މީހުންގެ ފަރުދާގަ ފޮރިވިގެން އަތްނުލެވޭނެ ކަމަށް ބަލައިގެން ފަނޑިޔާރުން ތިބޭ ތިބުން ނިމުމަކަށް ގެންނަން ޖެހޭ!\nއޮގަސްޓް 28, 2019 10:51\nޝަކުވާ އަޑުއަހާފައޭތޯ؟ އަންހެނުން ފަނޑިޔާރުކަމަށް އިސްކުރާތީ ކުރާ ޝަކުވާޔޯ!\nއޮގަސްޓް 28, 2019 11:12\nބާރެއް ލިބިފައި އޮތަސް ތިޔައީ ތަންފުކެއް ބޮޑުވަރެއްތާ\nފަނޑިޔާރުން އެކަންޏެއްނޫން، މަޖިލީސްމެމްބަރުންގައިގަވެސް އެބަޖެހޭ އަތްލެވެން، އެ މެމްބަރު ހޮވި ރައްޔިތުންގެ ވިންދާއި ނުވަތަ ރީހާއި ޚިލާފަށް މަސައްކަތްކޮށް އެ ރައްޔިތުންނަށް ޖެއްސުންކުރަމުންދާ މަޖިލީސް މެމްބަރުންގެ ގޮނޑިވެސް އެބަޖެހޭ އެދާއިރާގެ ރައްޔިތުން ބޭނުންވީމާ ގެއްލޭނެގޮތް އޮންނަން، އެއިރުން މަޖިލީސް މެމްބަރުންވެސް ޒިއްމާދާރުކުރުވޭނީ ، މިހާރު އޮންނަގޮތުން މެމްބަރަކު ކިތައްމެ ޤައްދާރުވިއަސް އެ މެމްބަރަކު ވަކިކުރެވޭނެގޮތެއްނެތް،\nއޮގަސްޓް 28, 2019 11:29\nހުރިހާ ބާރެއް މުށުތެރެ އަށް ލައިގެން އެމްޑީޕީން ވެރިކަން ކުރަނީ. ހުރިހާ ކަމަކާ އަތްގަދަ ކުރާ ވަރަށް ދެފުއް ދެގޮތް ބައެއް އެމްޑީޕީގެ ބޮޑުންނަކީ. ވެރިކަން ލިބުނީ މަ ހުރިހާ ބާރަކަށް އަތް ގަދަ ކުރާ އެމްޑީޕީ ސަރުކާރު\nމިހާރު މިނިވަން މުސްތަގިއްލު އޭ ބުނެވޭ ބަހުގެ މާނަ ދެނަހުރި މީހެއް އެބަހުރިބާ؟ އެއްވެސް މީހަކަށް ތާއަބަދު ދެމިއެއް ނުހުރެވޭނެ. . ބިންގަނޑު އެމީހެއްގެ ފުރާޅުކަމުގައިވެ އޭގެ ދަށުގައި އޮންނަން ޖެހޭ ވަގުތު ހަމަ ދާދިގާތުގައި ވަނީ. މިއާއި މެދު ވިސްނާ މީހަކަށް ދެދުމަގު ފެންނާނެ. އެކަމަކު އެއީ ދުނިޔެ ދޫކޮށް ދާންޖެހިދާނެތީ ބިރުން ވިސްނާ މީހުން ފިޔަވާ. މަރުގެ ރަހަދެކެ ބިރުން އަމަލްތަށް ސީދާކުރަން ބޭނުންވާ ދެ ދުނިޔޭގެ ބާއްޖެވެރިކަން އެދޭ މީހުންނަށް\nއޮގަސްޓް 28, 2019 11:37\nއެހެންނޫނަސް ކަލޭމެންނައް ކަމަކުނުދާނެ އިސްލާމީ ޝަރީޢަތްހިނގާކޯޓުތަކެއް ކަލޭމެންނައް ރަނގަޅުވާނީ ކަލޭމެންބޭނުންވާގޮތައް ފަނޑިޔާރުކަންކުރާ މީހުން އެވެސް ކަލޭކަހަލަ މީހުންނައްބާރުފޯރުވޭ ފަނޑިޔާރުން ދެންބުނަން ތިހެންގަދަބަސް ނުބުނައްޗޭ ތަންކޮޅެއްކުރީގަ ތިހެންގަދަބަސްބުނެފަ ކުރިޔައްއޮތް ފައްސަތޭކަ އަނހަރުވެސް ވެރިކަންކުރާނަމޭ ބަޔަކުކީ އެންމެފަހުން އިސްތިޢުފާދީފަދިޔަތަންފެނުނީ\nކުށެއްގެ އިސްލާޚް: "ތިހެންގަދަބަސްބުނެފަ ކުރިޔައްއޮތް ފައްސަތޭކަ އަނހަރުވެސް ވެރިކަންކުރާނަމޭ ބަޔަކުކީ އެންމެފަހުން އިންތިޚާބުން ބަލިވީ" ޝުކުރިއްޔާ\nމިވެސް މުޑުދާރު އަންހެނެއް. ނަރަކައިގެ ހިލަގަނޑަކަށް ވާހިތުން ތެޅިބާލާ އަންހެނެއްމީ.\nމިހާރު ދެން ސްޕްރިމް ކޯޓަށް ނަގާ ދެ އަންހެނުންގެ ފުރަގަހުގެ ނިވަލަށްވަދެ އެ މީހުންގެ ކަމަނާއަށް ބޭނުން ކުރެވޭނެތާއެވެ. ލަދެއް ނުގަންނަކަން ހަމަ ޙަތްރާންވޭ..\nއޮގަސްޓް 28, 2019 11:56\nހިސާން ހުރިހާކަމެއް ﷲ މޮޅަށްދެނެވޮޑށިގެންވާކަން ހަނދާންކުރޭ\nއޮގަސްޓް 28, 2019 12:02\nހިސާނު ވަކާލަތު ކުރި މައްސަލަތަކުގައި ހިސާނާ ދެކޮޅަށް މައްސަލަ ނިންމާފައި ހުރި ފަނޑިޔާރުންނަށް ބިރު ދައްކަވަނީ ތޯ؟\nއޮގަސްޓް 28, 2019 12:03\nފަޑިޔާރުންނަކީ ކޮންމެ ގައުމެއްގަވެސް ވަރައް މުހުތަރަމް ބައެއް. ނުތާހިރު މީހުންނަކައް އެމީހުން ގައިގަ އަތެއް ނުލެވޭނެ. ?\nއޮގަސްޓް 28, 2019 12:09\nއޮގަސްޓް 28, 2019 12:23\nމި ދުނިޔޭގަ ގަދަބަސް ބުނެ ބޭނުންހާ ގޮތަކަށް އުޅެވިދާނެ ކޮންމެ މީހަކަށްވެސް، އެއީވެސް މާތްالله ގެ އިރާދަފުޅުން. ޤިޔާމަތް ދުވަހު ގަދަބަސްބުނަން ނުކުޅެދޭނެ. އެދުވަހު އެންމެންނަށްވެސް އިންސާފު ލިބޭނެ. ޤިޔާމަތް ދުވަހަށް ބިރުވެތިވޭ.\nއޮގަސްޓް 28, 2019 12:25\nމިދުވަސްގޮސް އެހެންދުވަހެއްވެސް އަދި އަންނާނެ އިންޝާއަﷲ! ބާރު އޮތީމާ އޭގެބޭނުންހިފައި ތިމާދިވެހިރައްޔިތުންތައް މަގުމަތިކޮށް ތިމާމެން ގޭގައިތިބެ ލިޔެފައިދޭގޮތަށް ޙުކުމްކުރާ ތިމާމެން ކުޅޭ ބުދުތަކެއް ކޯޓުތަކަށްލާ މަޖާނެގިދާނެ! މާތްﷲއީ ބާރުވެރިވަންތަ ބައްލަވާ ވޮޑިގެންވަ އިލާހް! ކަލޭ ދެކެން ހުންނާތި އާޚިރުނަތީޖާ!\nhisaamu kaley fen very kon iraku.\nތީ ތާހިރު ދިރިއުޅުމެއްނޫން. ތީ ނަޝީދަށް ހުކުމް ކުރި ފަނޑީޔާރުގެ ކިބައިން ބަދަލުން ހިފަން ކުރި ނާއިންސާފު އަނިޔާއެއް. ތީގެ ހިތި އަދިވެސް ތިޔަ ނުލަފާމީހުން ދެކޭނެ.\nއޮގަސްޓް 28, 2019 13:22\nތިޔައީ އެއްމެތީ ޑިމޮކްރަސީ ދޯ؟\nއޮގަސްޓް 28, 2019 13:26\nފަނޑިޔާރުގެޔައް އަތްބާނާ ފުލުހުންނާ ސިފައިންގެ ސިޔާސީކޮއް ވަޒީފާތަކައް ބިރުދައްކާ މުއައްސަސާތަކުން ވައްކަންކުރުވާ އޯގާތެރި ސަރުކާރު!!\nއޮގަސްޓް 28, 2019 13:30\nގަބޫލު ކުރާކަށް ނުޖެހޭނު. ކަލޭން ތީ އިންސާނުންގެ ބުއްދި ގަބޫލުކުރާ ޒާތު ބައެއްވެސް ނޫނެއްނު.\nއޮގަސްޓް 28, 2019 13:48\nގަޔަށް ފަޔަށް ބޮލަށް އަރާ އެޖެންޑާ19 .ނަޖިސް ވާހަކަ\nޤަވްމުދެކެ ލޯބިވާ ރައްޔިތުންނޭވެ! ޤަވްމުގެ އަމާންކަން ބަލަހައްޓަވާ ސިފައިންނާއި ފުލުހުންނާއި ޕޮލިހުންނޭވެ! އަތް އުރާލައިގެން ނުތިއްބަވާ ޤަވްމު މިދާ މިޞްރާބާމެދު ވިސްނަވާށެވެ! އިސްލާމީ އުޞޫލުތައް ފާލުންނެއްޓި ، ޢަދުލުއިންޞާފްގެ ނާރެސް ނުއަތަށް ބުރުއަޅަންފަށާ ، ދިވެހި ޤަވްމު ނާމާންވެ ، ރައްޔިތުން ބިކަވެ ، ޤަވްމުގެ އިޤްތިޞާދު ފުނޑި ، ޤަވްމުގެ ޢުމްރަނީ ހަކަތަ ނިމިގެން މިހިރަ ދަނީއެވެ. ބައްލަވަން ނުތިއްބަވާ މި ވެރިކަމުގައި މިހިރަ ތަންދޮރުނުފިލައި ހުރި ބީތާ ހިފާ ހައްޔަރުކުރާށެވެ. މި ޤަވްމު ސަލާމަތްކޮށްދެއްވާށެވެ.\nއޮގަސްޓް 28, 2019 14:21\nއިންސާނިއްޔަތުކަން ނެތް ބަޔަކު އިންސާފު ހޯދަައިދެވިދާބާ!\nއޮގަސްޓް 28, 2019 14:47\nހިސާނުމެންގައިގަ އަތްލާއިރައް ބުނާނެ ސެކްސުއަލް ހެރެސްމެންޓޭ.. އެކަމަކު ހިސާނުމެންނައް އަތްލެވެން ޖެހޭ.. ކޮބާތޯ ހަމަހަމަ ކަމަކީ.. އެންމެންނައްވެސް އެކަކު އަނެކަކައް އަތްލެވެންޖެހޭނެ.. އެހެން ނުން.. އަންހެނުން އަންހެނުންނައް އަތްލެވެންޖެހޭނެ.. އެ ނޫންތޯ މިސަރުކާރުގެ ޕޮލިސީއަކީ..\nއޮގަސްޓް 28, 2019 15:13\n29 މިލިޔަންގެ ބަޖެޓުކާލި މީހުންގައިގަ އަތްލާބަލަ\nމިހާަރު ސަރުކާރު ހިންގަންތިބި މީހުން ބޭނުންވާގޮތައް ހުކުންތައް ކުރުވާފަ އެގޮތައް އެހެންބަޔަކުވެސް ކުރުވަފާނެތީ ބުރުން އަވަހައް ކަނޑާ އެއްލާލީމާ އެކަމުން ސަލާމަތްވީނުން\nއޮގަސްޓް 28, 2019 17:23\nﷲ ތިމާހެއްދެވިންވެސް ހިޔެއްނުވެ ހަނދާންހުރިހެނެއް ކިހާދުވަހަކު ތިޔަ ބޮޑާބަސްބުނަން ހިޔާރު ކުރަންތަ މާ އިންސާފުވެރިވެގެން ތިޔައުޅެނީ ހަމަ ހައްގުހަމަކުރައްވާއިރަށް ތިންކަފުނަކާއެކު ވަޅުލެވޭނެ ނުވަތަ ބަލަދުވެރިން ކަންކުރާ ގޮތަށް އަލިފާނަށްލައި އަންދާލެވޭނެ ދެންއޮންނާނި މިހާރު ތިޔަ ބޮޑާކަމާ ކިބުރުވެރި ކަންމަތީ ކުރާ/ ދައް ކަންކަމުގެ ހިސާބުބެލުން އެދުވަހު ތިޔަރީނދޫ ބާގައިގެ ލަޝްކަރަކަށް އެކަމުން ސަލާމަތް ކުރަން ހަމަ އެއްކަމެއްވެސް ނުކުރެވޭނެ ގަބޫލުކުރިޔަށް ނުކުރިޔަސް އެދުވަސް އަންނާނެ ހަނދާން ކުރާތި ގެރިކޮށްޓަށްވަދެ އިނެއްކަމަކު ހެހެހެހޭ\nއަނެންކާ ހިސާން މާގަޔާވާ ފަޑިޔާރަކު ހުރީބާ\nއެމެރިކާގަ އަތްލާފަ އޮތީމަ ދޯ އަތްލަންދަސްވެގެން ތިޔަ އުޅެނީ


SunOnline: Breaking News: K. Thulusdhoogai thoonu ehchakun hamalaa dhee meehaku maraalaifi\nLast updated:6year 8 month ago\nތޫނުއެއްޗަކުން ހަމަލާދީ މީހަކު މަރާލައިފި\nކ. ތުލުސްދޫގައި ތޫނުއެއްޗަކުން ހަމަލާދީ ޒަހަމުކޮށްލާފައި ވާ މީހަކަށް އެރަށު ސިއްހީ މަރުކަޒުގައި ފަރުވާދެމުން ދަނިކޮށް މަރުވެއްޖެ އެވެ.\nޝިއާމް މަރާލި ކަމަށް އިއުތިރާފުވެ އަމިއްލައަށް ފުލުހުންގެ ބެލުމުގެ ދަށަށް ދިޔުމުން ހައްޔަރުކޮށްފައި ވަނީ އުމުރުން 30 އަހަރުގެ މުހައްމަދު ނިޔާޒް ނަމަކަށް ކިޔާ މާލޭ މީހެއް. އޭނާ އަކީ އެރަށުގައި ދިރިއުޅޭ މީހެއް.\nޝިއާމްގެ ހަށިގަނޑު މިހާރު ވަނީ ސަހަރާއަށް ގެންގޮސްފައި.\n22:25 ޢަބްދުއްރައްޒާޤު ޢަލީ، ތުލުސްދޫ ކައުންސިލްގެ ނައިބު ރައީސް\nފުލުހުންގެ ތަހުގީގު ޓީމުން ގޮސް ހާދިސާ ހިނގި ސަރަހައްދު ބަލައި ފާސްކޮށް އެ ސަރަހައްދުން އަލީ ޝިއާމަށް ހަމަލާދިން ވަޅި ހޯދައިފި.\n22:19 ތުލުސްދޫ ސިއްހީ މަރުކަޒު\nޢަލީ ޝިއާމްގެ ހަށިގަނޑު އަދިވެސް އޮތީ، ތުލުސްދޫ ސިއްހީ މަރުކަޒުގައި. ފުލުހުން މިހާރު ދަނީ އޭނާގެ ހަށިގަނޑުން ނަގަން ޖެހޭ ފޮރެންސިކް ސާމްޕަލް ނެގުމުގެ މަސައްކަތް ކުރަމުން.\n22:07 އަބްދުﷲ ރިޔާޒު، ކިނބިދޫ ދާއިރާގެ މެމްބަރު\nއަޅުގަނޑު މިކަމާ ހިތާމަ ކުރަން. މިކަން އަޅުގަނޑު ވަރަށް ބޮޑަށް ކުއްވެރި ކުރަން. މިއީ ނާތަހުޒީބު އަމަލެއް. މިކަން އަވަހަށް ތަހުގީގުކޮށް ޝަރީއަތަށް ހުށަހަޅައި ގާނޫނީގޮތުން ލިބެންޖެހޭ އަދަބު ދިނުމަށް އަޅުގަނޑު ގޮވާލަން. މި ފުރުސަތުގައި ނިޔާވި އަލީ ޝިއާމްގެ އާއިލާއަށް ހެޔޮދުއާ ކުރަން.\nމިރޭ އިރާކޮޅު ކ. ތުލުސްދޫގައި ތ. ކިނބިދޫ މީހަކަށް ތޫނުއެއްޗަކުން ހަމަލާދީ މަރާލި މައްސަލަ ކިނބިދޫ ދާއިރާގެ މެމްބަރު އަބްދުﷲ ރިޔާޒު ކުއްވެރިކުރައްވައިފި.\n21:14 ޢަބްދުއްރައްޒާޤު ޢަލީ، ތުލުސްދޫ ކައުންސިލްގެ ނައިބު ރައީސް\nއެމީހާއަށް އަދަބު ދިނުމަށް ރައްޔިތުންނާ ހަވާލުކުރުމަށް ގޮވާލައި، ތުލުސްދޫ ރައްޔިތުންގެ ތެރެއިން ބަޔަކު ދަނީ، އެރަށު ޕޮލިސް ސްޓޭޝަން ކުރިމަތީގައި މުޒާހަރާކުރަމުން.\n21:12 ޢަބްދުއްރައްޒާޤު ޢަލީ، ތުލުސްދޫ ކައުންސިލްގެ ނައިބު ރައީސް\nތޫނު އެއްޗަކުން ހަމަލާދިން ކަމުގެ ތުހުމަތުގައި ތުލުސްދޫން ފުލުހުން ހައްޔަރުކޮށްފައިވާ މީހާ ފުލުހުންނާ ހަވާލުވީ އެމީހާ އަމިއްލައަށް. އޭނާއަކީ އެރަށުގައި ދިރިއުޅޭ މާލޭ މީހެއް.\n20:59 ޕޮލިސް މީޑިއާ\nތޫނު އެއްޗަކުން ހަމަލާދީ މީހަކު މަރާލި ކަމުގެ ތުހުމަތުގައި، ތުލުސްދޫން މީހަކު ހައްޔަރު ކޮށްފި.\n20:47 ޕޮލިސް މީޑިއާ\nތޫނު އެއްޗަކުން ހަމަލާދީ ތުލުސްދޫގައި މީހަކު މަރާލި ހާދިސާއާ ގުޅިގެން މިހާތަނަށް އެއްވެސް މީހަކު އަދި ހައްޔަރެއް ނުކުރޭ.\n20:43 ޢަބްދުއްރައްޒާޤު ޢަލީ، ތުލުސްދޫ ކައުންސިލްގެ ނައިބު ރައީސް\nޝިއާމް މަރުވިއިރު، އޭނާގެ އަނތްބަކާއި ކުޑަ ދެ ކުދިން ތިބޭ. އެއީ އަންހެން ކުއްޖަކާއި ފިރިހެން ކުއްޖެއް. އެ ދެކުދިންނަކީ ތުލުސްދޫ ސްކޫލުގައި ތައުލީމު ހާސިލްކުރަމުން އަންނަ ދެ ކުދިން.\n20:33 ޢަބްދުއްރައްޒާޤު ޢަލީ، ތުލުސްދޫ ކައުންސިލްގެ ނައިބު ރައީސް\nތުލުސްދޫ ޕޮލިސްޓޭޝަންގައި މަސައްކަތް ކުރާ ފުލުހުން އަންނަނީ ހާދިސާ ހިނގި ސަރަހައްދުގައި ހަރަކާތްތެރިވަމުން.\n20:28 ޢަބްދުއްރައްޒާޤު ޢަލީ، ތުލުސްދޫ ކައުންސިލްގެ ނައިބު ރައީސް\nރޯދަ ވީއްލުމަށްފަހު ކޮންމެ ދުވަހަކު ވެސް އެމީހުންގެ ގެއާދިމާލު އަތިރިމަތީ ޖޯލިފައްޗަށް އޭނަ ދާނެ ސިނގިރެޓެއް ބޯލަން. އެގޮތުން މިރޭ ވެސް ރޯދަ ވީއްލުމަށްފަހު އަތިރިމަތީ ޖޯލިފައްޗަށް ދިޔައީ. ކުއްލިއަކަށް އޭނަ ހަޅޭލައްވައިގަތް އަޑަށް އެގޭ މީހުން އެތަނަށް ދިޔައީ. ދިޔައިރު މުޅި މީހާ ވަނީ ލެއިން ފޯވެފައި. އެއިރު ވާހަކަވެސް ނުދެކެވޭ.\n20:26 ޢަބްދުއްރައްޒާޤު ޢަލީ، ތުލުސްދޫ ކައުންސިލްގެ ނައިބު ރައީސް\nތޫނުއެއްޗަކުން ހަމަލާދީ މަރާލާފައި ވަނީ ކ. ތުލުސްދޫ، ދުއްފަޅުގޭ މީހަކާ އިނދެގެން އުޅޭ ތ. ކިނބިދޫ މީހެއް ކަމަށްވާ އަލީ ޝިއާމް. އޭނާއަށް ތޫނުއެއްޗަކުން ހަމަލާދީފައި ވަނީ އޭނާގެ ގެއާދިމާލު އަތިރިމަތީ ޖޯލިފަތީގައި އޮއްވާ.\n20:13 މުހައްމަދު ވަހީދު އިބްރާހީމް، ތުލުސްދޫ ދާއިރާގެ މެމްބަރު\nއުމުރުން 35 އަހަރުގެ އެމީހާ މަރާލި މައްސަލަ އެންމެ ހަރުކަށި އިބާރާތުން އަޅުގަނޑު ކުށްވެރިކުރަން. އެ އަމަލު ހިންގި މީހާ ހިފައި ހައްޔަރުކޮށް އެ މައްސަަލަ އަވަހަށް އަވަހަށް ތަހުގީގުކޮށް އެ އަމަލު ހިންގި މީހާއަށް ހައްގު އަދަބު ދިނުމަށް އަޅުގަނޑު ގޮވާލަން. ނިޔާވި މީހާގެ އާއިލާގެ ހިތާމާގައި އަޅުގަނޑު ބައިވެރިވަން. އަދި އެއާއިލާއަށް ތައުޒިޔާ ދަންނަވަން\n20:07 އިބްރާހީމް މުއާޒު އަލީ، ރައީސް އޮފީހުގެ ތަރުޖަމާން\nމިފަދަ އަމަލުތައް ހުއްޓުވުމަށްޓަކައި ކުރެވެން ހުރި ހުރިހާ ކަމެއް ސަރުކާރުން ކުރާނެ. ސަރުކާރުން ބޭނުންވަނީ މި މައްސަލައިގެ ފުރިހަމަ ތަހުގީގެއް ހިންގުމަށްފަހު އެ އަމަލު ހިންގި ފަރާތްތަކަށް ހައްގު އަދަބު ދިނުމަށް. ފުލުހުންގެ މުއައްސަސާއިން އެ މަސައްކަތް ކުރައްވަމުން އެބަގެންދަވާ.\n20:04 އިބްރާހީމް މުއާޒު އަލީ، ރައީސް އޮފީހުގެ ތަރުޖަމާން\nރަމަޟާން މަސް ނިމުމާއެކު ކޮންމެ ރެއަކު ކަހަލަގޮތަކަށް ތޫނުއެއްޗަކުން ހަމަލާދިނުން ފަދަ ހިތާމަވެރި ހާދިސާތައް ދަނީ ހިނގަމުން. މިފަދަ އަމަލުތައް އެއްވެސްގޮތަކަށް ހިނގުމަކީ ސަރުކާރުން ބޭނުންވާނެ ކަމެއް ނޫން.\n19:52 ޕޮލިސް މީޑިއާ\nމަރާލާފައި ވަނީ 34 އަހަރުގެ ފިރިހެނެއް. އެ މައްސަލަ ތަހުގީގު ކުރުމަށްޓަކައި މޯލްޑިވްސް ޕޮލިސް ސާވިސްގެ ސީރިއަސް އެންޑް އޮގަނައިޒްޑް ކްރައިމް ޑިޕާޓްމަންޓުގެ ޓީމެއް ތުލުސްދޫއަށް ފުރައިފި.\n19:50 ޕޮލިސް މީޑިއާ\nހަމަލާދީފައިވަނީ އޭނާގެ ބަނޑަށް. އެމީހާ މަރުވީ ތުލުސްދޫ ސިއްހީ މަރުކަޒުގައި ފަރުވާ ދެމުންދަނިކޮށް.\n19:48 ޕޮލިސް މީޑިއާ\nއެމީހާ އަށް ތޫނުއެއްޗަކުން ހަމަލާދިން ކަމުގެ މައުލޫމާތު ފުލުހުންނަށް ހުށަހަޅާފައި ވަނީ މިރޭ 7:00 ގައި.


Xiaomi Phone shipment eh feyrigenfi | Mihaaru\nއިންޑިޔާގައި ޝޯމީ ފޯނު ޝިޕްމަންޓެއް ވަގަށް ނަގައިފި\nޝޯމީ ފޯނުތަކެއް އަރުވައި ބަރާކޮށްފައި އޮތް ލޮރީއެއް ލޫޓުވައިފި\n17 ފެބުރުއަރީ 2019 - 08:032comments\nއިންޑިއާގައި، އެ ގައުމުގައި މަގުބޫލު ޝޯމީ މަރުކާގެ ފޯނުތަކެއް އަރުވައި ބަރާކޮށްގެން ދަތުރުކުރި ލޮރީއެއް ލޫޓުވައިފި އެވެ.\nޓައިމްސް އޮފް އިންޑިއާ އިން ބުނި ގޮތުގައި، ލޮރީ ދަތުރުކުރީ ބޮޑު ޝިޕްމަންޓެއް ބަރުކޮށްގެންނެވެ. މި ހާދިސާއާ ބެހޭ ގޮތުން ޝޯމީން އަދި އެއްޗެއް ނުބުނެ އެވެ. ނަމަވެސް، ބެލެވޭ ގޮތުގައި، މިއީ މުޅިން އާ ފޯނުތަކެއް ކަމަށް ބެލެވެ އެވެ.\nއިންޑިއާގައި ޝޯމީ ފޯނު އުފައްދަ އެވެ. ޝޯމީ ފެކްޓަރީތައް ބިނާކޮށްފައި ވަނީ އިންޑިއާގައި ފޯނުތައް އަގު ހެޔޮކުރުމަށެވެ. އެހެންކަމުން، އިންޑިއާގެ އެކި އަވަށްތަކުގައި ހިންގާ ޝޯމީ ފިހާރަތަކަށް ފޯނުތައް ގެންގޮސް، ސްޓޮކް އާކުރުމުގެ މަސައްކަތްތަކުގައި އެތައް ބަޔަކު ހަރަކާތްތެރިވާނެ ކަމަށް ބެލެވެ އެވެ.\nނޫހުން ބުނި ގޮތުގައި، ޝޯމީ ފޯނުތައް އަރުވައިގެން ދަތުރުކުރި ލޮރީ ލޫޓުވާފައި ވަނީ، ޑްރައިވަރު ވަރުބަލިފިލުވާލަން މަޑުކުރި ވަގުތަކާ ދިމާކޮށެވެ. ޑްރައިވަރު ގަހަކާލައި ބަނދެ، ލޮރީ އެހެން ތަނަކަށް ގެންގޮސް، އޭގައި ހުރި ފޯނު ޝިޕްމަންޓް އެހެން ލޮރީއަކަށް ބަދަލުކުރިކަން ކަށަވަރުވާ ކަމަށް ފުލުހުން ވެސް ބުނެ އެވެ.\nސްމާޓްފޯން ކުންފުނިތަކަށް، ކޮންމެ އަހަރެއްގެ ވެސް މި ދުވަސްވަރަކީ ފޯރިގަދަ ދުވަސްތަކަކަށް ވެ އެވެ. އާ އަހަރަށް ޚާއްސަ، އާ މޮޑެލްތައް ބާޒާރަށް ނެރެ، ވާދަވެރިންނާ އެއް ހަމައެއްގައި ހިފަހައްޓާލުމަށް މަސައްކަތްކުރެ އެވެ. ފާއިރުވި އަހަރަށް ވުރެ މާލީ ގޮތުން ތަވަނަސް އަހަރަކަށް ހެދޭތޯ ވެސް ލައްކަ މަސައްކަތްކުރެ އެވެ.\nއިތުރު ލިޔުންތައް އިންޑިއާ ޗައިނާ ސްމާޓް ފޯން


އެއްމެން އެއްރޫހެއްގާ އަނެއްކާވެސް ޖަންގަލް މައިކަޕްގެ ތައްޓާ ދިމާލަށް !!! — Ihavandhoo.com\n5 ޑިސެމްބަރު 20180މުހައްމަދު އަކްރަމް\nވޭތިވެ ދިޔަ އަހަރުގެ މައިކަޕްގެ ޗެމްޕިއަން ޖަންގަލް ޓީމް ވަރުގަދަ ސްކޮޑަކާއި އެކު އެއްމެން އެއް ރޫހެއްގައި ނުކުންނަނީ ތަށި ދިފާއުކުރުމުގެ އަޒުމުގައި ކަމަށް އެ ޓީމުން ބުނެފިއެވެ. މިދިޔަ އަހަރުގެ މައިކަޕް މުބާރާތުގައިވެސް ތަފާތު މޮޅުކުޅުމެއް ދައްކާ މުބާރާތުގެ ޗެމްޕިއަންކަން ހޯދާފައިވާ ޖަންގަލް ޓީމް ވަނީ މިއަހަރުގެ މުބާރާތަށްވެސް ވަރަށް ބޮޑަށް ތައްޔާރުވެފައެވެ. އަދި މިއަހަރުގެ މުބާރާތަށް ނިކުންނަ ޓީމަކީ މިދިޔަ އަހަރުގެ ޓީމަށްވުރެ ކުޅުންތެރިންގެ ގޮތުން ވަރުގަދަ ޓީމެއްކަން ފާހަގަ ކުރެވެއެވެ. މިދިޔަ އަހަރުވެސް އެޓީމަށްކުޅުނު ގިނަ ކުޅުންތެރިން މިއަހަރުވެސް އެޓީމްގައި ހިމެނެއެވެ.\nމި ނޫހަށް މައުލޫމާތު ދެއްވަމުން އެޓީމްގެ ކޯޗް ހުސައިން ފަޔާޒް ވިދާޅުވީ ޖަންގަލް ޓީމް މިއަހަރު ކުރީ އަހަރަށްވުރެ ވަރުގަދަ ވާނެ ކަމަށާއި، މުބާރާތަށް ވާންޖެހޭ ހުރިހާ ތައްޔާރީތަކެއް ގާތްގަޑަކަށް ވަނީ ނިމަފައިކަމަށެވެ. އަދި ނޮވެމްބަރ 22 ވަނަދުވަހުން ފެށިގެން ޓީމްގެ ޕްރެކްޓިސްތައް ބަރާބަރަށް ކުރިއަށް ގެންދެވިފައިވާ ކަމަށާއި، ޓީމާއި މެދު ކުރެވޭ އުއްމީދު ބޮޑު ކަމަށްވެސް އޭނާ ހާމަކުރެއްވިއެވެ. އަދި ޓީމްގެ ހުރިހާ ކުޅުންތެރިންވެސް މުބާރާތުގެ ފުރަތަމަ މެޗަށް ޓީމާއި ގުޅޭނޭ ކަމަށާއި ޓީމް އޮތީ ވަރަށް ބޮޑު ޖޯޝަކާއި ފޯރިއެއްގައި ކަމަށްވެސް އޭނާ ފާހަގަ ކުރެއްވިއެވެ.\nޖަންގަލް ޓީމްގެ ސަޕޯޓަރުންގެ ބައެއް ހަރަކާތްތައް ރޭވުމުގެ މަސައްކަތް މިހާރުވެސް ކުރިއަށް ދާއިރު ، އެޓީމް ހިމެނިފައިވަނީ އެންވީކޭ، ކްލަބް އިރަމާ، އަދި ސެންސިޓި ފޭންސް ހިމެނޭ ގްރޫޕް އެކެއްގައެވެ. ޖަންގަލް ޓީމްކުޅެންޖެހޭ ފުރަތަމަ މެޗް އޮންނާނީ ޑިސެމްބަރ6ވަނަ ދުވަހުގެ ރޭ ކްލަބް އިރަމާ އާއި ދެކޮޅަށެވެ. މައި ކަޕްގެ ތާރީހުގައި ދެފަހަރަށް މުބަރާތް ކާމިޔަބުކުރި ހަމައެކަނި ޓީމަކީ ޖަންގަލްކަން ފާހަގަކުރެވެއެވެ.\n↵ ޖަންގަލް ޑާރކް ޕޮއިންޓް, މައިކަޕް 2018


OnePlus 3, OnePlus3T ah Android O | Mihaaru\nވަންޕްލަސް 3ޓީ: ވަންޕްލަސް 3، ވަންޕްލަސް 3ޓީ އަށް ލިބޭނެ އެންމެ ފަހު އަޕްޑޭޓަކީ އެންޑްރޮއިޑް އޯ\nވަންޕްލަސް 3، ވަންޕްލަސް 3ޓީ އަށް އެންޑްރޮއިޑް އޯ އަށް ފަހު އަޕްޑޭޓެއް ނެތް\n13 އޯގަސްޓް 2017 - 06:22\nވަންޕްލަސް3އަށް އަދި ވީ 14 މަސް ދުވަހެވެ. ވަންޕްލަސް 3ޓީ އަށް9މަސް ދުވަހެވެ. އެކަމަކު، ވަންޕްލަސް އިން، އެ ދެ ފޯނުގެ ހަޔާތުގައި ސިއްކަ ޖަހައިފި އެވެ. ވަންޕްލަސް3އަދި ވަންޕްލަސް 3ޓީ އަށް، އެންޑްރޮއިޑް "އޯ" އަށް ވުރެ ފަހުން އިތުރު "އޯއެސް" އަޕްޑޭޓެއް ނުލިބޭނެ ކަމަށް ބުނެފި އެވެ.\nއެންޑްރޮއިޑް އޯ އާންމުކުރާނެ ވަކި ދުވަހެއް ގޫގުލް އިން އަދި ނުބުނެ އެވެ. މި މަހު އެކާވީހޭ ވެސް އެބަ ކިޔަ އެވެ. އެކަމަކު އެ ތާރީޚު ފަހަނައަޅައި، ދުވަސްތަކެއް ފާއިތުވާ ފަހުން ވެސް އެންޑްރޮއިޑް އޯ، އާންމުކޮށްފާނެ އެވެ.\nވަންޕްލަސް ފޯނުތައް ބޭނުންކުރާ މީހުން، އެ ފޯނުތަކުގެ ރީތިކަމަށް ތައުރީފުކުރެ އެވެ. ކުރަން ބޭނުންކަމެއް އަވަހަށް ކުރެވުމާއި، ފޯނުގެ އަގާ ނުބައްދަލު، ވަރުގަދަ ހާޑްވެއާ ލިސްޓަށް ސާބަހޭ ބުނެ އެވެ. އެކަމަކު އޯއެސް އަޕްޑޭޓާ ޖެހުމުން އެންމެން ޝަކުވާކުރެ އެވެ.\nވަންޕްލަސް3އަދި 3ޓީ އަށް ލިބޭނެ އެންމެ ފަހު އަޕްޑޭޓަކީ، އެންޑްރޮއިޑް އޯ ކަމަށް ބުނެ އެ ކުންފުނިން ކުރި އިއުލާނަށް ގިނަ ބަޔަކު ވަނީ ފާޑުކިޔާފަ އެވެ. ގޫގުލް އިން ދެން އެންޑްރޮއިޑަށް ގެންނަ އަޕްޑޭޓްތައް ނުލިބޭނެ ކަމަށް ބުނަނީ، ފޯނުތަކުގައި އެހާ ކުޅަދާނަކަން ނެތުމުންތޯ ވަނީ ސުވާލުކޮށްފަ އެވެ. ކަސްޓަމަރުން ކުރާ އާންމު ސުވާލުތަކަށް ޖަވާބުދިނުމުގައި ވަންޕްލަސް އަބަދު ވެސް އުޅެނީ ވަރަށް ފަހަތުގަ އެވެ.\nފޯނުތަކުގެ އުމުރުން އެހާ ގިނަ ދުވަސްތަކެއް ނުވަނީސް، އޯއެސް ސަޕޯޓް ހުއްޓާލުމަކީ ވަންޕްލަސްގެ ކަސްޓަމަރުންނަށް ދެރައެކެވެ. ވަންޕްލައިން ބުނި ގޮތުގައި އޯއެސް ސަޕޯޓް ހުއްޓާލި ނަމަވެސް، އެޕްލިކޭޝަންތަކަށް ސެކިޔުރިޓީ އަޕްޑޭޓް ދޭނެ އެވެ. އަދި ސަލާމަތީ ގޮތުން ފޯނުތަކަށް ދޭންޖެހޭ ޕެޗްތައް ވެސް ދޭވޭނެ އެވެ.


ކަދުރު | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ ކަދުރު\nދިވެހި ނަން : ކަދުރު\nއިގިރޭސި ނަން : Date\nޢިލްމީ ނަން : Phoenix Dactylifera\n1 މިލިގްރާމް ސޯޑިއަމް 277 ކިލޯކެލަރީ ހަކަތަ\n696 މިލިގްރާމް ޕޮޓޭސިއަމް 74.97 ގްރާމް ކާބޯހައިޑްރޭޓް\nކޮންމެ 100 ގްރާމް ގައި މަޢުދަންތައް 1.81 ގްރާމް ޕްރޮޓީން\n64 މިލިގްރާމް ކެލްސިއަމް 0.15 ގްރާމް ފެޓް\n0.362މައިކްރޯ ގްރާމް ކޮޕަރ 6.7 ގްރާމް ފައިބަރު\n0.90 މިލިގްރާމް ދަނގަޑު ކޮންމެ 100 ގްރާމް ގައި ވިޓަމިންތައް\n54 މިލިގްރާމް މެގްނީޒިއަމް 15 މައިކްރޯ ގްރާމް ފޮލިކް އެސިޑް\n0.296 މިލިގްރާމް މެންގަނީޒް 1.610 މިލިގްރާމް ނިއެސިން\n- 62 މިލިގްރާމް ފޮސްފަރަސް 0.805 މިލިގްރާމް ޕެންތޮނިކްއެސިޑް\n- - ސިލެނިއަމް 0.249 މިލިގްރާމް ޕައިރިޑޮކްސިން\n0.44 މިލިގްރާމް ޒިންކް 0.060 މިލިގްރާމް ރައިބޯފްލެވިން\nކޮންމެ 100 ގްރާމް ގައި ފައިޓޯނިއުޓްރިއެންޓްތައް 0.050 މިލިގްރާމް ތިއެމިން\n- ކެރޮޓީން އަލްފާ 149 އައިޔޫ ވިޓަމިން އޭ\n89 މައިކްރޯ ގްރާމް ކެރޮޓީން ބީޓާ - ވިޓަމިން ސީ\n0 މައިކްރޯ ގްރާމް ކްރިޕްޓޯޒެންތިންބީ - ވިޓަމިން އީ\n23 މައިކްރޯ ގްރާމ ލޫޓީންޒިއެޒެންތިން 2.7 މައިކްރޯ ގްރާމް ވިޓަމިން ކޭ\nކަދުރުން ލިބޭ ޞިއްޙީ ފައިދާތައް\n• ބަނޑުހިކުން : ކަދުރަކީ އޭގައި ގިނަ އަދަދަކަށް ފައިބަރު ހުރުމުގެ ސަބަބުން "ބަނޑު ސާފުކޮށްދޭ"(Laxative) ކަމަށް ބުނާ މޭވާއެކެވެ. ކަދުރުގައި ފެނަށްގިރޭ ވައްތަރުގެ ފައިބަރާއި، ފެނަށް ނުގިރޭ ވައްތަރުގެ ފައިބަރު ވެސް ހިމެނެއެވެ. މިސަބަބާހުރެ ކަދުރަކީ ބަނޑުހިކުން ކުރިމަތިވެފައިވާ މީހުން ބޭނުންކުރަން ރަގަޅު އެއްޗެކެވެ. ކަދުރުގައި ހިމެނޭ "ބަނޑު ސާފުކުރުމުގެ" ފައިދާ ލިބިގަތުމަށް ފުރިހަމަ އެއްރޭ ވަންދެން ކަދުރު ފޯކުރަން ފެނަށް އަޅާފައި ބަހައްޓަން ޖެހެއެވެ. ޖެހިގެން އަންނަ ދުވަހު ހެދުނު ފޯވެފައި ހުރި ކަދުރުތައް ގިރާލައިގެން ސަރުބަތުގެ ގޮތުގައި ބޭނުންކުރެވިދާނެ އެވެ. މިކަމުގެ ސަބަބުން ބަނޑު ފަސޭހަ ކޮށްދޭނެ އެވެ.\no ޑައެޓްރީ ފައިބަރުގެ ދެވައްތަރެއް ހުރެއެވެ. އެއީ ފެނަން ގިރޭ ވައްތަރާއި، ފެނަން ނުގިރޭ ވައްތަރެވެ. ފެނަށް ނުގިރޭ ވައްތަރުގެ ފައިބަރަކީ ކާތަކެތި ގޮހޮރުގެ ތެރޭގައި ފަސޭހައިން ދައުރުވުމަށް އެހީތެރިވެދޭ އެއްޗެކެވެ. ފެންނަގިރޭ ވައްތަރަކީ، ލޭގެ ހަކުރުގެ މިންވަރު މަތިވުން ދަށްކޮށްގެން، ހަކުރު ބަލި ކޮންޓްރޯލް ކުރުމުގައި އެހީތެރިވެދީފާނެ މާއްދާއެއް ކަމަށްވަނީ ބެލެވިފައެވެ. އަދި ފެނަށްގިރޭ ވައްތަރުގެ ފައިބަރަކީ ލޭގައި ހިމެނޭ ނުރަގަޅު ކޮލެސްޓްރޯލްގެ މިންވަރު ވެސް ދަށްކޮށްދޭ އެއްޗެކެވެ.\nގޮހޮރުގެ މައްސަލަތައް : ކަދުރުގައި ހިމެނޭ ނިކޮޓިނިކް ޕްރޮޕަޓީސް ސަބަބުން ގޮހޮރުގެ އެކިއެކި މައްސަލަތަކަށް ލުިއކަން ގެނެސް ދެއެވެ. ގަވާޢިދުން ކަދުރު ބޭނުންކުރާނަމަ، ގޮހޮރުގެ މައްސަލަތައް މެދުވެރިން ކުޑަކޮށް ދެއެވެ. އެއީ ހަށިގަނޑަށް ގެއްލުންދެނިވި ޖަރާސީމް ގޮހޮރުގައި އަށަގަތުން ހުއްޓުވައިދީގެންނާއި، ގޮހޮރުގައި އެކުލެވޭ ހަށިގަނޑަށް ފައިދާހުރި ބެކްޓީރިޔާގެ ނިސްބަތް ގޮހޮރުގެ ތެރޭގައި ގިނަކޮށްގެންނެވެ.\n• ބަރުދަން އިތުރުކުރުން : ބުނެވޭގޮތުގައި ހަށިގަނޑަށް ފައިދާހުރި ޞިއްޙީ ކެއުމެއްގައި ނަމަ، ކަދުރު ހިމަނަންވާނެ އެވެ. ކަދުރުގައި ކާބޯހައިޑްރޭޓް، ފެޓް، ޕްރޮޓީން އަދިވެސް ހަށިގަނޑަށް ބޭނުންތެރި ވިޓަމިންތައް ހުރެއެވެ. މާބޮޑަށް ހަށިގަނޑުގެ ބަރުދަން ލުއިވެ، ހިކެމުންދާނަމަ، އެކަމުގެ ފަރުވާއެއްގެ ގޮތުން ކަދުރާއި، ކިއުކަމްބާ ޗިސްކޮށްގެން ހަދާފައި ހުންނަ ޕޭސްޓާއި އެއްކޮށް ބޭނުންކުރުމުން، ހަށިގަނޑުގެ ބަރުދަން އިތުރުވާކަމަށް ބުނެއެވެ. އެއް ކިލޯގެ ކަދުރުގައި 3000 ކެލޮރީ ހުރެއެވެ.\n• ޖިންސީ ވަޅޯކަން : ކަދުރަކީ އިންސާނާގެ ޖިންސީ އެދުންވެރިކަން ރަގަޅުކޮށްދޭ އެއްޗެކެވެ. ބަކަރީގެ ކިރުގެ ތެރެއަށް ކަދުރުމުށެއް އަޅައި، ފޯވަންދެން ބެެހެއްޓުމަށްފަހު، އެކިރާއި، މާމުއި، އަދި ހިމުންކޮށް މުގުރާފައި ހުރި ކާފޫރުތޮޅި އާއި އެއްކޮށްގެން، މިކްސްޗަރުން ގިރާލުމަށްފަހު،\nބޭނުންކުރުމަކީ ޖިންސީ އެދުންވެރިކަން އިތުރުކޮށްދޭ ކަމެއްކަމަށް ބުނެއެވެ.\n• ބޭރަށްހިންގުން : ދޮންވެފައި ހުންނަ ރޯ ކަދުރުގައި ޕޮޓޭސިއަމް ހުރެއެވެ. މިއީ ބޭރަށްހިންގުން ކޮންޓްރޯލް ކުރުމުގައި އެހީތެރިވެދޭ މާއްދާ އެކެވެ. ކަދުރަކީ ފަސޭހައިން ހަޖަމުވާ އެއްޗަކަށް ވުމުން ބޭރަށްހިންގުން ފަދަ ކަންތައްތައް ވަރަށް އަވަހަށް ކަދުރު ބޭނުންކުރާނަމަ ރަގަޅު ވެއެވެ.\n• ވިހަވުން : ބަނގުއާވި މާގިނައިން ބޭނުންކުރުމުން ވިހަވެއްޖެނަމަ، އެކަން ފިލުވާލުމަށް ކަދުރަކީ އެންމެ ރަގަޅު އެއް މަޞްދަރެވެ. މިގޮތަށް ބަނގުއާވިން ވިހަވުމުން، ކަދުރު ބޭނުންކުރުމުން ވަރަށް ފަސޭހައިން ރަގަޅު ވެއެވެ. ރޭގަނޑު އެއްކޮށް ފެނުގައި ބަހައްޓައި، ފޯވުމުން ހެދުނުގައި ކަދުރު ބޭނުންކުރުމުން އެއިން ލިބޭ މަންފާއާއި ފައިދާ، އިތުރުކަމަށް ވެއެވެ.\n• ކެންސަރުން ރައްކާތެރިވުން: ކަދުރު ބޭނުންކުރުމަކީ އޭގައި ހިމެނޭ ތަފާތު މާއްދާތަކުގެ ސަބަބުން އެތަކެއް ކެންސަރުން ދުރުކޮށް ރައްކާތެރިވުމުގައި އެހީތެރިވެދޭ ކަމެކެވެ.\no މައިދާގެ ކެންސަރު : މައިދާ ނުވަތަ ބަނޑުގެ ކެންސަރުތަކުން ރައްކާތެރިވުމަށް ކަދުރަކީ ބޭނުންތެރި އެއްޗެކެވެ. މިއީ ހުރިހާ އުމުރެއްގެ މީހުންނަށް ވެސް ކަމުދާ "ޓޮނިކް"(Tonic) އެކެވެ. މިއީ ފަސޭހައިން ހަޖަމުވާ، އަދި ހަށިގަނޑަށް ބޭނުންވާ ހަކަތަ ވެސް ފޯރުކޮށްދޭ އެއްޗެކެވެ. މީގެ އިތުރުން ކަދުރުގައި އެންޓި އޮކްސިޑެންޓް އެކުލެވިގެން ވުމަކީ ފްރީ ރެޑިކަލްތަކުން ހަށިގަނޑުގެ ސެލްތައް މިންޖުކޮށްދީ، ކެންސަރުފަދަ ބަލިތައް އުފަންވެގެން އައުން ކުޑަކޮށްދޭނެ ކަމެކެވެ.\no އަނގަ އަދި ފުއްޕާމޭގެ ކެންސަރު : ކަދުުރުގައި ވިޓަމިން އޭ ގިނަ މިންވަރަކަށް ހުރެއެވެ. ހޯދިފައިވާ ގޮތުގައި ވިޓަމިން އޭ ގިނައިން ހުންނަ ކާނާ ބޭނުންކުރުމަކީ އަނގަޔާއި، ފުއްޕާމޭގެ ކެންސަރުން ރައްކާތެރިކޮށްދޭނެ ކަމެކެވެ.\no ބައެއް އެހެން ކެންސަރުތައް : ކަދުރަކީ އެންޓި އޮކްސިޑެންޓްގެ ފްލޭވޮނޮއިޑްގެ ތެރޭގައި ހިމެނޭ، ބީޓާ ކެރޮޓީން، ލޫޓީން، އަދި ޒިއެޒެންތިން ހިމެނޭ މޭވާ އެކެވެ. މިއެންޓި އޮކްސިޑެންޓްތަކަށް ފްރީ ރެޑިކަލްތަކުގެ ސަބަބުން ހަށިގަނޑުގެ ސެލްތަކާއި، އެހެނިހެން ޓިޝޫތަކަށް ލިބޭ ގެއްލުމުން ރައްކާތެރިކުރުމުގެ ކުޅަދާނަކަން ލިބިފައި ވެއެވެ. ނަތީޖާއެއްގެ ގޮތުން ގޮހޮރު، އުރަމަތި، ޕްރޮސްޓޭޓް ގްލޭންޑް، ފުއްޕާމޭ، ޗިސްމޭ، އަދި ރަހިމުގެ މަސްގަނޑު ފަދަ ބައިތަކަށް ކެންސަރު ޖެހުމުން ދުރުކޮށް ދެއެވެ.\n• ހަށިގަނޑަށް ހަކަތައާއި ބާރު ގެނެސްދިނުން : ކަދުރުގައި ހަކުރުގެ އެންމެ ތަބީޢީ ބައިތައް ކަމުގައިވާ، ގުލްކޯޒު، ފްރަކްޓޯޒް، ލެކްޓޯޒް، އަދި ސުކްރޯޒް ހިމެނެއެވެ. ކިރުގެ ތެރެއަށް އަޅައިގެން ފޯކޮށްގެން ކަދުރު ބޭނުންކުރުމުން އެއިން ލިބިދޭ ފައިދާ ، އިތުރުކަމަށް ބުނެވެއެވެ.\n• ހިތުގެ ދުޅަހެޔޮކަން : ކަދުރަކީ ސޯޑިއަމް މަދު، ޕޮޓޭސިއަމް ގިނަ މޭވާ އެކެވެ. ޕޮޓޭސިއަމް އަކީ ހިތުގެ ވިންދުޖެހުން ކޮންޓްރޯލްކޮށްދީ، ލޭގެ ޕްރެޝަރު ކޮންޓްރޯލް ކުރުމުގައި ވެސް އެހީތެރިވެދޭ މާއްދާ އެކެވެ. އެހެންކަމުން، މިއީ ހިތާއި ލޭހޮޅިތަކުގެ ނިޒާމްގެ މަސައްކަތް ރަގަޅުކޮށްދީ، އަދި ނާރުތަކުގެ ނިޒާމްގެ މަސައްކަތް ރަގަޅުކޮށްދޭނެ ކަމެކެވެ. ސަބަބަކީ ޕޮޓޭސިއަމް ގިނައިން ހަށިގަނޑަށް އެތެރެވާ ވަރަކަށް، ސޯޑިއަމް ހަށިގަނޑުން ބޭރުވާ މިންވަރު މަތިވާތީ އެވެ. މިހެންވުމުން ލޭގެ ޕްރެޝަރު ދަށްވެ، ކޮންޓްރޯލް ވާގޮތް ދިމާވެއެވެ. ދިރާސާތަކުން ދައްކާގޮތުގައި ޕޮޓޭސިއަމް ގިނައިން ބޭނުންކުރުމަކީ ސްޓްރޯކް ޖެހުމުގެ ފުރުޞަތު ވެސް ކުޑަކޮށްދޭނެ ކަމެކެވެ. ދިރާސާތަކުން ދައްކާގޮތުގައި ދުވާލަކު 400 މިލިގްރާމްގެ ޕޮޓޭސިއަމް ކާނާ އިން ހަށިގަނޑަށް ފޯރުކޮށްދެވޭނަމަ، އެމީހަކަށް ސްޓްރޯކް ޖެހުމުގެ ފުރުޞަތު 40 އިންސައްތަ ދަށްވެގެން ދެއެވެ. މީގެ އިތުރުން ކަދުރަކީ ހަށިގަނޑުގައި ހިމެނޭ ނުރަގަޅު ކޮލެސްޓްރޯލްގެ މިންވަރު ވެސް ދަށްކޮށްދޭ އެއްޗެކެވެ.\n• ލޭމަދުވުން : ކަދުރަކީ ދަގަނޑުން މުއްސަދިވެފައިވާ ކާނާގެ ބާވަތެކެވެ. މިސަބަބާހުރެ، ލޭމަދުވުން ކުރިމަތިވެފައިވާ މީހުންނަށް ލޭގެ ދަގަނޑުގެ ބައި ރަގަޅު ކުރުމުގެ ގޮތުން ކަދުރު ކެއުމަށް އިރުޝާދު ދެއެވެ.\n• ލޮލުގެ ދުޅަހެޔޮކަން : ކަދުރުގައި މުހިއްމު އެންޓި އޮކްސިޑެންޓެއް ކަމުގައިވާ، ވިޓަމިން އޭ އެކުލެވުމަކީ ލޮލުގެ ފެނުމުގެ މައްސަލަ ހުންނަން އެހީތެރިކަން ފޯރުކޮށްދޭ ކަމެކެވެ. ޚާއްޞަކޮށް ރޭގަނޑު ރޯނާވުމުގެ މައްސަލަ ހުންނަ މީހުންނަށް ކަދުރު ބޭނުންކުރުމުން އެކަމުގެ އުދަގޫ ކުޑަވާކަމަށް ބުނެއެވެ. މީގައި ހިމެނޭ މުހިއްމު ކެރޮޓިނޮއިޑެއް ކަމުގައިވާ ޒިއެޒެންތިންގެ ސަބަބުން އުމުރުން ދުވަސްވުމުން ދިމާވާ މެކިޔުލަރ ޑިޖެނެރޭޝަންގެ މައްސަލައިން ރައްކާތެރިވުމުގައި އެހީތެރި ވެދެއެވެ.\n• ދަތްފަނިކެއުން : ކަދުރުގައި "ފްލޯރިން"(Flourine) ކިޔާ މާއްދާއެއް ހުރެއެވެ.އަދި ކެލްސިއަމް ވެސް ހުރެއެވެ. ފްލޯރިން އަކީ ދަތުގެ ބޭރުބައި ހެދި ބޮޑުވުމަށް ބޭނުންތެރި މާއްދާ އެކެވެ. އަދި މިއީ ދަތްފަނި ކެއުމުން ރައްކާތެރިކޮށްދޭ މާއްދާ އެއް ވެސް މެއެވެ. ކަދުރު ފަދަ ހިކިކޮށް ހުންނަ ކާނާ ބޭނުންކުރުމުން ވަރަށް ގިނަ ފަހަރު، ދެދަތް ދޭތެރޭގައި ކާތަކެތިކޮޅު ހަރުލާފައި ހުންނަ ގޮތް ވެއެވެ. އެހެންކަމުން ކަދުރު ކެއުމަށްފަހު ރަގަޅަށް ދަތް އުގުޅުމަކީ ދަތްފަނި ކެއުމުން ދުރުވެ ހުރުމަށް ވަރަށް މުހިއްމު އަދި ބޭނުންތެރި ކަމެކެވެ.\n• މާބަނޑު މީހުން : ދިރާސާތަކުން ދައްކާ ގޮތުގައި މާބަނޑު މީހުން ކަދުރު ބޭނުންކުރުމަކީ ރަހިމުގެ މަސްތަކުގެ ބާރުގަދަކޮށްދޭ ކަމެކެވެ. މިއީ ( ރަހިމުގެ މަސްތައް ވަރުގަދަވުމަކީ) ވިހަން ކައިރިވުމުން ވަރަށް ބޭނުންތެރި ކަމެކެވެ. އަދި ބުނެވޭގޮތުގައި ވިހެއުމުގައި ތެރޭގައި ރަހިމުގެ ދޮރު ފުޅާކުރުމުގައި ވެސް ކަދުރު ބޭނުންކުރުން އެހީއަކަށް ވެއެވެ. އަދި ހަމަމިހެން ކަދުރު ބޭނުންކުރުމާއި، ވިހެއުމަށްފަހު އާދަޔާ ޚިލާފަށް ލޭބޭރުވުމާއި، ގުޅުމެއް ވާކަމަށް ވެސް ބުނެވެއެވެ. އެހެންކަމުން މިއީ މާބަނޑު މީހުންނަށް ފައިދާހުރި ކާނާއެއް ކަމުގައި ބެލެވެއެވެ.\n• ގާތުންދޭ މައިން : ގާތުންދޭ ދުވަސްވަރު ކަދުރު ބޭނުންކުރުމަކީ އެކަމުގެ ސަބަބުން މައިމީހާގެ ގާތުން ދަރިފުޅަށް ފޯރުކޮށްދެވޭ ކިރުގައި ހަށިގަނޑަށް ފައިދާހުރި މާއްދާތައް އެކުލެވޭނެ ކަމެއް ކަމުގައި ބުނެވެއެވެ. އަދި މިދެންނެވި މާއްދާތަކުގެ ސަބަބުން ތުއްތު ދަރިފުޅު ބަލިތަކާއި ދުރުކޮށް ދެއެވެ.


vnews - Ithuru3airline ehge dhathuruthah raajje ah fashanee\nއިތުރު ތިން އެއާލައިނެއްގެ ދަތުރުތައް ރާއްޖެއަށް ފަށަނީ\nއިތުރު ތިން އެއާލައިނެއްގެ ދަތުރުތައް ފެށުމަށް ތައްޔާރުވަމުންދާ ކަމަށް މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން ބުނެފި އެވެ.\nހުޅުލޭގައި ހުންނަ އެމްއޭސީއެލްގެ މައި އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ ވިދާޅުވީ މިހާރު ހިނގަމުންދާ މަޝްވަރާތަކަށް ބަލާއިރު ތިން އެއާލައިނަކުން މިއަހަރުގެ ތެރޭގައި ރާއްޖެއަށް ދަތުރުތައް ފަށާނެ ކަމުގެ ޔަގީންކަމެއް ލިބިފައިވާ ކަމަށެވެ.\nއެމްއޭސީއެލް އިން މަޝްވަރާކުރަމުންދަނީ ޗައިނާއާއި އިންޑިއާ އަދި ޔޫރަޕްގެ ގައުމެއްގެ އެއާލައިނަކާ އެވެ. މީގެ ތެރެއިން ޔޫރަޕްގެ އެއާލައިންގެ ދަތުރުތައް މިއަހަރުގެ އޮކްޓޯބަރު ނުވަަތަ ނޮވެމްބަރު މަހު ފެށޭނެ ކަަމަށް ލަފާކުރެވޭއިރު އިންޑިއާ އެއާލައިންގެ ދަތުރުތައް މިއަހަރުގެ ޖޫން ނުވަތަ ޖުލައި ހިސާބުގައި ފެށޭނެ ކަމަށް ބެލެވޭ ކަމަށްވެސް ވިދާޅުވި އެވެ.\nޗައިނާގެ ގައުމީ އެއާލައިން، އެއާ ޗައިނާގެ ސީދާ ދަތުރުތައް ރާއްޖެއަށް ފެށުމަށް ތައްޔާރުވަމުންދާ ކަމަށް ރާއްޖޭގައި ހުންނަ ޗައިނާގެ އެމްބަސީން މިދިޔަ ހަފްތާގައި ވަނީ ބުނެފަ އެވެ.\nއާދިލް އިތުރަށް ވިދާޅުވީ މިދިޔަ އަހަރަކީ ވެލާނާ އިންޓަނޭޝަނަލް އެއާޕޯޓް ހުޅުވާ ހިދުމަތް ދޭން ފެށި ފަހުން ފްލައިޓް ތަކުގެ ހަރަކާތްތައް އެންމެ ގިނައިން ހިނގާފައިވާ އަހަރަށް ވާއިރު މިއަހަރަކީ ވެސް އެގޮތުން ރެކޯޑް އަހަރަކަށް ވާނެ ކަމަށް އުއްމީދުކުރައްވާ ކަމަށެވެ.\nވެލާނާ އިންޓަނޭޝަނަލް އެއާޕޯޓް ތަރައްގީކުރުމުގެ ބިޔަ މަޝްރޫއެއް މިހާރު ފެށިގެންދާއިރު އެއާޕޯޓަށް ޖައްސާ ފްލައިޓްތަކުގެ ދަތުރުތައް އިތުރުވެ އަދި ރާއްޖެއަށް އަންނަ އަމިއްލަ މީހުންގެ ޖެޓްތަކުގެ އަދަދުވެސް ދަނީ އިތުރުވަމުންނެވެ.


Dhivehin Ufaluga, Dhivehin Haaluga\nސީރިއާގެ "އަލް ހަވުލް" ކޭމްޕުގައި ބަޔަކު ކަނީ (ކ)، ދިވެހި ލޯކަލް މާކެޓު (ވ):--\n9 މެއި 2019 15 ކޮމެންޓް\nދިވެހިން އުފަލުގައި، ދިވެހިން ހާލުގައި\nދައްކަން މިއުޅޭ ވާހަކަ އަކީ ގިނަބަޔަކު ހިތްހަމަ ޖެހޭ ވާހަކައަކަށް ނުވެދާނެއެވެ. އެހެން ނަމަވެސް މިވާހަކައަކީ ނުދައްކައި ހުރެވޭ ވަރަށްވުރެ ސީރިއަސް ވާހަކައެކެވެ. މިވާހަކަ ދެއްކުމުން ރުޅި ގަދަވާނެ ގިނަ ބަޔަކުވެސް ތިބޭނެއެވެ. ނަމަވެސް ގިނަބަޔަކު ކަމަކާމެދު ދެކޭ ގޮތަކީީ އަބަދުވެސް އެންމެ ރަނގަޅު ގޮތެއް ނޫންކަން ޔަގީނެވެ.\nބަރަކާތްތެރި ރަމަޟާން މަހަކީ ދިވެހިރާއްޖޭގެ ރައްޔިތުންނަށް އަންނަ ނުހަނު އުފާވެރި މަހެކެވެ. މި މަހުގައި ކުނި ގޮނޑުތައް ބަލާލުމުން އެކަނިވެސް އެހެން މަސް މަހަށްވުރެ ގިނައިން އުކާފައި ހުންނަ ކާބޯތަކެތިން ދިވެހިންގެ "އުފާވެރިކަން" އަޅުގަނޑަށް ރަންމުޒުކޮށްދެއެވެ. ރޯދަމަސް ރާއްޖޭގައި އޮތީ ކިހިނެއްކަން ކިޔައި ނުދިނަސް އެނގިލައްވާނެއެވެ.\nހަމަޔަގީނުންވެސް ދިވެހިންގެ ތެރޭގައި ރޯދަ ވިއްލާނެ ގޮތެއް ނެތި، ފެނާ ބޭސް ފަރުވާ ލިބޭނެ ގޮތެއް ނެތް މީހަކު މަދުވާނެއެވެ.\nހާލުގައި ޖެހިފައި ތިބި ދިވެހިން:\nސީރިއާގެ "އަލް ހަވުލް" ކޭމްޕުގައި ހާލުގައި ޖެހިފައި ތިބި ދިވެހިން ވެސް ތިބީ ރޯދައަށެވެ. ނަމަވެސް އެމީހުންގެ ކޭމްޕުތަކުގެ ހާލަތު ވަރަށް ދަށެވެ. އެ ކޭމްޕުތަކުގައި ކަރަންޓެއް ނެތެވެ. ކާން ބޯން ލިބޭނެ ގޮތެއް ނެތެވެ. ފެން ހޯދަން ކުރަން ޖެހެނީ ބުރަ މަސައްކަތެކެވެ. ކާއެއްޗެއް ލިބެނީ ބަޔަކު ކާއެއްޗެއް ދިއްކޮށްލީމަ އެވެ.\nސީރިއާއާއި އިރާގު ގުޅޭ ބޯޑަރުގެ ހަނަފަސް ސަހަރާގައި ތިބިއިރު، މެންދުރު އަވި އެހާގަދައެވެ. އަދި ރޭގަނޑުގެ ފިނިކަންވެސް އެހާ ގަދައެވެ.\nކޭމްޕުތަކުގައި ތިބި މީހުންނަށް އެހީތެރިވާނެ ގޮތެއް އިސްކަމެއް ދީގެން ހޯދަމުން އަންނަ ވާހަކަ ދިވެހި ސަރުކާރުން ވަނީ އަމިއްލަ ފަރާތްތަކަށް ދިން ސިޓީތަކުގައި ބުނެފައެވެ. ނަމަވެސް މިހާތަނަށްވެސް ސަރުކާރުން އެމީހުންނަށް އެއްވެސް އެހީތެރިކަމެއް ފޯރުކޮށް ދީފައެއް ނުވާކަމަށް ކޭމްޕުގައި ތިބި މީހުންގެ އާއިލާތަކުން ކަށަވަރުކޮށްދެއެވެ.\nSyria gai thibi dhivehinge kankan bodu iskameh dheegen mi anany balamun: Sarukaaru https://t.co/i3E7wgcc34— CNM (@cnm_mv) May 3, 2019\n"މިތާ ތިބިއިރު ސަރުކާރުން އެއްވެސް އެހީތެރިކަމެއް ނުލިބޭ. އެހެން ގައުމުތަކުން އައިސް އެމީހުންގެ މީހުން އެބަ ގެންދޭ. އެކަމު މިހާ ދުވަސް ވާއިރު ވެސް ސަރުކާރުގެ އެއްވެސް އެހީތެރިކަމެއް ނުލިބޭ. މިތާންގަ ބޭސް ފަރުވާއެއް ވެސް ނުލިބޭ. ކުޑަކުދިންނާ ބަލި މީހުންނަށް ފަރުވާއެއް ވެސް ނުލިބޭ،" ކޭމްޕުގައި ހުރި ދިވެއްސަކު ބުންޏެވެ.\nއަލްހަވުލް ކޭމްޕުގައި ކުރިން ތިބީ 46 ދިވެހިންނެވެ. އޭގެ ތެރޭގައި 33 ކުޑަކުދިން ހިމެނެއެވެ. ދެން ބާކީ ތިބީ އަންހެންނެވެ. އޭގެ ތެރޭގައި ބަަލި މީހުންގެ އަދަދުވެސް ވަރަށް ގިނައެވެ.\nދާދިފަހުން ދެ ކުޑަކުއްޖަކު މަރުވެސް ވެއްޖެއެވެ.\nއެ ކޭމްޕުގައި މިހާތަނަށް މަރުވި 260 މީހުންގެ ތެރެއިން 211 މީހުންނަކީ ކުޑަކުދިންނެވެ.\nމުޅި ކޭމްޕުގައި 50 ގައުމަކުން 63،000 މީހުން އެބަތިއްބެވެ.\nމައްސަލާގައި ދެބަސް ވުން:\nސީރިއާގެ ރެފިއުޖީ ކޭމްޕުގައި ތިބި މީހުންގެ ވާހަކަ ދެއްކުމުން އެކަމާ ރުޅި އަންނަ މީހުން ވަރަށް ވެސް ގިނައެވެ. ސޯޝަލް މީޑިއަގައި ދެކެވޭ ވާހަކަ ތަކުންވެެސް އެކަން ވަރަށް ބޮޑަށް ސާފެވެ.\nއަވަށްޓެރި ސްރީލަންކާގައި އިސްލާމިކް ސްޓޭޓު، އައިއެސް ޖަމާއަތުން ދިން ހަމަލާއެކު "ސީރިއާއަށް ދިޔަ ދިވެހިންނޭ" ބުނުމުންވެސް ގައިން ހީބިހި ނަގާ މީހުން ގިނަވާނެއެވެ.\nނަމަވެސްް އެމީހުންގެ އާއިލާތަކުން ވެސް އެދެނީ ސީރިއާގައި ތިބި ދިވެހިން ކުށްވެރިވާ ނަމަ އެކަމަށް އަދަބު ދީފައި ނަމަވެސް އެހީތެރިކަން ފޯރުކޮށްދޭށެވެ. ކުށެއް ކުރުމަކީ އެމީހުންގެ އިންްސާނީ ހައްގުން މަހުރޫމު ވާނެ ކަމެއް ނޫންކަމަށް އާއިލާތަކުން ބުނެއެވެ.\n"އެމީހުންނަށް ސަރުކާރުން އަދަބު ދިނަސް ވެސް އެންމެ ރަނގަޅު. އެހެން ނަމަވެސް އެމީހުންނަށް އަޅާ ނުލައި ދޫކޮށްލާފައި އެހެން ބޭތިއްބޭނީ ކިހިނެއްތޯ؟ ކުޑަކުޑަ ތުއްތު ކުދިންވެސް އެބަތިބި،" ސީރިއާގައި ތިބި ދިވެހިންގެ އާއިލާ މީހަކު ބުންޏެވެ.\nSyrigai thibi dhivehinge haalathu aailaage dhulun https://t.co/dkXV4OoApt— CNM (@cnm_mv) May 2, 2019\nރާއްޖޭގައި އެކަށީގެންްވާ ފަރުވާ ދެވިދާނެބާ؟\nމީގެ ކުރިން ވެސް މިފަދަ ބައެއް މައްސަލަތަކާ ދިވެހި ސަރުކާރާ ކުރިމަތިވިއެވެ. އެގޮތުން ހިމަންދޫގައި ހިނގާދިޔަ ހަމަނުޖެހުންތަކާއި، ޕާކިސްތާނުގެ ވަޒީރުސްތާނުގައި ތިބި ދިވެހިންގެ ބަޔަކު މާލެ ގެނެސް ޖަލަށްލައި ރިހެބިލިޓޭޓް ކުރުމަށް މަސައްކަތް ކުރިއެވެ. ނަމަވެސް އެކަމުގެ ނަތީޖާ އެންމެ ފުރުހަމައެކޭ ނުދެންނެވޭނެއެވެ. ސަބަބަކީ ސަރުކާރުން "ރިހެބިލިޓޭޓް ވެއްޖެ" ކަމަށް ބުނެ ދޫކޮށްލި ބަޔަކު އަނެއްކާވެސް ފުރައިގެން ހަނގުރާމައަށް ގޮސްފައިވާތީއެވެ.\nޒަމާން ބަދަލުވެއްޖެއެވެ. ފަސް އަހަރުން ފަސް އަހަރުން ވެރިކަންވެސް، މަޖިލީސް ވެސް ބަދަލުވެއެވެ. ލޯކަލްް ކައުންސިލްތައްް ވެސް ބަދަލުވެއެވެ. އެތަންތަނުގައި ތިބި މީހުންވެސް ބަދަލުވެއެވެ. ނަމަވެސް އަދިވެސް ހަރުކަށި ފިކުރުގެ މީހުންނަށް ދިމާވާ މައްސަަލަތަކަށް ހައްލު ހޯދައިދޭނެ ރަނގަޅު ގާނޫނީ އޮނިގަނޑެއް ވެސް އަދި އެކަށީގެންވާ މުއައްސަސާތަކެއްވެސް ދިވެހިރާއްޖެއަކު ނެތެވެ.\nގާނޫނީ އޮނިގަނޑު ހަރުދަނާކޮށް، އުމްރާނީގޮޮތުން ކުރަންޖެހޭ މަސައްކަތްތައް ކޮށްގެން ނަމަވެސް، އެއްވެސް ދިވެއްސަކު ހާލުގައި ޖެހިފައި ތިބި ނަމަ އެބަޔަަށް އެހީތެރިކަން ފޯރުކޮށްދިނުން ދިވެހި ދައުލަތުގެ މައްޗަށް ޒިންމާއަކަށް ވާނެއެވެ. ގާނޫނު އަސާސީގައި ވެސް ބުނަނީ އެންމެނަށް ހަމަހަމަވާން ޖެހޭނެކަމަށެވެ.\nދިވެހިން ޓެރަރިޒަމް ހިޔާލު ސީރިއާ\nގެންނަން ޖެހޭނެ އަނބުރާ.. ހާލުގަ އުޅޭ އިންސާނަކަށް އެހީވެވެން އޮތިއްޔާ އެހީ ވާންވާނެ\nއެމީހުން ޤަބޫލު ކުރާކުރުންތައް ރާއްޖޭގެ ޝެއިޚުންވެސް ދަރުސްތަކުގައިވެސް ބުނެދޭ ، އެމީހުން ބުނަނީ ރާހަރާމް ، ރިބާހަރާމް، ޑިމޮކްރަސީ އެއީ ﷲ ޝަރީއަތުގެ އިދިކޮޅު މިކަހަލަ ވާހަކަތައް ޝެއިޚުން ވެސް ބުނެދޭ އެހެންވީމަ ޝެއިޚުންވެސް އެއީޓެރަރިސްޓުންތޯ ؟ ނުވަތަ އެއީ ވެސް ހައްދު ފަހަނަ އެޅުންތޯ؟ ޓެރަރިސްޓުވިޔަސް ޖިހާދު ކުރުން އެއީﷲ ގެ އަމުރުފުޅެއް ، އެގޮތުން އެވެސް ހުއްޓެން އޮތްކަމެއްނޫން ޤަބޫލު ނުކުރިޔަސް!\nއެންމެންނަށް އޯކޭވާ ގޮތަކަށް ނޫން ރާއްޖޭގެ ވެރިކަން މި ކުރަނީވެސް ދެއްތޯ ؟\nIbrahim Arif Bin Haneef\nލަދެއް ނުގަނޭތަ؟ މިއީ ކާފަރު ޤައުމުތަކުގެ މުސްލިމުންނަށް އެ ޤައުން އަޅާލުން\nއެކަމަކު ސައްތައިން ސައްތަ މުސްލިމުން މިތިބީ ގޮތެއްނެތިފައި ކަމަށް ބުނެ ބުނެ\nމިރަށުބަޔަކުވެސް ތިތާވެޖެ އެމީހުން ފޮނުވީވެސް ހަމަ މިރަށުބަޔަކު އެމީހުން ފޮނުވިމީހުން އެއުޅެނީ އަނބިދަރިންނާ އެކު އުފަލުގަ ކަމެކޭހީވެސްނުވޭ.\nޤާނޫނު އަސާސީ ގަވެސް ބުނަނީ އެންމެންނަށް ހަމަހަމަ ވާން ޖެހޭނެ ކަމަށެވެ އެއީ ޤާނޫނު އަސާސީ އަށް ތަބާވާނަނައެވެ.\nއެމީހުން އެތާބޭތިއްބިއަސް އަދި ގެނަޔަސް އަދި މަރުގެއަދަބުދިނަސް، ޖިހާދުކޮށްގެން ވަގުތުން މީހުނަށް ސުވަރުގެއަށް ދެވޭނެއޭ ކިޔައިގެން މީހުން އެތަންތަނަށް ފޮނުވިބައިގަޑު ހަމައެބައުޅޭ. އެމީހުންގެ އެގާބިލްކަންހުރީމަތާ ރާއްޖެއިން އެހާގިނަބަޔަކު ސިކުޑި ދޮވެފަ ވަގުތުން ސުވަރުގެއަށް ދެވެއޭ ކިޔައިގެން އެފޮނުވާލެވުނީ. ޢެމީހުންގެ ފަރާތުން އަހަރުމެންގެ ދަރީންނަށް އެފަދަގޮތެއް ނަހަދާނެކަމުގެ ކޮންޔަގީންކަމެއް އޮތީ. ސީރިޔާށް ގޮސްތިބި ގިނަމީހުނަކީ ކިޔަވައިގެންތިބި މީހުން. ސަރުކާރުންވެސް ނުއުޅޭ މި ޖިހާދަށް ފޮނުވާ ގުރޫޕު ހޯދާކަށް. ދިވެހިރާއްޖޭގަ އޮތް ގައުމަށްނުރައްކާ ގޭންގަކީ އެއީ.\nދިވެހި ދައުލަތުގެ ބާރު ނުހިނގާތާކު ތިބި ބަޔަކު ހަމަހަމަ ކުރާނީ ކިހިނެއް. ﷲ އެމީހުންނަށް ހެޔޮ ރަހުމަތް ލައްވާށި.\nމިއީ ކުފުރުގެ ބިމެކޭ ގޮވާފަ ދިޔައީ މިހާރު މިބިމުގައި ކުފުރު ނެތީތޯ\nބަލަނޫސް ތަކުގަ ލިޔެބަލަ އެމީހުން ނަށް އެހާލުޖެއްސި ނުބައި ބައިގަޑު އަދިވެސް އުފަލުގަ ރާއްޖޭގަ އެބައުޅޭއޭ. ޢާއްމުރައްޔިރުންނަށް އެއީކޮންބައެއްކަންވެސް އިގޭ. މިބައިގަޑު ކުއްވެރިނުވެ އެމީހުން ކުއްވެރި ވާކަށް ނުޖެހޭ. ހަމަގައިމުވެސް ބައެއްގެ އެހީތެރިކަން ނުލިބި އެހާސިއްރުން އެތަނަކަށް ނުދެވޭނެ. ފުރަތަމަ ބަލަން އެބަޖެހޭ ކިހިނެއް ހިގިކަމެއްތޯވެސް. ބަޔަކުތިއިން މީހެއްގެ އަންހެންދަރިޔަކު އޮޅުވާލައިގެން އެފަދަތަނަކަށް ގެންގޮސްގެން އުޅެނިކޮށް ދަރިޔަކުވެސްލިބި މިހާރުޖެހިފަ އެތިބަ ހާލު ޖެހުނީމަ ދެންވިސްނޭނީ. އެހެންމީހުންގެ ދަރީންނާ ދޭތެރޭގަވެސް ވިސްނަބަލަ. ހަމަ މަންމައަކާ ބައްޕައެއްވާނެ. އެހެންމީހުނަށް ހަމްދަރުދީއެއް ނެތް ނުވިސްނޭމީހުން ހާދަގިނައޭ.\nއެއީ ދިވެހިން ވިޔަސް ޤަބޫލު ކުރަން ޖެހޭ ހަޤީޤަތަކީ، އެ މީހުން ރާއްޖޭގެ ރަށްރަށަަށް ގެނެސްގެން އެމީހުންގެ ޤަބޫލުކިރުންތަށް ރާއްޖޭގެ ތެރޭގައި އެމީހުން ފަތުރާނެކަން. ޢެކަމުގެ ސަބަބުން މާދަމާ އެމީހުން އެތިބެ ތަނަށް ދާން މި ރާއްޖެ އިން ދިޔަ މީހުންނަށް ވުރެ ގިނަ މީހުން ނިކުމެދާނެ ކަން. ދެން ސަރުކާރުން އަނެއްކާ އެމީހުން އަނބުރާ ރާއްޖެ ގެނައުމުގެ މަސައްކަތް ކުރަން ޖެހޭނީ... މީ ހުއްޓުމެއް އަންނާނެ ކަމެއް ނޫން. އެހެން ނޫނަސް ކަންތައް މިދާ ގޮތުން ޤަބޫލު ކުރެވެނީ ޓެރަރިސްޓުންގެ ތެރޭ އެމީހުން ގެންގުޅެ ތަޖްރިބާ ދިނުމަށްފަހު އަހަރުމެން ލައްވާ އެމީހުން ރާއްޖެ ގެންނަން އުޅެނީވެސް އެމީހުން ހަންފެތުރުމުގެ މަޤްސަދުގައި ކަން. ތިމާގެ މީހުން މަރުވެސް ވޭ. މަދު ބައެއްގެ މަސްލަހަތަށްޓަކައި ރާއްޖޭގެ ގިނަ ބައެއްގެ ހާލަތު ނުރައްކަލަށް ހުށައެޅުން ބުއްދިވެރިތޯ؟\n"ނަމަވެސް އަދިވެސް ހަރުކަށި ފިކުރުގެ މީހުންނަށް ދިމާވާ މައްސަަލަތަކަށް ހައްލު ހޯދައިދޭނެ ރަނގަޅު ގާނޫނީ އޮނިގަނޑެއް ވެސް އަދި އެކަށީގެންވާ މުއައްސަސާތަކެއްވެސް ދިވެހިރާއްޖެއަކު ނެތެވެ. "\nމިހެންތަ ވަނީ؟ ހަރުކަށި މީހުންނާ ހެދި އެހެން މީހުންނަށް މައްސަލަތައް ދިމާވަނީ ހަގީގަތުގަ.\nޢެމީހުންވާހަކަ ނުދައްކާ ޢެމީހުން ދިޔައީ އެގޮތައް އުޅެން\nކޮބާތަ އެތަނައް އެމީހުން ފޮނުވިމީހުން އެމީހުންނައް އެހާލު ޖެއްސިމީހުން ހަމަ ތަނެއްފެންނައިރައް ޖިހާދަށޭ ކިޔާފަގޮސް މިބުނަނި ތީ ކުފުރުގެބިމެކޭ އޭޗެކޭ މީއްޗެކޭ އިންސާނުންގެ ވިސްނުން ވަލުޖަނަވާރުންނާ އެއްހަމަ އަކައް ގޮސްގެންނުވާނެ ޖިހާދުގެ މާތްކަން ކަމަކީ ހިތުހުރިގޮތަކައް އުޅުމެއްނޫން\nޢެމީހުން އެތަނައް ދިޔައީ ރާއްޖެގެ ދިރިނޫލެވިގެން ތޯ! މިހާރު ދިޔަބޭނުން ނިމުނީ ތޯ،،


އިސްވެރިޔާ ހުންނަވާނެ ގެއެއް ކުއްޔަށް ހިފުމާއިބެހޭ\nމިސްކޫލްގެ އިސްވެރިޔާ ހުންނަވާނެ ގެއެއް ކުއްޔަށް ހިފުމާބެހޭ:\n1 އަހަރު ދުވަހުގެ މުއްދަތަށް (2020 ޖެނުއަރީ 1 ން ފެށިގެން 2020 ޑިސެމްބަރ 31) ގެ ނިޔަލަށް މިސްކޫލުގެ އިސްވެރިޔާ ހުންނެވުމަށް ގެއެއް ކުއްޔަށް ހިފަން ބޭނުންވެއްޖެއެވެ. ވީމާ، ގެ ކުއްޔަށް ދިނުމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ދުވަސްތަކަށް ސްކޫލަށް ދުރުވެ މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީޚަށް އަންދާސީހިސާބު ހުށަހެޅުއްވުން އެދެމެވެ.\n2019 ނޮވެމްބަރ 26 ވާ އަންގާރަ ދުވަހުގެ ހެނދުނު 10:30 ގައި.\n2019 ޑިސެމްބަރ 05 ވާ ބުރާސްފަތި ދުވަހުގެ ހެނދުނު 10:30 ގައި.\nމަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކަށް އަންދާސީހިސާބު ހުށަނޭޅުއްވޭނެ ވާހަކަ މަޢުލޫމާތަށްޓަކައި ދަންނަވަމެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ 6540582 ނަންބަރު ފޯނާއެވެ .


Harukashi meehunah salaamathee baaruthakun furusatheh nudheynan: Shamal | Mihaaru\nހަރުކަށި މީހުންނަށް ސަލާމަތީ ބާރުތަކުން ފުރުސަތެއް ނުދޭނަން: ޝަމާލް\n17 ޑިސެމްބަރ 2019 - 13:50\nހަރުކަށި ފިކުރު ގެންގުޅޭ އެއްވެސް މީހަކަށް ރާއްޖޭގެ ދިފާއީ ބާރުގައި މަސައްކަތްކުރުމުގެ ފުރުސަތު ނުދެއްވާނެ ކަމަށް ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލް އިއްޔެ ވިދާޅުވެއްޖެ އެވެ.\nކްރޮސް ރޯޑްސްގައި އޮތް ރާއްޖޭގެ ހުރިހާ ކައުންސިލްތަކަކުން ބައިވެރިވި "ވިއަވަތި" މަހާސިންތާގައި ފުލުހުންނާއި ސިފައިންގެ އިތުރުން ނެޝެނަލް ކައުންޓަ ޓެރަރިޒަމް ސެންޓަރުން ވަނީ ރާއްޖޭގައި ހައްދުފަހަނަ އަޅާފައިވާ މީހުންނާ ގުޅޭ ތަފްސީލީ މައުލޫމާތުތައް، ފުރަތަމަ ފަހަރަށް، ހިއްސާކޮށްފަ އެވެ.\nއެ މައުލޫމާތުތަކާ ގުޅިގެން ކުރީގެ ރައީސް، އަދި ރައްޔިތުންގެ މަޖިލިހުގެ ރައީސް މުހައްމަދު ނަޝީދު ވަނީ ފުލުސް އޮފީހާއި ސިފައިންގެ ތެރޭގައި ހަރުކަށި ފިކުރަށް ތާއީދުކުރާ މީހުން ފާހަގަކުރަން ގެންގުޅޭ މިންގަނޑާއި ސޯޝަލް މީޑިއާގައި އައިއެސްގެ ލޯގޯ ޖަހައިގެން، އޭގެ ތެރެއިން ބައެއް މީހުން އުޅޭއިރު، އެއީ ހަރުކަށި ފިކުރުގެ މީހުން ކަން ސާފުނުވޭތޯ ސުވާލު ކުރައްވައިފަ އެވެ.\nއެ ސުވާލަށް ޖަވާބު ދެއްވަމުން ޝަމާލް ވިދާޅުވީ ސަލާމަތީ ބާރުތަކުގެ ތެރޭގައި އެ ފިކުރުގެ މީހުން ތިބި ނަމަ އެފަދަ މީހުންނަށް ފުރުސަތު ނުދެއްވާނެ ކަމަށެވެ.\n"ފުރުސަތެއް ނުދޭނަން [އެ ފިކުރުގެ] މީހަކު ސަލާމަތީ އެއްވެސް ބާރެއްގެ ތެރޭގައި މަސައްކަތް ކުރާކަށް،" ޕެނަލް ޑިސްކަޝަންގައި ޝަމާލް ވިދާޅުވި އެވެ.\nހަރުކަށި ފިކުރާ ދެކޮޅަށް މަސައްކަތްކުރަން ސަރުކާރުގެ ފަރާތުން އަޅަމުން އަންނަ ފިޔަވަޅުތަކާ އެކު ގައުމީ ސަލާމަތަށް އިތުރު ކުރިއެރުންތަކެއް ލިބޭނެ ކަމަށް ވެސް ޝަމާލް ވިދާޅުވި އެވެ.\nއޭނާ ވިދާޅުވި ގޮތުގައި ކަމެއް ދިމާވެއްޖެ ނަމަ ގައުމީ ދިފާއީ ބާރުން ހަރަކާތްތެރިވާންވީ ގޮތާއި އެކަމަށް ބޭނުންވާ ތަމްރީންތައް ވެސް އަންނަނީ ހަދަމުންނެވެ.\nޓެރަރިޒަމް އެމްއެންޑީއެފް ހައްދުފަހަނައެޅުން މޭޖަ ޖެނެރަލް އަބްދުﷲ ޝަމާލް ދިވެހި ސިފައިން\n22 ކޮމެންޓް, 20 ރިއެކްޝަންސް\nކޮމެންޓު ތަކުން އެގެނީ ހަރުކަށިފިކުރު އަށަގަންފަިއވާމިންވަރު\nހަރުކަށްޓަކަށް ފުރުސަތުނުދީ މަޑުކަށި ލާދީނިއްޔަތު ކުރިއަރުވާފަ ބަހައްޓާތި!\nހަރުކަށި ޔައުނީ ދީނީގޮތުން ހަރުކަށި މިބަހާއި ޓެރަރިޒަމް މިބަހާއި ދެބަހަކީ މިއަދާހަމައަށް އެމީހަކު ނުވަތަ އެބަޔަކު ހިތަށް އެރިގޮތަކަށް މާނަކުރާއެއްޗެއް. އަހަރެންގެ ނަޒަރުގައި ދީނީގޮތުން ހައްދުފަހަނައަޅާގޮސް ތިބި އެންމެނަކީ ހަރުކަށިމީހުން. ގާނޫނީގޮތުން އުފެދިފައިވާ ސަރުކާރަށް ބޯނުލަނބަން ގޮވާ މީހުން. ޝަހާދަތުގެ ދެ ކަލިމަ ކިޔައިގެން ތިބި މީހުންނީ ކާފިރުންކަމަށްބުނެ އުޅޭ ޖާހިލުން. މިއީ އެންމެ ނުރައްކާމީހުން. ލާދީނީއޭ ތިކިޔާ މީހުނަށްވުރެ ނުރައްކާ.\nގާނޫނީގޮތުން އުފެދިފައޮންނަ ސަރުކާރަކުން ކޮންމެގޮތަކަށް ކަންކުރިޔަ އޯކޭދޯ؟\nލާދީނީ މިނިވަން ފިކުރުގެ މީހުންނަށް ފުރުސަތު އެބައޮއްތޯ؟\nމުއައްސަސާތަކުން ބޭނުން ނުހިފިގެން ބޭރުކޮށްފަ ތިބޭ މީހުން ގެނައީމަ ސަޅިއެއްނޫން. ތިބުނާ ހައްދުފަހަނަ އެޅުން މާނަވެސްކޮށް ދޭން އެބަޖެހޭދޯ ތިތާ އުޅޭ ކުދިންނަން. ފަހަރުގަ އެކުދިންނަން މާނަ ކުރެވޭލެއްވެސް ގޯސްވެދާނެތާ؟\nކޮބާހޭ ތިބުނާ ހަރުކަށިފިކުރަކީ އެކަން ހާމަ ނުކޮށް ސިއްރުކޮށްގެން ހަރުކޮށިކޮން އުޅެވުނަސް ނޭގިދާނެ ވީމާ ވީހާ އަވަހަކަށް ހަރުކަށި ސިފަތަކުގެ ލިސްޓެއް އާއްމުކޮށްދެއްވުން އެދެން\nހަރުކަށި ފިކުރުގެ ޑިފިނޭޝަން އަކީ ކޮބާ ؟ އެކަންނިންމާނީ އެމްޑީއެން ގެ ޝެހެންދާ ކަހަލަ މެމްބަރުންތަ؟\nފުރުސަތު އޮތީ ލާދީނީއްޔަތަށް ތޯއެވެ.؟؟؟؟؟؟؟؟\nއިންޑީޔާގެ ހަރުކަށި ފިކުރު ވަކި ކުޑަތަ؟؟\nއަހަރުމެން އެހެންމީހުންގެ އެހެން ދީންތަކުގެ ވާހަކަ ދެއްކުން ރަނގަޅެއްނޫން.\nގައުމަށް ނުރައްކާބޮޑު ސިޔާސީ މީހުންގެ ފަރާތުންވެސް. ދެންމެދެންމެ ކައިރިގައުމަކަށް ރާއްޖެ ވިއްކާލާފާނޭ ހީވާފަހަރު އާދޭ. ބިދޭސީންނާއި ޑްރަގްމީހުންގެ އުނދަގޫ ވަކިން ކުޑަތަ?


ކައުންސިލް އިންތިހާބުގައި އެމްޑީޕީން ވާދަކުރަނީ 877 ގޮނޑިއަށް – Dhen.mv\nކައުންސިލް އިންތިހާބުގައި އެމްޑީޕީން ވާދަކުރަނީ 877 ގޮނޑިއަށް\nލޯކަލް ކައުންސިލްތަކުގެ އިންތިހާބުގައި ސަރުކާރު ހިންގާ މައި ޕާޓީ، އެމްޑީޕީން ވާދަކުރާނީ 877 ގޮނޑިއަށް ކަމަށް އެ ޕާޓީން ބުނެފި އެވެ.\n"ރަށްވެހި ފަތިސް" ކެމްޕޭނުގެ ސްޕޯކްސް ޕާސަން އަފްޝަން ލަތީފު ވިދާޅުވީ އެމްޑީޕީގެ ކެންޑިޑޭޓުން ކަނޑައަޅަން ބޭއްވި އެ ޕާޓީގެ އެތެރޭގެ ޕްރަައިމަރީއަށް ފަހުގައި 880 އަށްވުރެ ގިނަ ކެންޑިޑޭޓުންނަށް އެ ޕާޓީން ޓިކެޓު ދީފައިވީ ނަމަވެސް އީސީއަށް ފޯމު ހުށަހެޅީ ވެސް އޭގެ ތެރެއިން 877 ކެންޑިޑޭޓުން ކަމަށެވެ. އެ ކެންޑިޑޭޓުންގެ ފޯމުތައް ވަނީ އީސީން ބަލައިގެންފަ އެވެ.\nއެހެންކަމުން ކައުންސިލް އިންތިހާބުގައި އެމްޑީޕީން ވާދަކުރާނީ 877 ގޮނޑިއަށް ކަމަށާއި ކައުންސިލްގެ ބައެއް ގޮނޑިތަކަށް އެމްޑީޕީން ވާދަނުކުރާނެ ކަމަށް އަފްޝަން ވިދާޅުވި އެވެ. ކައުންސިލް އިންތިހާބުގައި 983 ކައުންސިލަރުން އިންތިހާބުކުރާއިރު، އެމްޑީޕީން 106 ގޮނޑިއަކަށް ވާދައެއް ނުކުރެ އެވެ.\n"އެހެންކަމުން މިހާރު އެމްޑީޕީގެ ފަރާތުންއިންތިހާބުގައި ވާދަކުރައްވާނީ 877 ކެންޑިޑޭޓުން. ބައެއް ގޮނޑިތައް ހުންނާނެ އެމްޑީޕީން ވާދަނުކުރާ،" އަފްޝަން ވިދާޅުވި އެވެ.\nކައުންސިލް އިންތިހާބުގައި އިދިކޮޅު ޕީޕީއެމް އިން 675 ކެންޑިޑޭޓުން ވާދަކުރެ އެވެ. އޭގެ އިތުރުން ޖުމްހޫރީ ޕާޓީގެ ޓިކެޓުގައާއި އަދާލަތު ޕާޓީގެ އިތުރުން އަމިއްލަ ގޮތުން ވެސް ބައެއް މީހުން ވަނީ ކައުންސިލް އިންތިހާބަށް ކުރިމަތިލާން އީސީއަށް ފޯމު ހުށަހަޅާފަ އެވެ.


Column Shaviyani: Mikahala meehaku dhushintha? | Mihaaru\nހަސަން ހުސެއިން ދީދީ: މަރުވި އިރު އަތްބަކާއި 12 ދަރިންނާއި 55 ކާފަ ދަރިންނާއި 54 މުނިކާފަ ދަރިން ދުނިޔޭގައި އެބަތިބި.\n11 ޖޫން 2016 - 11:41\nބައްޕަ މަރުވީމާ އާއިލާ ބެލެހެއްޓުމުގެ ޒިންމާއާ އެކު ހަސަން ހުސެއިން ދީދީ މަސައްކަތަށް ނުކުތީ ވަރަށް ޅަ އުމުރުގަ އެވެ. އެންމެ ދޮށީ ބޭބެ ކޮއްކޮމެން ބަލަމުން ގޮސް އުމުރުން 20 އަހަރުގައި އަމިއްލަ ދިރިއުޅުމެއް ފެށި އެވެ. އެއީ 1940ގެ އަހަރުތަކެވެ؛ ފުވައްމުލަކެވެ. ކައިވެންޏާ އެކު އަންހެނުންގެ ގެއަށް ހަސަން ދީދީ ބަދަލުވީ އޭނާގެ ބައްޕަ ސިލޯނުން ގެންގޮސް ހައްދާފައި ހުރި އަލަނާސި ގަސްކޮޅެއް ހިފައިގެންނެވެ. އޭގެ 70 އަހަރު ފަހުން އުމުރުން 88 އަހަރުގައި މިދިޔަ މަހު އޭނާ މަރުވީ 100 ވަރަކަށް ގަސް ހުރި އަލަނާސި ދަނޑެއް ހައްދައި ބަލަހައްޓަމުން ގެންދަނިކޮށެވެ. ހަސަން ދީދީގެ އާދަޔާހިލާފު ދިރިއުޅުމަށް މަރުހަބާ އެވެ!\nމިއީ އަޅުގަނޑު ބޭނުންވި ގޮތެއް ނޫނެވެ. ކާފަގެ ވާހަކަ ލިޔަން ހިތުލައިގެން ހުރީ ކާފަ ދުނިޔޭގައި ހުއްޓަ އެވެ. އެކަމަކު އެ ހިޔާލު މުޅިން ދޫކޮށްލަން ބޭނުން ނުވީ އެވެ. އަޅުގަނޑުމެން އެންމެން ވެސް ނަމޫނާއެއްގެ ގޮތުގައި ބަލަން އެ ވަރުގެ މީހަކު އަޅުގަނޑަށް ފެނިފައި ނެތީމަ އެވެ. އެންމެ ބޮޑަށް، މުރާލިކަމުގެ ގޮތުންނެވެ. އަޅުގަނޑުގެ މަންމަގެ ބަހުން ނަމަ، އެހާ ގިނަ ތަފާތު މަސައްކަތްތައް ކުރި މީހަކު "މި ރާއްޖެ ކީއްކުރަން، މި ދުނިޔޭގައި ވެސް ނުހުންނާނެ" އެވެ.\nކާފަގެ އަލަނާސި ދަނޑުގައި އަލަނާސި އަޅާފައި\nއަޅުގަނޑު ކުޑައިރުގެ އެންމެ ފާހަގަކުރެވޭ ހަނދާނަކީ ކާފަ ހައްދާ އަލަނާސީގެ ފޮޓޯ ނަގަން މީހުން ކުރާ ޒިޔާރަތްތަކެވެ. އެއީ މިހާރު ވެސް ހިނގާ ކަމެކެވެ. ފުވައްމުލަކަށް ދަތުރުކުރާ ޓޫރިސްޓުންނާއި ދިވެހިން ވެސް ދިލްކުސާގޭ އަލަނާސި ގަސްތައް ބަލައިލަން ބޭނުންވެ އެވެ. އަލަނާސިއަކީ ރާއްޖޭގައި އާއްމުކޮށް ހައްދާ އެއްޗަކަށް ނުވާތީ އެއީ އާ ކަމަކަށް ވަނީ އެވެ. އެކަމަކު އަލަނާސި ގަސްތަކަކީ ކާފަގެ ޝައުގުވެރި ދިރިއުޅުމުގެ ކުޑަކުޑަ ބައެކެވެ.\n"އަލަނާސި ދަނޑު މަޝްހޫރަސް ކާފައަކީ މަޝްހޫރު މީހެއް ނޫނެވެ. އެކަމަކު އަލަނާސި ދަނޑު ވަރަށް ގިނަ ގޮތްގޮތުން ކާފަގެ ދިރިއުޅުމާއި ޝަހުސިއްޔަތު ރަމްޒުކޮށްދެ އެވެ. ތަފާތުކަމެވެ. އެއްގޮތެއްގައި ދެމިހުރުމެވެ. އަވަސް ފައިދާއަށް ވުރެ ބޮޑަށް ކަމުގެ ލޯތްބާއި ޝައުގުވެރިކަން އިސްކުރުމެވެ. ދުޅަހެޔޮ ސިއްހަތާއި ދިގު އުމުރެވެ.\nކުޑައިރު އަޅުގަނޑުގެ ގެ ހުރީ ކާފަ އާއި މާމަގެ ގެއާ ޖެހިގެން ކަމަށް ވާތީ އެ މީހުންގެ ދަނޑުވެރިކަން ކޮންމެ ދުވަހަކު ވެސް ގާތުން ފެނުނެވެ. ގޭގެ ގޯއްޗާއި ބިތްދޮށުގައި އޮންނަ ޗަސްބިން ފުރާ އެތައް ބާވަތެއް ހައްދާފައި އަބަދުވެސް ހުރެ އެވެ. އެ އެއްޗެހި ވިއްކައިގެން ކާފަ މަރުވުމާ ހަމައަށް ވެސް އާމްދަނީ ހޯދި އެވެ. އަލަ، ކައްޓަލަ، ދަނޑިއަލުވި، ބަރަބޯ، ފުފޫ، ދޮންކެޔޮ، އަނބު، ލުނބޯ، މިރުސް، ކަޅުހުއްތު މޭވާ، ޕެޝަން ފްރުޓް، ހިކަނދި ފަތް އަދި ނާރިނގު ފަދަ އާއްމު ބާވަތްތައް އެކަންޏެއް ނޫނެވެ. ގޭގެ ބިތްދޮށުގައި ކުރިން ބޮޑު ކަފަ ގަހެއް ވެސް ހުއްޓެވެ. އެ ގަހުން ލިބޭ ކަފަ ގޯނިގޯންޏަށް އަޅައިގެން ވިއްކާ ވާހަކަ މަންމަ ކިޔައިދެ އެވެ. އުއްދަނޑި އާއި ހެލެނބެއްޔާއި ކަރަންފޫ ގަސް ވެސް އަޅުގަނޑު ކުޑަ އިރު މާމަ އާއި ކާފަގެ ގޭގައި ހުއްޓެވެ. ދަނޑުވެރިކަމުގައި ކާފަ އުފުލި އެންމެ ބޮޑު ބުރައަކަށް ވާނީ އިތުރު މީހަކާ ގުޅިގެން ހާހެއްހާ ރުއް ބެލެހެއްޓުމެވެ. ވަރަށް ފަހަކާ ޖެހެންދެން 10 ވަރަކަށް އަލަ އޮޅު ވެސް ގެންގުޅުނެވެ.\nއެކަމަކު ކާފައަކީ ހަމައެކަނި ދަނޑުވެރިއެއް ނޫނެވެ. މަސައްކަތުގައި ކާފަ ނުކޮށާ ވަލެއް، ނުފޮރުޅާ ގަލެއް، ނުއެއްލާ ނަނެއް ނެތެވެ. ނަވާރަ ސަތޭކަ އަށާވީހުގައި ދިވެހިރާއްޖެ އަށް އުފަންވި މީހަކަށް ކުރެވެން ހުރި ހުރިހާ ކަމެއް ކުރި އެވެ.\nހުނިގޮނޑި މަތީގައި އުޑުފައިން އިނދެގެން ކާފަ ހުނި ގާނާ މަންޒަރު މިހާރު ވެސް އަޅުގަނޑަށް ސިފަވެ އެވެ. ހަވާދު ފުނޑުމާއި ރޮށި ދެމުމަކީ ވެސް ކާފަ ކުރި ކަންކަމެވެ. ބައެއް ދަރިންނަށް ކައްކަން ދަސްކޮށްދިނީ ވެސް ކާފަ އެވެ. އަޅުގަނޑުގެ މަންމަ މިހާރު ވެސް ބަތް ކައްކަން ފެން އަޅަނީ ކާފަ ކިޔައިދިން ގޮތަށް ވަޒަންކޮށްގެންނެވެ.\nކާފައަކީ މަސްވެރިއެކެވެ. ހުރިހާ ބާވަތެއްގެ މަސްވެރިކަން ކުރި އެވެ. ފުވައްމުލަކަށް ހާއްސަ، ބާނަން އުނދަގޫ މަހެއްގެ ގޮތުގައި މަޝްހޫރު ކައްޓެޅީގެ މަސްވެރިކަމުގައި ސާޅީހަކަށް އަހަރު ވަންދެން އުޅުނެވެ. ފަސް ދޯންޏެއްގެ ކެޔޮޅުކަން ކުރި އެވެ. ހަތް އޮޑިއެއްގެ ނިޔަމިކަން ކުރި އެވެ. ރާއްޖޭގައި ދަތުރުކުރުމުގެ އިތުރުން ރިޔަލުގައި ސިލޯނަށް ވެސް ދަތުރުކުރި އެވެ. އެފަދަ ދަތުރެއްގައި ކާފަ ބެހިގެން ގޮސް އެހެން ގައުމަކަށް ލެއްގި ހާދިސާއެއްގައި އެނބުރި ރާއްޖެ އަންނަން އެއް އަހަރު ނެގި ވާހަކައެއް މާމަ މިހާރު ވެސް ކިޔައިދެ އެވެ.\nކާފަ އާއި މާމަ އެ މީހުންގެ ގޭގައި\nފަންގި ވިނުމާއި ބޮނބި ތަޅައިގެން ރޯނު ވެށުމާއި ކާށިން ތެޔޮ ހާނައިގެން ވިއްކުމަކީ ވެސް ކާފަ އާއި މާމަ ކުރި މަސައްކަތްތަކެވެ. ތަފާތު ބާވަތްތަކުގެ ކާއެއްޗެހި ތައްޔާރުކޮށް ރަށުން ބޭރަށް ގެންގޮސްގެން ވިއްކާ ވެސް އުޅުނެވެ. ދަމާކަނޑަން އައްޑު އަށާއި ހުވަދު އަށާއި މާލެ އަށް ކާފަ ދަތުރުކުރި އެވެ. އަކިރި އަންދައިގެން އުވަ ހަދައި ވިއްކި އެވެ. ބިޔާދޫ ރިސޯޓް ހެދި އިރު އެ ތަނުގެ ވަޒީފާގައި ތަފާތު މަސައްކަތްތައް ކުރި އެވެ. އޮޑިދޯނިފަހަރުގައި ފުޓުނި އެޅުމަކީ ވެސް އެތައް އަހަރެއް ވަންދެން ކާފަ ކުރި ވަރަށް ބުރަ ކަމެކެވެ.\nއެންމެ ފަހު ވަގުތާ ޖެހެންދެން ވެސް ކާފަ ދިރިއުޅުނީ އަމިއްލަ ދެ އަތުން މަސައްކަތްކޮށްގެންނެވެ. ދަރިންގެ އެދުމުގެ މަތިންނާއި ޑޮކްޓަރުންގެ ލަފައާ އެއްގޮތަށް ބުރަ މަސައްކަތްތައް ހުއްޓާލީ ވެސް ދާދި ފަހުންނެވެ.\nކާފައަކީ ތަފާތު މީހެއްކަން ކުޑައިރު ވެސް އަޅުގަނޑަށް މޭރުންވެ އެވެ. އޭރު އަޅުގަނޑު އެންމެ އަޖައިބުވަނީ ކާފަ އޮޅަށް އެރި އަލަ ކަނޑާތީ އެވެ. އެއީ އޭރު އާއްމުކޮށް ފިރިހެނުން ކޮށް އުޅުނު ކަމެއް ނޫނެވެ. މިހާރު އަޅުގަނޑަށް ވިސްނޭ ގޮތުގައި ކާފަ އުޅުނީ ކާފަގެ ޒަމާނަށް ވުރެ މާ ކުރީގަ އެވެ. އަންހެނުންނަށް "ހާއްސަކޮށްފައި" ހުންނަ ކަންކަން ވެސް ކޮށް އުޅުނީމަ އެވެ. ވަރަށް ޝައުގުވެރިކަމާ އެކު ކައްކާ ވެސް ހެދި އެވެ. ހުނިގޮނޑި މަތީގައި އުޑުފައިން އިނދެގެން ކާފަ ހުނި ގާނާ މަންޒަރު މިހާރު ވެސް އަޅުގަނޑަށް ސިފަވެ އެވެ. ހަވާދު ފުނޑުމާއި ރޮށި ދެމުމަކީ ވެސް ކާފަ ކުރި ކަންކަމެވެ. ބައެއް ދަރިންނަށް ކައްކަން ދަސްކޮށްދިނީ ވެސް ކާފަ އެވެ. އަޅުގަނޑުގެ މަންމަ މިހާރު ވެސް ބަތް ކައްކަން ފެން އަޅަނީ ކާފަ ކިޔައިދިން ގޮތަށް ވަޒަންކޮށްގެންނެވެ.\nއަޅުގަނޑުގެ މަންމަގެ ބަހުން ނަމަ، އެހާ ގިނަ ތަފާތު މަސައްކަތްތަކެއް ކުރި މީހަކު "މި ރާއްޖެ ކީއްކުރަން، މި ދުނިޔޭގައި ވެސް ނުހުންނާނެ" އެވެ.\nއާއިލީ ދިރިއުޅުމުގައި ވެސް ކާފައަކީ ނަމޫނާއެކެވެ. މަރުވީ، ކުރި ހަމައެކަނި ކައިވެނީގައި މާމައާ އެކު 68 އަހަރު ހޭދަކޮށްފަ އެވެ. ބާރަ ދަރިންނާއި 55 ކާފަ ދަރިންނާއި 54 މުނި ކާފަ ދަރިން ތިބި އިރު އަބަދުވެސް އެ މީހުންނާ ގުޅުން ބޭއްވި އެވެ. ދަރިން ކާފަ ކައިރިއަށް ދަންދެން މަޑެއް ނުކުރާނެ އެވެ. ބިން ބޮޑު ރަށުގެ ދުރު އަވަށްތަކުގައި ދިރިއުޅޭ ކުދިންނަށް ޒިޔާރަތްކުރަން ވެސް އެއް ގެ އިން އަނެއް ގެ އަށް ދާނީ ހިނގާފަ އެވެ. މާލެ އަޔަސް ހަމަ އެ ގޮތެވެ. ސިޑިން ކިތަންމެ މައްޗަކަށް އަރަން ޖެހުނަސް ކުދިންނާ ބައްދަލުކޮށްފައި ނޫނީ ފުރައިގެނެއް ނުދާނެ އެވެ.\nކާފަ ދަރިފުޅު، ކުރީގެ އެކްޓްރެސް ހަދީޖާ އިބްރާހީމް (ކުޑަ ހައްޖަ) އާއި ހައްޖަގެ ދަރިފުޅާ އެކު ކާފަ ސެލްފީއަކަށް ހުއްޓިގެން: މިއީ ކާފަ މަރުވުމުގެ ދެ މަސް ކުރިން މާލެ އައި އިރު ނެގި ފޮޓޯއެއް.\nއަޅުގަނޑަށް ވިސްނޭ ގޮތުގައި ކާފަގެ ދިގު އުމުރުގެ އެންމެ ފަހު ވަގުތާ ޖެހެންދެން ވެސް މާ ބޮޑު ބައްޔަކާ ކުރިމަތިނުވެ ހުރީ އަދި ތަންމަތީގައި އޮންނަން ނުޖެހުނީ އެހާ ހަރަކާތްތެރިކޮށް އުޅުނީމަ އެވެ. މަސައްކަތުގަ އާއި އެ ނޫން ގޮތްގޮތުން ވެސް މެ އެވެ.\nކާފަގެ މުޅި ދިރިއުޅުމުން އަޅުގަނޑަށް ނެގޭ އެންމެ ވަރުގަދަ މިސާލަކީ އެހެން މީހުންނަށް ބަރޯސާވިލެއް ކުޑަކަމެވެ. އެކަން ހާސިލްކުރީ ހީވާގިކަމާއި މުރާލިކަމުގެ ތެރެއިންނެވެ. ޑޮކްޓަރަށް ދެއްކުން ފިޔަވައި އެހެން ކަމެއްގައި ދަރިންގެ މާ ބޮޑު އެހީތެރިކަމެއް ބޭނުމެއް ނުވާނެ އެވެ. އެއާ ހިލާފަށް، މަރުވުމާ ހަމައަށް ވެސް، ކުދިންނަށް އެހީތެރިވެދީ ބައްޕައެއްގެ ޒިންމާ އުފުލުމަކީ އުފަލެއް ކަމަށް ބެލި އެވެ. ބައެއް ކާފަ ދަރިންގެ ދިރިއުޅުމުގައި އަމިއްލަ ބައްޕައިންގެ ދައުރެއް ނެތް ތަން ފޫބައްދައިދިނީ ވެސް ކާފަ އެވެ. ކުދިންނާ އެކު މަޖާ ވާހަކަތައް ދައްކައި ސަމާސާ ކުރުމަކީ ކާފަގެ އާދައެކެވެ.\nއަޅުގަނޑުގެ މަންމަގެ ބަހުން ނަމަ، ކާފައަކީ އެހާ ބުރަކޮށް އުޅުނު އިރު ވެސް "ހުރިހާ އަޅުކަމެއް ފުރިހަމަ އަށް އަދާކުރި، ކެތްތެރި މަޑުމައިތިރި ބައްޕައެކެވެ. ހުރިހާ އެންމެންނާ ގުޅޭ، އެއްވެސް ޝަކުވާއެއް ނެތް ބައްޕައެ"ކެވެ. ކުރުކޮށް ބުނަންޏާ ދިރިއުޅުމުގެ ހުރިހާ ކަމެއް އެންމެ ފުރިހަމައަށް ކާފަ ތަޖުރިބާކުރި އެވެ. އަދި އެ ކަންކަމުން އެންމެ ފުރިހަމައަށް އުފާވެރިކަން ލިބިގަތެވެ.\nކާފަ މަރުވުމުގެ ދެ މަސް ކުރިން މާލެ އަށް ކުރި ދަތުރުގައި ރަސްފަންނުގައި އިށީނދެލައިގެން.\nއަލަނާސި ދަނޑު މަޝްހޫރަސް ކާފައަކީ މަޝްހޫރު މީހެއް ނޫނެވެ. އެކަމަކު އަލަނާސި ދަނޑު ވަރަށް ގިނަ ގޮތްގޮތުން ކާފަގެ ދިރިއުޅުމާއި ޝަހުސިއްޔަތު ރަމްޒުކޮށްދެ އެވެ. ތަފާތުކަމެވެ. އެއްގޮތެއްގައި ދެމިހުރުމެވެ. އަވަސް ފައިދާއަށް ވުރެ ބޮޑަށް ކަމުގެ ލޯތްބާއި ޝައުގުވެރިކަން އިސްކުރުމެވެ. ދުޅަހެޔޮ ސިއްހަތާއި ދިގު އުމުރެވެ.\nއަޅުގަނޑަށް، ކާފަ ކަހަލަ ދެވަނަ މީހަކު ނެތެވެ. މި ވާހަކަ މި ލިޔުނީ ވަރަށް ބޮޑު އުއްމީދެއްގަ އެވެ. ކާފަގެ ދިރިއުޅުމުން އަޅުގަނޑަށާއި އެހެން މީހުންނަށް ވެސް ހިތްވަރެއް ލިބޭތޯ އެވެ.\nފުވައްމުލައް ކޮލަމް އޮބިޗުއަރީ މީހުން\nބައްޕަ ދަރިއެއް ( އޭ. ޢެޗް.ޑީޑީ)\nބަަައްޕަ އަކީ މިސްކިތެއް ބިނާކުރުމަށް ވަރަށް ބޮޑު ހޭދައެއް ކުރި ނަމޫނާ މުސްލިމެއް. މިގޮތުން ބައްޕަ އާއި މަންމަގެ އެކައުންޓުގަައި ހުރި އެމީހުންގެ އަމިއްލަ ފަަައިސާއިން ވަނީ ލައްކަ އިން ލައްކަ ހޭދަކޮއްފައި. ޢެ ދެމަފިރިންގެ ބޮޑު ހިއްސާ އޮންނަގޮތަށް، ފުވައްމުލަކު ދޫނޑިގަމުގެ ކުރީގެ ހީނާޑީ މިސްކިތް ހުރިތަނުގައި އާ ިމސްކިތެއް ބިނާ ކުރުވުމަށް ފަހު އެ މިސްކިތުގައި ނަމާދު ކޮށް، އަދި އެހެންމީހުން ވެސް ނަމާދު ކުރަމުން ދިޔަ އެ އުފާވެރި މަންޒަރު ދެކެމުންދަނިކޮށް މިދުނިޔެ އާއި އަލްވދާޢު ކިޔީ އެތަކެއް ހަނދާންތަކެއް ދޫކޮށްފއި.\nކާފަގެ ފާފަ ފުއްސަވައި ސުވަރުގޭގެ ދާއިމީ ނިއުމަތް މިންވަރު ކުރަށްވާންވެ،\nލެމަންގޮރާސް، އޮރިގާނޯ، ބޯވެލީ ފަދަ ތަކެތި މިހާރުވެސް އެބަހުރި. ޢަދި ކޮބާ އަސްދޫނި އަދި ކުކުޅުވެސް ގެންގުޅުނު\nޙަސަންބޭބެގެ ފުރާނައަށް ރަޙުމަތްލައްވާށި. އާމީން. ހަގީގަތުގައިވެސް ޙަސަންބޭބެއަކީ ހިތްވަރުގަދަ މުރާލި ޝަޙްސިއްޔަތެއް.\nއާޝިޔަތުގެ ކާފަ އަށް ސުވަރުގޭގެމަތިވެރި ނިޔުމަތް މެދުވެރި ކުރއްވާށި. އެޖީލުގެ ގިނަ ކާބަފައިންނީ ހީވާގި، އަދި އެހެން މީހުންނަށް ބަރޯސާ ނުވެ އުޅެމުން، އަދުގ ޒުވާނުްނނަށް އެތަށް މަގެއް ދެއކި ފިސާރި ވަރުގަދަ ބައެއް.. އަދުގެ ގިނަ ވަސީލަތް ތަކައި އެކުވެސް އަދުގެ ޖީލު ތައް މިވަނީ ނުކުޅެދިފައި، އެހެނަސް މިކާފަ ފަދަ ދުވަސްވީ ނަމޫނާ ބޭފުލުންގެ މަސައްކަތް ތަކަށް ބަލައިލީމަ އެނގެނީ، މާގިނަ މެޝިނަރީސް އާއި ވަސީލަތް ނެތަސް އެބޭފުޅުން ހިކުމަތް ތެރިކަމައި އެކު މިޖީލަށް ވާރުތަ ކުރި ހުނަރު ތައް ދިރުވުމަކީ އަދުގެ ޖީލާށް އޮތް ޒިންމާއެއް...\nތިޔައީ ކާފައިންގެ މިސާލު ކާފައެއް، އަނެކުންނަށް އަޅާލުން އިސްކޮށްގެން އުޅެން އެންމެންވެސް ވިސްނާނަމަ އާއިލީ ދިރިއުޅުން ވަރަށް އުފާވެރިވީސް ، އާއިލާއެއްގާ އެތައްބަޔަކު އުޅޭއިރު އެމީހެއްގެ ވަރުން ، ފަންނުން ހުނަރުން ، މުއްސަދިކަމުން އާއިލާގެ އެހެން މީހުންނަށް އަޅާލުން އެއީ އިސްލާމް ދީންގައިވެސް ވަރަށް އިސްކަން ދީފާވާކަމެއް. ހިތާމައަކީ މިރަގަޅު އާދަ މިހާރު ނެތިދާތީ ކޮންމެ މީހަކުވެސް އެމީހަކާ އެމީހަކާ ހެދި މިއުޅެނީ. ކާފަގެ ރީތި މިސާލުން ހިތްވަރު ލިބި އެކަކުވެސް ތިކަހަލަ މާތް މީހަކަށް ވާނެނަމަ ކިތަންމެހާވެސް ރަގަޅު.\nހަގީގަތުގައި މިތިބެނީ ފިސާރި މީހުން. އެވޯޑާއި އެނޫންވެސް ލަގަބު ދޭންވީ އަބުރުވެރި ދިރިއުޅުމެއް އުޅުނު މިކަހަލަ މީހުންނަށް. މަރްހޫމަށް ހެޔޮ ރަހުމަތް ލައްވާށި.\nއާސިޔަތުގެ ކާފައަށް ހެޔޮ ރަހުމަތް ލައްވާށި! މި އާޓިކަލް ކިޔާލުމުން ކާފައިންނާއި މާމައިންނަށް ދެވިފައިވާ ގަދަރު އިތުރުވެއްޖެ.\nމިވަަހަކަ ކިޔާފަ އަޅުގަނޑު ކާފަ މަތިން ވަރަށް މިސްވި...އަޅުގަނޑު ކާފައަކީވެސް ހަމަ ތިކަހަލަ ނަމޫނާ ކާފައެއް.....\nއަހަރެންވެސް އުޅެވޭތޯ މިބަލަނީ ތިފަދަ ގޮތަކަށް! އެކަމަކު ތިހުރިހާވަރެއް ދެނެއްނުވާނެ! އެކަންޔަގީން! އެކަމަކު ތިޔައީ ހަމަ މިސާލެއް! -އިބްރާހީމް-


Indiagai positive vi case thakuge adhadhu 8000 ah araifi\nއިންޑިއާގައި ޕޮޒިޓިވްވި ކޭސްތަކުގެ އަދަދު 8000 އަށް އަރައިފި\n13 އޭޕްރީލް 2020 - 02:05:35\nއިންޑިއާގައި ކޮވިޑް-19 އަށް ޕޮޒިތިވްވީ މީހުންގެ އަދަދު 8000 އަށް އަރައިފި އެވެ.\nއިންޑިއާގެ ސަރުކާރުން އެ ގައުމުގައި ކުރިއަށް ގެންދަމުންދަ ލޮކްޑައުން ގެ މުއްދަތު އިތުރުކުރާނެ ކަމުގެ ވާހަކަ ދެކެވެމުން ދާއިރުގައި، މި ގައުމުގެ ޔޫނިއަން ހެލްތު މިނިސްޓްރީ އިން ވަނީ ކޮވިޑް-19 ގެ ކޭސްތަކުގެ އަދަދު 8,356 އަށް އަރައިފައިވާ ކަމަށް މިއަދު ރިޕޯޓު ކޮށްފައެވެ. އަދި މަރުވި މީހުންގެ އަދަދު ވަނީ 273 އަށް އަރާފައެވެ.\nއިންޑިއާ ގައި ކޮވިޑް-19 ގެ އަސަރު އެންމެ ބޮޑަށް ކޮށްފައިވާ ސްޓޭޓުގައި 1,761 މީހުން ވައިރަހައް ޕޮޒިޓިވް ވެފައިވާއިރު، 127 މީހަކު ބަނީ ވައިރަހުގެ ސަބަބުން މަރު ވެފައެވެ. ދިއްލީގައި 1,069 ކޮވިޑް-19 ކޭސް ރިޕޯޓު ކޮށްފައިވާއިރު ޓެމިލް ނާޑޫގައި 906 މީހަކު ވަނީ މި ވައިރަހައް ޕޮޒިޓިވް ވެފައެވެ. އަދި މިނޫންވެސް އެތަށް ހިސާބެއްގައި ކޮވިޑް-19 ޖެހޭ މީހުންގެ އަދަދު ދަނީ އިތުރު ވަމުންނެވެ.\nނިމިދިޔަ މަހުގެ 24 ވަނަ ދުވަހުގައި އިންޑިއާގެ ބޮޑު ވަޒީރު ނަރެންދްރަ މޯދީ ވަނީ މުޅި ގައުމު އެއްކޮށް ތިން ހަފްތާގެ ލޮކްޑައުން އަކަށް ގެނެސްފައެވެ. އަދި މިހާރު އެގައުމުގެ ސަރުކާރުން ވަނީ 14 ވަނަ ދުވަހު ނިމެން އޮތް ލޮކްޑައުންގެ މުއްދަތު މިމަހުގެ 30 ވަނަ ދުވަހާއި ހަމައަށް އިތުރު ކޮށްފައެވެ.


Naifarun positive vi meeha ah B. Covid Centre gai faruvadheny\nނައިފަރުން ޕޮޒިޓިވްވި މީހާއަށް ބ. ކޮވިޑް ސެންޓަރުގައި ފަރުވާދެނީ\nޅ. ނައިފަރުން ކޮވިޑް-19 އަށް ޕޮޒިޓިވް މީހާއަށް ބ. އަތޮޅު ކޮވިޑް ފެސިލިޓީގައި އެޑްމިޓް ކޮށްގެން ފަރުވާދޭން ފަށައިފި އެވެ.\nބ. އަތޮޅު ހޮސްޕިޓަލުގެ މީޑިޔާ އޮފިޝަލް މިއަދު ވިދާޅުވީ އޭދަފުށީ މެޑިކަލް ފެސިލިޓީގައި މިވަގުތު އެޑްމިޓްކޮށް ފަރުވާދެމުން އަންނަނީ ޅ. އަތޮޅުގެ ރަށަކުން ކޮވިޑް-19 އަށް ޕޮޒިޓިވްވި 59 އަހަރުގެ އަންހެނަކަށް ކަމަށާއި އެ މީހާގެ ހާލުވެސް ރަނގަޅު ކަމަށެވެ.\nއޭދަފުށީގައި ގާއިމުކުރި ކޮވިޑް ފެސިލިޓީގައި އެޑްމިޓްކޮށް ފަރުވާދެނީ ނ، ރ، ބ އަދި ޅ އަތޮޅު ހިމެނޭ މި ސަރަހައްދުން ކޮވިޑް-19 އަށް ޕޮޒިޓިވްވާ މީހުންގެ ތެރެއިން އެޑްމިޓްކޮށްގެން ފަރުވާދޭން ޖެހޭ މީހުންނަށެވެ. މީގެ ކުރިން ވެސް އެތަނުގައި އެޑްމިޓްކޮށް ގިނަ ބަޔަކަށް ވަނީ ފަރުވާދީފަ އެވެ.\nމިދިޔަ ހަފުތާގައި ރ. އުނގޫފާރުން ކޮވިޑްގެ ފުރަތަމަ ކޭސް ފެނުމާ އެކު، މި ސަރަހައްދުގެ ހުރިހާ ރަށަކަށް ވެސް ބިރުވެރިކަން ވަނީ ފެތުރިފަ އެވެ.\nއެ ރަށަށް ދިޔަ ފަސް މީހަކު މިހާތަނަށް ވަނީ ޕޮޒިޓިވްވެފަ އެވެ. އެއީ ޅ. ނައިފަރު މީހަކާއި ކ. ދިއްފުށީ ދެ މީހުންނާއި ރ. މަޑުއްވަރި އާއި އެއަތޮޅު ހުޅުދުއްފާރު މީހެކެވެ. އެ ހުރިހާ ރަށްތަކެއް ވެސް މިހާރު ވަނީ މޮނިޓަރިންއަށް ލައިފަ އެވެ.\nރ. އުނގޫފާރަށް ދަތުރުކުރި މީހުންގެ ތެރެއިން އެ ބަލި ޖެހުނު މީހުންގެ އަދަދު އިތުރުވަމުން ދާއިރު ޅ. އަތޮޅުން ކޮވިޑްގެ އެހެން ކްލަސްޓާއެއް ވަނީ އުފެދިފަ އެވެ. މި ކްލަސްޓާގައި ހިމެނޭ ފުރަތަމަ މީހާ ކޮވިޑަށް ޕޮޒިޓިވްވީ، މަސް ފެކްޓަރީ ހިންގާ، ޅ. ފެލިވަރުންނެވެ. އޭނާއަކީ އެތަނުގައި މަސައްކަތް ކުރާ އެ އަތޮޅު ނައިފަރުގެ މުވައްޒަފެކެވެ. އެނގިފައިވާ ގޮތުގައި ބަލީގެ އަލާމާތްތައް ފެނުމުން، އޭނާ ޑޮކްޓަރަށް ދައްކަން ދިޔައީ ނައިފަރަށެވެ. ބަލި ޖެހިފައިވާ ކަން އެނގުނީ، އެތަނަށް ގޮސް ޓެސްޓު ހެދުމުންނެވެ.\nއެއާއެކު ފެލިވަރަށް އަރައިފޭބުން ވެސް މިހާރު ވަނީ މަނާކޮށްފަ އެވެ.


ސްރީލަންކާއަށް މޫސުން ގޯސްވެ ބޮޑެތި ގެއްލުންތަކެއްވުން\nމި ދުވަސްވަރު އިންޑިއާ އަދި ލަންކާ ސަރަހައްދަށް ގަދަ ވަޔާއިއެކު ކުރަމުންދާ ވިއްސާރައިގައި ލަންކާއަށް ބޮޑެތި ގެއްލުންތަކެއް ވެއްޖެއެވެ. ވެރިރަށް ކޮޅުނބާއި ވަށައިގެންވާ ބައެއް ސަރަހައްދުތަކުން ރޭ ކަރަންޓު ގޮސްފައިވާއިރު ބޮޑެތި ގަސްފަދަ ތަކެތި ވެއްޓި ގިނަ މައި މަގުތަކެއް ވަނީ ބަންދު ވެފައެވެ.\nނޮވެމްބަރު 30، 2017: ލަންކާއަށް ގަދަ ވަޔާއިއެކު ބޯކޮށް ކުރަމުންދާ ވިއްސާރައިގެ ސަބަބުން ބޮޑެތި ގެއްލުންތަކެއް ވަނީ ލިބިފައި. ސްރީ ލަންކާގެ މޫސުމާއި ބެހޭ އިދާރާއިން ރެޑް އެލާޓް ނެރިފައިވާއިރު ކުރިއައް އޮތް ދެދުވަހު ގުގުރުމާއިއެކު ބޯކޮށް ވިއްސާރަ ކުރާނެކަމަށް ވަނީ ލަފާކޮށްފައި.\nނޮވެމްބަރު 30، 2017: ލަންކާއަށް ގަދަ ވަޔާއިއެކު ބޯކޮށް ކުރަމުންދާ ވިއްސާރައިގެ ސަބަބުން ލަންކާގެ މަގަކަށް ގަހެއް ވެއްޓިގައި، ސްރީ ލަންކާގެ މޫސުމާއި ބެހޭ އިދާރާއިން ރެޑް އެލާޓް ނެރިފައިވާއިރު ކުރިއައް އޮތް ދެދުވަހު ގުގުރުމާއިއެކު ބޯކޮށް ވިއްސާރަ ވެހޭނެ ކަމށް ވަނީ ލަފާކޮށްފައި\nނޮވެމްބަރު 30، 2017: ލަންކާއަށް ގަދަ ވަޔާއިއެކު ބޯކޮށް ކުރަމުންދާ ވިއްސާރައިގެ ސަބަބުން ލަންކާގެ މަގަކަށް ގަހެއް ވެއްޓިފައި. ސްރީ ލަންކާގެ މޫސުމާއި ބެހޭ އިދާރާއިން ރެޑް އެލާޓް ނެރިފައިވާއިރު ކުރިއައް އޮތް ދެ ދުވަހު ގުގުރުމާއިއެކު ބޯކޮށް ވިއްސާރަ ކުރާނެކަމަށް ލަފާކުރެވޭ.\nރާއްޖެޓީވީ އިން ކުޑަކުދިންނަށް ހާއްސަކޮށްގެން ބޭއްވި ޖާދޫގެ ޝޯ!\n4 ގަޑިއިރު ކުރި\nރާއްޖެ ޓިވީ ނައިޓް 2017\n19 ގަޑިއިރު ކުރި\nކެލިފޯނިއާގެ ޖަންގަލީގައި އަލިފާން ރޯވުން\nއެމްޑީޕީއިން ހަރުގޭގައި އިދިކޮޅު ފަރާތްތަކުން ބޭއްވި ޖަލްސާ\n5 ދުވަަސް ކުރިން\nއޫރީދޫ ކަލަރ ރަން 2017\n7 ދުވަަސް ކުރިން\nގުޅިފައިވާ އިއްތިހާދުން ފ. މަގޫދޫގައި ބޭއްވި ޖަލްސާ\nރިޔަލު ރޯޅި ކަޕް 2017\nތިލަ އުތުރު އުއްތަމަ އަރުތަވެރިންގެ އިނާމް 2017


Mariana Trench: Kanduge enme adiah kuri dive in ves plastic kothalhu fenijje | Mihaaru\nކަނޑުގެ އެންމެ އަޑި ބެލުމުގައި ވެސްކޯވޯ ވަނީ ހަތަރު ގަޑިއިރު ހޭދަކޮށްފައި. --ފޮޓޯ: އެޓްލާންޓިކް ޕްރޮޑަކްޝަންސް\nމެރިއާނާ ޓްރެންޗް: ކަނޑުގެ އެންމެ އަޑިއަށް ކުރި ޑައިވުން ވެސް ޕްލާސްޓިކް ކޮތަޅު ފެނިއްޖެ\n14 މެއި 2019 - 14:524comments\nޕެސިފިކް (މެއި 14) - ދުނިޔޭގައި މިހާތަނަށް އެންމެ ފުނަށް ކުރި ޑައިވް އިން ވެސް އެމެރިކާގެ އެކްސްޕްލޯރާ ވިކްޓާ ވެސްކޯވޯ އަށް ޕްލާސްޓިކް ކޮތަޅު ފެނިއްޖެ އެވެ.\nކަަނޑުތަކުގެ އެންމެ ފުން ހިސާބު ކަމަށްވާ ޕެސިފިކް ކަނޑުގެ މެރިއާނާ ޓްރެންޗުގެ ސީބެޑަށް 11 ކިލޯ މީޓަރު (ހަތް މޭލު) އަޑި އަށް ކުޑަ ސަބްމެރިންއެއްގައި ވެސްކޯވޯ ކުރި ޑައިވްގައި އެކި ވައްތަރުގެ ސީކްރިއޭޗާސް އާއި ޕްލާސްޓިކް ކޮތަޅުގެ އިތުރުން މެޓާ ކަރުދާސް ވެސް ފެނިފައިވެ އެވެ.\nމިއީ ކަނޑުތަކުގެ އެންމެ ފުން ހިސާބު ކަމަށްވާ މެރިއާނާ ޓްރެންޗަށް އިންސާނަކު ދިޔަ ތިން ވަނަ ފަހަރެވެ. މެރިއާނާ ޓްރެންޗަށް އެންމެ ފުރަތަމަ ޑައިވް ކުރީ 1960 ވަނަ އަހަރު އެމެރިކާގެ ނޭވީ ލެފްޓިނެންޓެއް ކަމަށްވާ ޑޮން ވޮޝް އާއި ސްވިޒަލެންޑުގެ އިންޖިނޭރެއް ކަމަށްވާ ޖެކްއިސް ޕިކާޑެވެ. އެ މީހުން ޑައިވް ކުރީ ޓްރިސްޓީ ކިޔާ ސަބްމެރިން ވެހިކަލެއްގަ އެވެ. އޭގެ ބައި ގަރުނު ފަހުން، 2012 ވަނަ އަހަރު ފިލްމު ޑައިރެކްޓަރު ޖޭމްސް ކެމަރޮން އެކަނި ވަނީ ކުޑަ ސަބްމެރިންއެއްގައި މެރިއާނާ ޓްރެންޗަށް ފީނައިފަ އެވެ.\nޑައިވަށް ފަހު ސަބްމެރިން ވަނީ މެއިން ވެސަލް އަށް ނަގާފައި. --ފޮޓޯ: ރީވް ޖޯލިފް\nއެންމެ ފަހު ޑައިވްގައި ވެސްކޯވޯ ވަނީ ކަނޑުގެ 10،927 މީޓަރު (35،849 ފޫޓް) އަށް ޑައިވްކޮށްފަ އެވެ. އެހެންކަމުން 11 ކިލޯ މީޓަރަށް (އެންމެ ފުނަށް ފީނައި) ވެސްކޯވޯ ވަނީ ރެކޯޑް ގާއިމްކޮށްފަ އެވެ.\nވެސްކޯވޯގެ ޑައިވް ޕެސިކުން ބަލަމުން ދިޔަ ޑޮން ވޮޝް ބުނީ މެރީނާ ޓްރެންޗަށް ފީނާ އެހާ ބޮޑު ކާމިޔާބީއެއް ހޯދީތީ ވެސްކޯވޯ އާއި އޭނާގެ ޓީމަށް ސެލިއުޓް ކުރާ ކަމަށެވެ.\n"މީގެ 60 އަހަރު ކުރިން އަޅުގަނޑާއި ޕިކާޑް ވަނީ ދުނިޔޭގެ ކަނޑުތަކުގެ އެންމެ އަޑިއަށް ދިއުމުގެ ޝަރަފް ހޯދާފައި،" އޭނާ ބުންޏެވެ.\nމެރިއާނާ ޓްރެންޗަށް އެންމެ ފުރަތަމަ ޑައިވް ކުރި ޑޮން ވޮޝް (ވ) ވެސްކޯވޯ އަށް މަރުހަބާ ކިޔަނީ. --ފޮޓޯ: ރީވް ޖޯލިފް\nވެސްކޯވޯގެ ޑައިވްގައި އޭނާގެ ޓީމަށް ވަނީ ހަތަރު ބާވަތެއްގެ އާ ސްޕެޝީޒްތައް ފެނިފަ އެވެ.\nކޮންމެ އަހަރަކު ވެސް އެތައް މިލިއަން ޓަނެއްގެ ޕްލާސްޓިކް ކަނޑުތަކަށް އުކާލަ އެވެ. އެހެން ނަމަވެސް އެ ޕްލާސްޓިކަށް ވަނީ ކިހިނެއްކަމާ މެދު ހޯދިފައި ވަނީ ކުޑަ މިންވަރެކެވެ. ސައެންޓިސްޓުން މިހާރު ވަނީ އެ މީހުން ނެގި ކްރިއޭޗާސްތަކުގައި މައިކްރޯޕްލާސްޓިކް ހުރިތޯ ބަލަން ޓެސްޓް ކުރަން ނިންމައިފަ އެވެ.\nކަނޑުގެ އެންމެ ފުނަށް ކުރި ދަތުރުގައި ވަނީ ހަތަރު ބާވަތެއްގެ އާ ސްޕެޝީޒް ފެނިފައި. --ފޮޓޯ: އެޓްލާންޓިކް ޕްރޮޑަކްޝަންސް\nވެސްކޯވޯގެ ޑައިވް އަށް ޚަރަދު ކުރަނީ އެމެރިކާގެ އަމިއްލަ ކުންފުންޏަކުންނެވެ.\nޕެސިފިކުގެ މެރިއާނާ ޓްރެންޗުގެ އިތުރުން، ވޭތުވެދިޔަ ހަ މަސް ދުވަހު ތެރޭ ވެސްކޯވޯގެ ޓީމުން ވަނީ މުހިންމު ތިން ޑައިވެއް ކޮށްފަ އެވެ. އެއީ އެޓްލާންޓިކް އޯޝަންގެ ޕިއުޓޯ ރިކޯ ޓްރެންޗް (8،376 މީޓަރު/27،480 ފޫޓް)، ސަދަން އޯޝަންގެ ސައުތު ސޭންޑްވިޗް ޓްރެންޗް (7،433 މީޓަރު/ 24،388 ފޫޓް، އިންޑިއާ ކަނޑުގެ ޖާވާ ޓްރެންޗް (7،192 މީޓަރު/23،596 ފޫޓް) އެވެ. އެންމެ ފަހު ޗެލެންޖަކަށް އޮތީ އާކްޓިކް ކަނޑުގެ މޮލޮއި ޑީޕް އަށް ފީނުމެވެ. އެ ޑައިވް އޮންނާނީ މި އަހަރުގެ އޮގަސްޓް މަހު އެވެ.\nއެންމެ ފަހު ޑައިވްގައި ވެސްކޯވޯ ވަނީ ކަނޑުގެ 10،927 މީޓަރު އަޑިއަށް ގޮސްފައި. --ފޮޓޯ: ޓަމަރާ ސްޓަބްސް\nވެސްކޯވޯގެ ޑައިވްގައި ބޭނުންކޮށްފައި ވަނީ އެމެރިކާގެ ކުންފުންޏެއް ކަމަށްވާ ޓްރިޓަން ސަބްމެރިން އިން އުފައްދާފައިވާ 4.6 މީޓަރު ދިގު އަދި 3.7 މީޓަރު އުސް ޑީއެސްވީ ލިމިޓިން ފެކްޓާ ކިޔާ ސަބްމެރިންއެކެވެ. ދެ މީހުންނަށް ތިބެވޭ އެ ސަބްމެރިންގެ ހަލް ހަދާފައި ވަނީ9ސެންޓި މީޓަރުގެ ބޯ ޓައިޓޭނިއަމް އިންނެވެ. އެ ސަބްމެރިންގައިި ކަނޑުގެ އެންމެ އަޑިން ޕްރެޝަރުގައި 1،000 ބާސް ހިފަހައްޓާލެވެ އެވެ. އެއީ 50 ޖަމްބޯ ޖެޓުގެ ބަރުދަނުން ފިއްތާލާ ބާރެވެ. ކަނޑު އަޑީގެ ޕްރެޝަރުގެ އިތުރުން އެ ސަބްމެރިން ކަނޑުގެ އަޑީގެ ކަނު އަނދިރީގައި އަދި ޒީރޯ ޓެމްޕަރޭޗަރުގައި އޮޕަރޭޓް ކުރެވެ އެވެ.\nސަބްމެރިން އުފައްދާފައި ވަނީ އެމެރިކާގެ ޓްރައިޓަން ކުންފުނީން. --ފޮޓޯ: ރީވް ޖޯލިފް\nވެސްކޯވޯގެ "ފައިވް ޑީޕްސް" ގެންދަނީ އެޓްލާންޓިކް ޕްރޮޑަކްޝަންސް އިން ޑިސްކަވަރީ ޗެނަލްގެ ޑޮކިއުމެންޓަރީއަކަށް ތައްޔާރު ކުރަމުންނެވެ. އެޓްލާންޓިކް ޕްރޮޓަކްޝަންސްގެ ކްރިއޭޓިވް ޑައިރެކްޓަރު އެންތަނީ ގެފެން ވިދާޅުވީ އެއީ ނަގަން މިހާތަނަށް އެންމެ އުނދަގޫ މަންޒަރުތައް ކަމަށެވެ.\nއިތުރު ލިޔުންތައް ޕެސިފިކް އޯޝަން ޕްލާސްޓިކް ކޮތަޅު ތިމާވެށި\nޕްލާސްޓިކާ ދެކޮޅަށް ޗައިނާ ހަނގުރާމަ އަށް ނުކުންނަނީ\nޕްލާސްޓިކާ ދެކޮޅު ހަރަކާތް ރާއްޖޭގައި ފުޅާވަނީ\nހޮޑު ކޮތަޅުން ކަނޑުގެ ދިރުންތައް ކޮށިއަރަނީ!


އަހަރެން ގެ ނަޒަރުގައި ސްކޫލް ދުވަސް ވަރު – Esfiya – Dhivehi Vaahaka Site\nއަހަރެން ގެ ނަޒަރުގައި ސްކޫލް ދުވަސް ވަރު\n- by venom - 9- January 13, 2019\nއުމުރުން އެންމެ2އަހަރުގައި ސްކޫލް އަށް ވައްދައެވެ . އަހަރެން އެންމެ ފުރަތަމަ ސްކޫލް އަށް ދިޔަ ދުވަހު އަހަރެން ރުއީމެއެވެ . އަދި ނުވީތަކަށް އަހަރެން ގެ މަންމަ ކާރިޔަށް ދާން އެހާ ވަރަށް ވެސް ރުއީމެއެވެ . ސަބަބަކަށް ވަނީ އާ މާހައުލަކަށް ވުމުގެ ސަބަބުންނެއެވެ . ނަމަވެސް އާ އެކުވެރިން ތަކެއް ވެސް ލިބެމުން ދިޔައެވެ .2ދުވަސް ފަހުން އަހަރެން އެމީހުންނާ އެކުވެރި ވެއްޖެއެވެ . ނުލާހިކު މަޖަލުގައި އަހަރެން އުޅުނީމެވެ . ސްކޫލް ކިޔަވައިދޭ ގަޑި ދާ ގޮތެއް ވެސް ނޭގެއެވެ . ހިތް ގައިމު ދުވަސް ވަރެއެވެ .\nޓީޗަރުން ނަކީ އަހަރުމެން ގެ2ވަނަ މައިންބަފައިންނެވެ . އެ ތަނުން ނުބާ އަދި ރަގަޅު ގޮތް އަންގައިދެއެވެ . އަދި މަޖަލުގައި ކިޔެވުމުގެ ފުރުސަތު ލިބިގެން ދެއެވެ . 2015 ވަނަ އަހަރަކީ އަހަންނަށް އެންމެ ހިތް ދަތި ދުވަހެއެވެ . ސަބަބަކަށް ވަނީ އަހަރެންގެ ކިޔެވުމުގެ ދުވަސް ވަރު ނިންމާލަން ޖެހޭ ދުވަސް ޖެހޭތީއެވެ . ނަމަވެސް އަހަރެން ބެލީ އަހަންނަށް ކުރެވުނު މަޖަލެއް ކުރުމަށެއެވެ . އެގޮތުން އަހަރެން ގެ އެކި ކަންކަމުގައި އުޅުމުގެ ސަބަބުން އަހަރެން ގެ ނަން އެމީހުން ގެ ތެރޭގައި ހިގިއެވެ . އަދި އަހަރެން ނަށް ލޭބި ލިބުނެއެވެ .\nދެން އަހަރެން ނިކުތީ މުޖުތަމައުގެ ތެރެއަށެއެވެ . އެތަނުން ވެސް އަހަންނަށް ދިމާވާން ފެށީ ވެސް އެހެން ކަހަލަ އެކުވެރިން ތަކެކެވެ . ކޮންމެ މީހަކު ވެސް އެޑީ ނުވަތަ ޖެކް މި ނަން ތަކުން ގޮވަމުން ދެއެވެ . އަދި ސްކޫލް ދުވަސް ވަރު އެންޓެޓެއިނާ ގެ ނަމުން ވަނީ މަޝްހޫރު ކަމެއް ލިބިފައެވެ .\nއާދެ ! ސްކޫލް ދުވަސް ވަރަކީ ވަރަށް ވެސް މަޖާ އެހާމެ ހިތް ހަމަ ޖެހޭ ދުވަސް ވަރެއެވެ . އެކި ފަހަރު މަތިން އަހަރުމެން ސްކޫލް ގެ ފަރާތުން އެކި އެކި ކަންކަން ކުރުވައެވެ .\nލޮބުވެތި ބެލެނެވެރިން ….. ތިޔަ ބެލެނެވރިން ނަކީ ޒިންމާ ދާރު ބައެކެވެ . ކޮންމެ ބެލެނެވެރިޔަކު ވެސް އެ މީހެއް ގެ ދަރިޔަކު އެންމެ މޮޅު މީހަކަށް ހަދަން ބޭނުން ވާނެއެވެ . 1 މަހާއި 15 ދުވަސް ވޭތުވެގެން ދިޔައިރު ތިޔަ ބެލެނެވެރިން އެ ކުދިން ނޫޅޭ ގޮތް ބެލިން ހެއްޔެއެވެ . އަދި އެކުދިން ގުޅިގެން އުޅުނީ ކޮން ކަހަލަ ކުދިންނާ ތޯ ބަލާލިން ހެއްޔެ ؟ ނަމާދު ކުރިތޯ ނުކުރިތޯ ބަލާލިން ހެއްޔެ ؟ ފޮތް ތައް ހަމަ ތޯ ބަލާލިން ހެއްޔެ ؟\nސްކޫލް ޓީޗަރުން ނަކީ2ވަނަ މައިންބަފައިންނެވެ . އެމީހުން ނަކީ އެމީހުންނަށް ދަސްވެފައި ހުރި އެއްޗެއް އެމީހުން ގެ ވިސްނުމުން އެ ކުދިންނަށް އުގަނައިދޭން ތިބި މީހުންނެވެ . އެމީހުން ގެ ފެންވަރުންނާއި އެމީހުން ގެ އަމަލުން ދައްކުވައި ދޭން ވީ ޓީޗަރުންނަކީ ކުދިން ގެ ނަމޫނާ ބައެއް ގެ ގޮތުގައެވެ .\nމާދަމާ އަކީ ހުރިހާ ސްކޫލް އެއްގައި ވެސް ކިޔަވަން ފަށާ ދުވަހެއެވެ . ހުރިހާ ޓީޗަރުން ވެސް ކުދިން ވެސް މާދަމާ އަށް ތައްޔާރު ތޯ ބަލާލުން މުހިއްމު .\nﷲ ހުރިހާ ޓީޗަރުން ގެ މަސައްކަތުގައި ބަރަކާއް ލައްވާށި ޢާމީން\nMohamed Kuday says:\nSharoo Sharuu Mohamed Hussain\nMi writer miee girl eh tha boy Ehtha? Boy akaa vrh vahtharu.. 🤔 btw liyun hama baraabaru.👌☺


ކުރީގެ މަޝްހޫރު ފުޓުބޯޅަ ތަރި ޑިއެގޯ މަރަޑޯނާ މަރުވެއްޖެ ކުރީގެ މަޝްހޫރު ފުޓުބޯޅަ ތަރި ޑިއެގޯ މަރަޑޯނާ މަރުވެއްޖެ\nދުނިޔޭގެ އެންމެ މޮޅު އެއް ފުޓްބޯޅަ ކުޅުންތެރިޔާ އަދި ލެޖެންޑް ޑިއެގޯ މަރަޑޯނާ މަރުވެއްޖެއެވެ.\nމަރަޑޯނާ މަރުވެފައިވަނީ ހާޓް އެޓޭކްއެއް ޖެހިގެންކަމަށް މީޑިޔާތަކުން ރިޕޯޓްކޮށްފައިވެއެވެ. އުމުރުން 60 އަހަރުގެ މަރަޑޯނާ ވަނީ މިމަހުގެ ކުރީކޮޅުގައި ސިކުނޑީގައި ލޭކޮޅެއް ގަނޑުވެފައި ހުރުމުގެ ސަބަބުން ވަނީ ކުއްލި އޮޕަރޭޝަނެއްވެސް ކޮށްފައެވެ.\nމަރަޑޯނާ މަރުވެފައިވާކަން ޔޫރަޕްގެ މީޑިއާ ތަކުން ކަށަވަރުކޮށްދީފައިވާއިރު، އޮޕަރޭޝަނަށްފަހު މަރަޑޯނާ ހޮސްޕިޓަލުން ދޫކޮށްލިތާ އަދި ވީ ދެ ހަފްތާއެވެ. ދުނިޔޭގައި އުފެދުނު އެންމެ މޮޅު އެއް ފުޓްބޯޅަ ކުޅުންތެރިންގެ ލިސްޓުން ޖާގަހޯދާފައިވާ މަރަޑޯނާވަނީ 1986ވަނަ އަހަރު އާޖެންޓީނާއަށް ވޯލްޑްކަޕް ކާމިޔާބުކޮށްދީފައެވެ.\nއުމުރުން 60 އަހަރުގެ މަރަޑޯނާވަނީ މީގެ ކުރިންވެސް ސިއްހީ ހާލަތު ގޯސްވެގެން އެކިފަހަރު މަތިން ހޮސްޕިޓަލްގައި އެޑްމިޓްކޮށްފައެވެ. އެގޮތުން ދެ ފަހަރެއްގެ މަތިން ހާޓްއެޓޭކެއް ޖެހުނުއިރު، ހެޕަޓައިޓިސްއަށްވެސް އޭނާ ވަނީ ފަރުވާ ހޯދާފައެވެ. އަދި މީގެ އަހަރުތަކެއް ކުރިން އޭނާ ވަނީ ގޭސްޓްރިކް މައްސަލަތަކުގެ ސަބަބުން ބައިޕާސް ސާޖަރީއެއް ހަދާފައެވެ.\nމަރަޑޯނާގެ ކެރިއަރުގައި މަނާބޭސް ބޭނުންކުރުމުގެ ސަބަބުން ގިނަ ފަހަރުތަކެއްގައި އޭނާއާއިމެދު ފިޔަވަޅު އަޅާފައިވެއެވެ.\n1960ވަނަ އަހަރުގެ އޮކްޓޯބަރު މަހުގެ 30ވަނަ ދުވަހު އުފަންވި ޑިއެގޯ މަރަޑޯނާ ކުލަބް ކެރިއަރު ފަށާފައިވަނީ އޭނާގެ އުފަންރަށް ކަމަށްވާ އާޖެންޓީނާގެ ޕްރިމިރާ ޑިވިޝަންއިންނެވެ. މަރަޑޯނާ އެންމެ ފުރަތަމަ ކުޅެފައިވަނީ އާޖެންޓީނިއޯސް ޖޫނިއާރސް ކުލަބަށެވެ.5އަހަރު އާޖެންޓީނިއޯސް ޖޫނިއާރސްގައި ހޭދަކުރިއިރު އޭނާވަނީ 167 މެޗުން އެޓީމަށް 115 ގޯލް ޖަހާދީފައެވެ.4މިލިއަން ޑޮލަރު ޓްރާންސްފަރ ފީއަކަށް މަރަޑޯނާ ދެން ބަދަލުވީ އާޖެންޓީނާގެ ބޮކަރ ޖޫނިއާސްއަށެވެ. އެދުވަސްވަރު މަރަޑޯނާއަށްވަނީ ވާދަވެރި ރިވަ ޕްލޭޓްއަށްވެސް ބަދަލުވުމަށް ފުރުސަތު ލިބިފައެވެ.\n1981ވަނަ އަހަރުގެ ފެބްރުއަރީ މަހުގެ 20 ވަނަ ދުވަހު ބޮކަ ޖޫނިއާސްއަށް ސޮއިކުރުމަށްފަހު، އެންމެ ފުރަަތަމަ އެޓީމާއިއެކު ކުޅުނު މެޗްގައި މަރަޑޯނާވަނީ2ގޯލް ޖަހާފައެވެ. ބޮކަޖޫނިއާރސްއާއެކު މަރަޑޯނާވަނީ އާޖެންޓީނާގެ ލީގް ތަށިވެސް އުފުލާލާފައެވެ. 1982ވަނަ އަހަރުގެ ވޯލްޑްކަޕަށްފަހު މަރަޑޯނާވަނީ އެދުވަސްވަރުގެ ރެކޯޑް ފީއެއްކަމަށްވާ5މިލިއަން ޕައުންޑަށް ސްޕެއިންގެ ބާސެލޯނާއަށް ބަދަލުވެފައެވެ. ބާސެލޯނާއާއި އެކު މެރަޑޯނާވަނީ ކޮޕަޑެލްރޭ، ސްޕެނިޝް ސުޕަރ ކަޕް ބާސެލޯނާއާއިއެކު ހޯދާފައެވެ.\nބާސެލޯނާގައި ކާމިޔާބު ދުވަސްތަކެއް ހޭދަކުރުމަށްފަހު، މަރެޑޯނާ ބާސެލޯނާ ދޫކޮށްލަން ޖެހުނީ އަނިޔާގެ މައްސަލަތާކާއި ދަނޑުމަތީގައި އަހުލާގުގެ މައްސަލަތައް އިތުރުވުމުގެ ސަބަބުންނެވެ. 6.9 މިލިއަން ފައުންޑްއަށް ދެން މަރަޑޯނާ ބަދަލުވީ ނަޕޮލީއަށެވެ. ނަޕޮލީގައި ކާމިޔާބު ދުވަސްތަކެއް މަރަޑޯނާ ހޭދަކުރި ނަމަވެސް އަހުލާގީ މައްސަލަތަކާއި މަސްތުވާތަކެތީގެ މައްސަލަތަކާއި ހުރެ މަރަޑޯނާއަށް ސަސްޕެންޝަންތަކާއި ގިނަ ޖޫރިމަނާތަކެއްވެސް ދައްކަންޖެހުނެވެ.\nއާޖެންޓީނާގެ ޤައުމީ ޓީމަށް މަރަޑޯނާ ކުޅުނު 91 މެޗްގައި އޭނާވަނީ 34 ގޯލް ޖަހާފައެވެ. މަރަޑޯނާވަނީ4ވޯލްޑްކަޕްއެއްގައި ޤައުމީ ޓީމްގެ ކެޕްޓަންކަންވެސްކޮށްފައެވެ. މަރަޑޯނާގެ 37ވަނަ އުފަންދުވަހު އޭނާވަނީ ފުޓްބޯޅަ ކުޅުން ހުއްޓާލާފައެވެ. އާޖެންޓީނާ އަށް 1986 ވަނަ އަހަރު ވޯލްޑް ކަޕް ކާމިޔާބުކޮށްދިން ކެޕްޓަން މަރަޑޯނާ ކުޅުމުގެ ކެރިއަރުގައި ކާމިޔާބު ނަމަވެސް އޭނާ އަށް ކޯޗިންގައި އެންމެ އެދެވޭ ކާމިޔާބެއް ނުހޯދުނެވެ. 2008ވަނަ އަހަރު އާޖެންޓީނާގެ ގައުމީ ޓީމްއާއި މަރަޑޯނާ ހަލާވްވި ނަމަވެސް 2010ވަނަ އަހަރުގެ ވޯލްޑްކަޕްގައި ޖަރުމަން އަތުން ބަލިވި މެޗަށްފަހު މަރަޑޯނާވަނީ ކޯޗްކަމުން ވަކިކޮށްފައެވެ.


Council Idhaaraa - Secretariat of the AdduCity Council\nއައްޑޫސިޓީ ކައުންސިލްގެ އިދާރާ ހިނގަމުން އަންނަނީ ސ. ހިތަދޫ މެދެއާރި މަގުގައި ހުންނަ ސިޓީހޯލް އިމާރާތުގައެވެ. މި އިދާރާގެ ކައުންޓަރ ހުންނާނީ އިމާރާތުގެ ތިރީބައިގައެވެ. އިދާރާ ހުޅުވިފައި ހުންނަނީ ހެނދުނު 8:00 ން ފެށިގެން މެންދުރު ފަހު 14:00 އަށެވެ. ތަކެތި ބަލައިގަންނަ ގަޑިއަކީ، ހެނދުނު 8:30ން ފެށިގެން މެންދުރު 14:00 އަށެވެ.\nކައުންސިލްގެ އިދާރާގެ އަވަށުއޮފީސްތައް: ހިތަދޫ އަވަށުއޮފީސް ހިނގަމުންދަނީ ކައުންސިލްގެ އިދާރާ ހިނގަމުންދާ އިމާރާތުގެ އެންމެ ތިރީބައިގައެވެ. އެހެން އަވަށްތަކުގެ އަވަށުއޮފީސްތައް ހިނގަމުންދަނީ ކުރިން ރަށުއޮފީސް ހިނގަމުންދިޔަ އިމާރާތުގައެވެ.\nކައުންސިލްގެ އިދާރީ ހިންގުން\nއައްޑޫސިޓީ ކައުންސިލްގެ އިދާރާ ހިނގަމުންދަނީ ކައުންސިލްގެ ލަފާގެ މަތިންނެވެ. ކައުންސިލްގެ އިދާރާގެ އިދާރީ ހިންގުން ބަލަހައްޓަވަނީ މޭޔަރގެ ލަފާގެމަތިން ޒިންމާދާރު ވެރިޔާއެވެ. އަދި ކައުންސިލްގެ އިދާރާއަށް ބޭނުންވާ މުވައްޒަފުންނަށް ވަޒީފާދީ، މުވައްޒަފުން ވަޒީފާއިން ވަކިކުރާނީ ސިވިލްސަރވިސް ކޮމިޝަނުން އަންގާފައިވާ ގޮތުގެ މަތިން ޒިންމާދާރުވެރިޔާއެވެ.\nމިއިދާރާގެ މީޑިޔާ އޮފިސަރަކީ:\nނަން: ޢާއިޝަތު ފަތުޙީ\nމަޤާމު: މީޑިޔާ އޮފިސަރ\nމިއިދާރާގެ އިންފޮމޭޝަން އޮފިސަރަކީ:\nނަން: ޢަބްދުﷲ އިހުސާން\nމަޤާމު: ލީގަލް އެސިސްޓަންޓް\nމައުލޫމާތަށް އެދުމުގައި އަމަލުކުރަންވީގޮތް\nޤާނޫނު ނަންބަރު 2014/1 (މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު) ގެ ދަށުން މަޢުލޫމާތަށް އެދި ހުށަހަޅާ ހުށަހެޅުމުގައި އެ ޤާނޫނުގެ6ވަނަ މާއްދާގެ (ހ) ގައި ބަޔާންކޮށްފައިވާ ފޯމުގެ ޒަރިއްޔާއިން، މި އިދާރާގެ އިންފޮމޭޝަން އޮފިސަރަށެވެ.\nމި ޤާނޫނުގެ6ވަނަ މާއްދާގެ (ހ) ގައި ބަޔާންކޮށްފައިވާ ކަންކަން ފުރިހަމަވާގޮތަށް ހުށަހަޅާ ހުށަހެޅުންތަކަށް އެންމެ ލަސްވެގެން 21 (އެކާވީސް) ދުވަހުގެ ތެރޭގައި މަޢުލޫމާތު ދޫކުރާނެއެވެ. އެހެންނަމަވެސް އެ ޤާނޫނުގެ7ވަނަ މާއްދާގެ (ނ) ގައި ބަޔާންކުރާ ސަބަބަކަށްޓަކައި، އެ މުއްދަތު އިތުރު 14 (ސާދަ) ދުވަހަށް މި އިދާރާއަށް އިތުރުކުރެވިދާނެއެވެ. އަދި އެ ޤާނޫނުގެ 13 ވަނަ މާއްދާއާއި 14 ވަނަ މާއްދާގައި ބަޔާންކުރާ ފަދަ ޙާލަތެއް މެދުވެރިވެއްޖެނަމަ ނުވަތަ އެ ޤާނޫނުގެ ހަތްވަނަ ބާބުގައި ބަޔާންކުރާފަދަ ޙާލަތެއްގައި، މަޢުލޫމާތު ދިނުން ފަސްކުރުން ނުވަތަ އިންކާރުކުރުމުގެ އިޚްތިޔާރު މި އިދާރާއަށް ލިބިގެންވެއެވެ.\nމަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނުގެ ދަށުން މަޢުލޫމާތަށް އެދި ހުށަހަޅާ ފޯމު\nމި ޤާނޫނުގެ ދަށުން އެކުލަވާލާފައިވާ މުރާޖަޢާ ކޮމިޓީއާބެހޭ މަޢުލޫމާތު\nއައްޑޫސިޓީ ކައުންސިލް އިދާރާގައި ހިމެނެނީ ދެ ޑިވިޝަނާއި ހަ އަވަށު އޮފީހެވެ. އެއީ ކޯޕަރޭޓް މެނޭޖްމެންޓް ޑިވިޝަނާއި ޑިވެލޮޕްމެންޓް ސާވިސް ޑިވިޝަނުގެ އިތުރުން މީދޫ އަވަށު އޮފީސް، ހިތަދޫ އަވަށު އޮފީސް، މަރަދޫ އަވަށު އޮފީސް، މަރަދޫފޭދޫ އަވަށު އޮފީސް، ފޭދޫ އަވަށު އޮފީސް އަދި ހުޅުދޫ އަވަށު އޮފީހެވެ.\nކޯޕަރޭޓް މެނޭޖްމެންޓް ޑިވިޝަންގައި ހިމެނެނީ އެޑްމިން ސެކްޝަނާއި، ފައިނޭންސް ސެކްޝަންގެ އިތުރުން ހިއުމަން ރިސޯސަސް ސެކްޝަނެވެ. ޑިވެލޮޕްމެންޓް ސާވިސް ޑިވިޝަންގައި ހިމެނެނީ ޕްލޭނިންގ ސެކްޝަނާއި ޕްރޮޖެކްޓްސް ސެކްޝަންގެ އިތުރުން ސޯޝަލް ސަރވިސް ސެކްޝަނެވެ. ކޮންމެ އަވަށު އޮފީހެއްވެސްވަނީ ދެސެކްޝަނަކަށް ބެހިފައެވެ. އެއީ ކޯޕަރޭޓް ސާވިސް ސެކްޝަނާއި ޖެނެރަލް ސާވިސް ސެކްޝަނެވެ.\nސިވިލސް ސާވިސް ކޮމިޝަނުން އައްޑޫސިޓީ ކައުންސިލް އިދާރާގެ އޮނިގަނޑު ފާސްކޮށްދެއްވާފައިވާ ގޮތް ތިރީގައި އެވަނީއެވެ.


ނަމޫނާ މައެއް: ބަލި ދަރިންތަކާ އެކު ފަސްޖެހުމެއް ނެތް! – DhiDaily\n”ޑޮކްޓަރުން ބުނަނީ ތެލެސީމިއާ ކަހަލަ ކަމެކޭ. އަސްލު ވާގޮތެއް ވެސް ނޭނގުނު. ބޭރަށް ވެސް ދެވެނު ވަރަށް ގިނައިން. އެކަމަކު ރަނގަޅެއް ނުވި،“ ނަސީމާ ކިޔައިދިނެވެ.\n”ދައްތަ ނޭދެން އެހެން މީހަކަށް މިކަހަލަ ބަޑިމަޑު ކަމަކަށް،“ ނަސީމާ ބުންޏެވެ.\n”އިރުޝާދު ކުރިން ދެރަވެފައި ބުނާނެ މިވެނި ކުއްޖަކު މިހެން ބުންޏޭ. އޭނަ ކައިރި ބުނިން އެއީ އެ ކުދިންނަށް ނުވިސްނޭތީއޭ. ފަހުން ރަނގަޅުވާނެއޭ. އިރާދަކުރެއްވިއްޔާ މިހާރު ހުރިހާ ކުދިން ވެސް ވަރަށް ރަނގަޅު އިރުޝާދާ ދޭތެރޭ ކަންތައް ކުރާގޮތް،“ ނަސީމާ ބުންޏެވެ.\n”ބަލި މާ ގޯސްވެއްޖެނަމަ ޑޮކްޓަރަށް ދައްކަން ދަނީ ދަރިން ނިދީމަ ރޭގަނޑު. ބައެއް ފަހަރު ބުނާނެ މަންމަ ބަލިވީމައޭ ފާހަނާއެއް ދާން ބޭނުންވެފައި ހުރި ވާހަކަ ނުބުނީ. ބަލިކަން އެނގިއްޖެއްޔާ ވަރަށް ރޯނެ. އެހެންވެ އެކަން ނުދައްކަން ވަރަށް އުޅެން. ވަރަށް ލޯބިވާނެ އެ ކުދިން،“ ނަސީމާ ބުންޏެވެ.\n”އަބަދު ވެސް ސިއްސައިގެން ދާހެން ހީވޭ. އެންމެ ހިތްދަތިކަމަކީ، ފިރިމީހާ ނިޔާވި ދުވަސް. ހިތަށްއެރި ދެން ކިހިނެއްބާއޭ ހަދާނީ. އެކަމަކު ވެސް ވިސްނީ ދުނިޔެއަކީ ތަނެއް ނޫނޭ. ސިއްހަތު ރަނގަޅު މީހުން ވެސް ދަނީއޭ. މާތްﷲ އެއްވެސް އިންސާނަކަށް ދެރަގޮތެއް ނުހަދާނެއޭ ހިތަށްއެރީ،“ ނަސީމާ ބުންޏެވެ.


BREAKING | Covid-19: Iyye India In Record Adhadhakah Meehun Maruvehje - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 10 ގަޑިއިރު ކުރިން\nކޮވިޑް-19: އިއްޔެ އިންޑިއާއިން ރެކޯޑް އަދަދަކަށް މީހުން މަރުވެއްޖެ\n1 މަސް ކުރިން ( މެއި 5, 2021 )\nއިންޑިއާގައި ބަލި ޖެހޭ މީހުންނަށް އެނދުމަތި ކޮށްގެން ފަރުވާ ދެނީ\nހަލުވިކަމާއެކު ފެތުރެމުން އަންނަ ނުރައްކާތެރި ކޮވިޑް-19 ޖެހިގެން އިންޑިއާއިން އިއްޔެ ރެކޯޑް އަދަދަކަށް މީހުން މަރުވެއްޖެ އެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިއްޔެ އެކަނިވެސް އެޤައުމުން އިތުރު 3786 މީހަކު ކޮވިޑް-19 ޖެހިގެން މަރުވެފައެވެ. މިއީ ކޮވިޑް-19 ފެތުރެން ފެށިފަހުންވެސް މިހާތަނަށް އެޤައުމުން އެއް ދުވަހެއްގައި އެންމެ ގިނަ ބަޔަކު މަރުވިކަމަށް ރެކޯޑް ކުރެވުނު ފަހަރެވެ.\nކޮވިޑް-19 ގައި އިންޑިއާއިން އިއްޔެ ރެކޯޑް އަދަދަކަށް މީހުން މަރުވެފައި ވާއިރު، އެޤައުމުން މިހާތަނަށް މަރުވި މީހުންގެ ޖުމްލަ ޢަދަދު 226,169 އަށް އަރައެވެ. އިންޑިއާއަކީ އެމެރިކާ އާއި ބްރެޒިލް ފިޔަވައި އެންމެ ގިނަ ބަޔަކު ކޮވިޑް-19 ޖެހިގެން މަރުވި ޤައުމެވެ.\nއިއްޔެ އިތުރު އެތައް ސަތޭކަ ބަޔަކު އިންޑިއާއިން ކޮވިޑް-19 ޖެހިގެން މަރުވިއިރު އެޤައުމުން އިތުރު އެތައް ހާސް ބަޔަކަށް އަލަށް މި ބަލި ޖެހިފައި ވެސް ވެއެވެ. މިގޮތުން އިއްޔެ އެކަނިވެސް އިތުރު 382,691 ފައްސި ވޭދަނަ (ޕޮޒިޓިވް ކޭސް) އެޤައުމުން ރެކޯޑް ކުރެވުނެވެ. މިއީ މިހާތަނަށް އެޤައުމުން ތިންވަނައަށް އެންމެ ގިނަބަޔަކު ފައްސިވީ ފަހަރެވެ.\nމިއާއެކު އިންޑިއާއިން ކޮވިޑް-19 ޖެހުނު މީހުންގެ ޖުމްލަ ޢަދަދު މިހާރު އުޅެނީ 20.6 މިލިއަނަށްވުރެ މަތީގައެވެ.\nއިންޑިއާއަކީ މިވަގުތު އެންމެ ހަލުވިކަމާއެކު ކޮވިޑް-19 ފެތުރި، އެންމެ ގިނަ ބަޔަކު މި ބަލީގައި މަރުވި ޤައުމެވެ. އެޤައުމުގެ ހާލަތު އިންތިހާއަށް ގޯސްވެފައި ވާއިރު، ރެކޯޑް ކުރެވޭ އަދަދުތަކަށްވުރެ ފައްސި އާއި މަރުގެ ވޭދަނަތައް އެތައް ގުނައެއް އިތުރުވާނެ ކަމަށް ތަޖުރިބާކާރުން ލަފާކުރެއެވެ.\nއިންޑިއާއިން މިހާތަނަށް ކޮވިޑް-19 ޖެހުނު މީހުންގެ ތެރެއިން ބަލިން ރަނގަޅުވެފައި ވަނީ 16.9 މިލިއަން މީހުންނެވެ. އެހެންކަމުން އަދިވެސް އެޤައުމުގައި 4.3 މިލިއަނަށްވުރެ ގިނަ މީހުންނަށް މި ބައްޔަށް ފަރުވާދެމުން ދެއެވެ. މީގެ ތެރެއިން އެތައް ހާސް ބަޔަކަށް ފަރުވާދެނީ ސީރިއަސް ހާލުގައި ނުވަތަ އައިސީޔޫގައެވެ. އެހެންކަމުން ކުރިޔަށް އޮތް ދުވަސްތަކުގައި ވެސް އެޤައުމުން މަރުވާ މީހުންގެ ޢަދަދުތައް އިތުރުވެގެން ހިނގައިދާނެކަމުގެ ބިރު އެބައޮތެވެ.\nކޮވިޑް-19 ގައި އިންޑިއާގެ ހާލަތު ދުވަހެއް ދުވަހަކަށް ގޯސްވެ، އެޤައުމުން ވަސީލަތްތައް ހުސްވެ ގިނަ ބަޔަކަށް ފަރުވާ ނުދެވިވެސް އެބަތިއްބެވެ. ޚާއްސަކޮށް ހޮސްޕިޓަލްތައް ފުރި އޮކްސިޖެން ނުލިބުމުގެ ސަބަބުން އެޤައުމުގައި ކޮވިޑް ބަލީގެ ގިނަ ބައެއްގެ ފުރާނައަށް ވަނީ ނުރައްކާވެފައެވެ.\nއިންޑިއާގެ ހާލަތު ގޯސްވަމުން އަންނާތީ އެޤައުމުން ވަނީ ބައިނަލްއަޤުވާމީ އެހީއަށްވެސް އެދިފައެވެ. އަދި ބައެއް ބޮޑެތި ޤައުމުތަކުން މިހާރުވެސް އަންނަނީ އިންޑިއާއަށް އެހީތެރިކަން ފޯރުކޮށްދެމުންނެވެ.\nދެ ދުވަސް ފަހުން ރާއްޖޭގައި އަނެއްކާވެސް ކޮވިޑް މަރެއް!\nމާލޭގެ އަދަދު މަދު، ނަމަވެސް އަދި އުފަލެއް ނެތް\nކޮވިޑް ވެކްސިން ޖެހުމުން އަންހެނުންގެ މައްސަރުކަންތަކަށް އަސަރުކުރާކަމަށް ބުނެފި


Nawaz Sharif ge hiypulhuge operationeh kuravvanee | Mihaaru\nޕާކިސްތާނުގެ ބޮޑު ވަޒީރު މުހައްމަދު ނަވާޒް ޝަރީފް.\nނަވާޒް ޝަރީފުގެ ހިތްޕުޅުގެ އޮޕަރޭޝަނެއް ކުރައްވަނީ\n28 މެއި 2016 - 04:03\nއިސްލާމްއާބާދު (މެއި 28) - ޕާކިސްތާނުގެ ބޮޑު ވަޒީރު މުހައްމަދު ނަވާޒް ޝަރީފުގެ ހިތްޕުޅުގެ އޮޕަރޭޝަނެއް އަންނަ އަންގާރަ ދުވަހު ލަންޑަނުގައި ކުރައްވާނެ ކަމަށް އެ މަނިކުފާނުގެ ދަރިކަނބަލަކު ވިދާޅުވެއްޖެ އެވެ.\nމިއީ ވޭތުވެދިޔަ ފަސް އަހަރު ދުވަހު ތެރޭ، އުމުރުފުޅުން 66 އަހަރުގެ ނަވާޒް ޝަރީފް ކުރައްވާ ހިތްޕުޅުގެ ދެ ވަނަ އޮޕަރޭޝަނެވެ. އެކަމަކު މި އޮޕަރޭޝަނާ ގުޅޭ އިތުރު ތަފްސީލް ހާމަކުރައްވައިފައެއް ނުވެ އެވެ. ދަރިކަނބަލުން މަރިޔަމް ނަވާޒް ޝަރީފް ކުރެއްވި ޓްވީޓްތަކެއްގައި ވިދާޅުވެފައި ވަނީ ބައްޕާފުޅުގެ ހިތްޕުޅުގެ މައްސަލައެއް ކުރިމަތިވެފައިވާ ކަމަށާއި އޮޕަރޭޝަނަށް ފަހު ވެސް ހަފުތާއެއްހާ ދުވަހު ހޮސްޕިޓަލުގައި އޮންނަވާނެ ކަމަށެވެ.\n"ޑޮކްޓަރުންގެ ޓީމުން ޓެސްޓްތައް ހެއްދެވުމަށް ފަހު ނިންމާފައި ވަނީ އޯޕަން ހާޓް ސާޖަރީއަކަށް ދާން،" މަރިޔަމް ޓްވީޓް ކުރައްވާފައިވެ އެވެ.\nޕާކިސްތާނުގެ ބޮޑު ވަޒީރު ނަވާޒް ޝަރީފް އާއި ދަރިކަނބަލުން މަރިޔަމް.\nނަވާޒް ޝަރީފް ވަނީ 2011 ވަނަ އަހަރު ވެސް ހިތްޕުޅުގެ އޮޕަރޭޝަނެއް ކުރައްވައިފަ އެވެ.\nނަވާޒް ޝަރީފުގެ އޮޕަރޭޝަނުގެ މައުލޫމާތު ލިބިވަޑައިގަތުމާ އެކު އިންޑިއާގެ ބޮޑު ވަޒީރު ނަރެންދުރަ މޯދީ ވަނީ އަވަސް ޝިފާއަކަށާއި ފުރިހަމަ ސިއްހަތަކަށް އެދިވަޑައިގެން ޓްވީޓް ކުރައްވައިފަ އެވެ.\nޕާކިސްތާން ސަރުކާރުގެ އޮފިޝަލަކު ވެސް ވިދާޅުވެފައި ވަނީ ނަވާޒް ޝަރީފް ހޮސްޕިޓަލުގައި ހޭދަކުރައްވާނީ ހަފުތާއެއްހާ ދުވަހު ކަމަށާއި އޭގެ ފަހުން އެނބުރި ގައުމަށް ވަޑައިގަންނަވާނެ ކަމަށެވެ. އަދި އޮޕަރޭޝަނުގެ ހުރިހާ ޚަރަދެއް ކުރައްވަނީ ނަވާޒް ޝަރީފުގެ އަމިއްލަފުޅު ޖީބުން ކަމަށް ވެސް އޮފިޝަލް ވިދާޅުވި އެވެ.\n"ޑޮކްޓަރުންގެ ޓީމުން ޓެސްޓްތައް ހެއްދެވުމަށް ފަހު ނިންމާފައި ވަނީ އޯޕަން ހާޓް ސާޖަރީއަކަށް ދާން،" ނަވާޒް ޝަރީފުގެ ދަރިކަނބަލުން މަރިޔަމް\nޓެކްސް އަށް މަކަރުހަދާ ފަރާތްތަކުގެ ގޮތުގައި ދާދި ފަހުން ލީކުކޮށްލި ޕެނަމާ ޕޭޕާސްގައި ނަވާޒް ޝަރީފުގެ ނަން އޮތުމުން އެމަނިކުފާނަށް ވަނީ ވަރަށް ބޮޑު ފިއްތުންތަކަކާ ކުރިމަތިލައްވަން ޖެހިވަޑައިގެންފަ އެވެ. ނަވާޒް ޝަރީފް އާއި އެމަނިކުފާނުގެ އާއިލާ އިން ބުނެފައި ވަނީ އެއްވެސް ކަމެއް ގޯހުން ކޮށްފައި ނުވާނެ ކަމަށެވެ. އަދި މިއީ ޕަރްވޭޒް މުޝައްރަފުގެ ވެރިކަމުގައި ވެސް ދެ ފަހަރަށް ތަހްގީގުކޮށްފައިވާ މައްސަލައެއް ކަމަށް އާއިލާ އިން ބުނެފައިވެ އެވެ.\nޕާކިސްތާނުގެ ބޮޑު ވަޒީރުކަމުގެ މަގާމު ނަވާޒް ޝަރީފް ތިން ވަނަ ފަހަރަށް ކާމިޔާބު ކުރެއްވީ 2013 ވަނަ އަހަރުގެ އިންތިޚާބުގައި ބޮޑު ތަފާތަކުން ކުރި ހޯއްދަވައިގެންނެވެ.\nއިތުރު ލިޔުންތައް ޕާކިސްތާން ހިތުގެ ބަލި ނަވާޒް ޝަރީފް


Goiy neyngey bahyehge shikaara akah Ahmed, edhenee ehee akah\nރިޕޯޓް / އެހެނިހެން\nއަހުމަދު ސުޖާއު ޔަހްޔާ--\n24 މެއި 2019 1 ކޮމެންޓް\nގޮތް ނޭނގޭ ބައްޔެއްގެ ޝިކާރައަކަށް ވެފައިވާ ޒުވާނެއްގެ އާދޭސް\nމީގެ ފަސް އަހަރެއްހާ ދުވަސް ކުރިން ކ. މާލެއަށް ނިސްބަތްވާ އުމުރުން 30 އަހަރުގެ އަހުމަދު ސުޖާއު ޔަހްޔާ ޑޮކްޓަރަށް ދައްކަން ފެށީ ގައިގެ ތަންތަން އައްސިވެ ތަފާތު އުނދަގޫތައް ކުރިމަތިވާން ފެށުމުންނެވެ. ލޭގައި އިންފެކްޝަނެއް އުފެދިފައިވާކަން އެނގުނަސް މިއަދާއި ހަމައަަށްވެސް އޭނާއަށް ޖެހިފައިވާ ބަލި ދެނެ ގަނެވިފައި ނުވާތީ އަހުމަދުގެ ހާލަތު ދަނީ ދުވަހެއް ދުވަހަކަށް ދަށް ވަމުންނެވެ.\nޝަރުމީލާ އާދަމް އޭނާގެ ފިރިމީހާގެ ބަލި ހާލަތު ސީއެންއެމްއަށް ކިޔައިދެމުން ބުނީ، ދުވަހެއް ދުވަހަކަށް އަހުމަދުގެ ބަލި ހާލަތު ދަށްވާތީ އޭނާއަށް މިހާރު މަސައްކަތް ވެސް ނުކުރެވޭ ކަމަށެވެ. ކުރިން އަހުމަދަކީ އެއާޕޯޓުގައި ބަސް ޑްރައިވަރެއްގެ އިތުރުން ޓެކްސީ ކުރުމުގައި ވެސް ހަރަކާތްތެރިވެ އުޅުނު މީހެކެވެ. އެކަމަކު ސިއްހީ ހާލަތު ވަރަށް ބޮޑަށް ދަށްވެ މިހާރު އޭނާ ވަޒީފާއަކަށް ނުދެއެވެ. އޮންނަން ޖެހެނީ ގޭގައެވެ.\nލޭގައި އިންފެކްޝަން އުފެދުމުގެ ސަބަބުން އޭނާގެ ލިވާ ވެސް ދުޅަވެފައިވާއިރު ކިޑްނީގައި ވެސް ވަނީ ހިލަ އުފެދިފައެވެ. އަދި މޭގައި ރިއްސުމާއި ގައި އައްސިވުމުގެ އިތުރުން އަނގައިންނާއި ނޭފަތުން ލޭއައުން ފަދަ ކަންކަން ވެސް ކޮންމެ ދުވަހަކު އަހުމަދަށް ކުރިމަތިވާ ކަމަށް އޭނާގެ އަންހެނުން ބުނެއެވެ.\nޝަރުމީލާ ބުނީ، ރާއްޖޭން އަހުމަދު ބެލި ބައެއް ޑޮކްޓަރުންގެ ލަފަޔަށް މިއަހަރުގެ މާޗު މަހުގެ ތެރޭގައި ވަނީ އިންޑިއާގެ ކޮޗިންއަށް ވެސް ގޮސް އަހުމަދުގެ ބަލި ދެނެގަތުމަށް މަސައްކަތްކޮށްފައެވެ. އެގޮތުން އެފަހަރު އާސަންދައިގެ ދަށުން އެކޮޅަށް ގޮސް ފަރުވާ ހޯދިނަމަވެސް ޓެސްޓުތައް ހަދައި ނަތީޖާ ނުލިބެނީސް އާސަންދަ ހުސްވެގެން އަންނަން ޖެހުނީ އަނބުރާ ރާއްޖެއަށެވެ.\n"އެކޮޅުން ހެދި ބައެއް ޓެސްޓުތަކުގެ ނަތީޖާ ނުލިބޭ. އެކޮޅުން ޑޮކްޓަރުން ބުނީ ހީވަނީ ލޭގައި ނުބައި މާއްދާއެއް އެކުލެވެނީ ކަންނޭނގެއޭ. އެކަމަކު ޓެސްޓުތަކުގެ ނަތީޖާ ނުލިބެނީސް އަންނަން ޖެހިފަ އަނެއްކާ ތިން މަސް ފަހުން އެކޮޅަށް ދާން ވެސް ޖެހޭ."\nއެނބުރި ރާއްޖެ އައި ފަހުން މާބޮޑަށް ބޮލުގައި ރިއްސާތީ މިދިޔަ ހަފުތާގެ ތެރޭގައި އަހުމަދު ވަނީ އެމްއާރުއައި ސްކޭނެއް ވެސް ހަދާފައެވެ. އެ ސްކޭންގެ ނަތީޖާ ދައްކާ ގޮތުން އޭނާގެ ސިކުނޑީގައި ގަނޑު ލޭކޮޅެއް އެބައިނެވެ.\nރާއްޖެއިން ބޭރަށް ގޮސް އަހުމަދަށް ޖެހިފައިވާ ބަލި ދެނެގަނެ އެބައްޔަށް ފަރުވާ ކުރުމަށް އާއިލާއިން ކިތަންމެ ބޭނުންވި ނަމަވެސް އާއިލާގައި އެހާ ތަނަވަސްކަމެއް ނެތެވެ. އެހެންވެ އަހުމަދަށް ޖެހިފައިވާ ބައްޔަށް ފަރުވާ ހޯދުމަށް އާއިލާއިން މިއަދު މިވަނީ އާންމުންގެ އެހީއަށް ވަރަށް ބޮޑަށް ބޭނުންވެފައެވެ.\nއާއިލާއަށް މާލީ އެހީތެރިކަމެއް ފޯރުކޮށްދޭން ބޭނުންވާ ފަރާތްތަކަށް:\nއެކައުންޓު ނަމްބަރު: 7704441020101 (ޝަރުމީލާ އާދަމް - އަހުމަދުގެ އަންހެނުން)\nފޯނު ނަމްބަރު: 9818778 - ޝަރުމީލާ އާދަމް\nނޯޓް: ސީއެންއެމް އެހީ މި ސެގްމަންޓްގެ ދަށުން ގެނެސްދެވޭ ފަރާތްތަކަށް އެހީތެރިވުމަށް އެދޭ ފަރާތްތަކުން އެ އާއިލާ އާއި ގުޅުއްވައިގެން އެހީގެ ކަންކަން ކުރިއަށް ގެންދެވުން އެދެމެވެ.\nކ. މާލެ އެއް ނުކިޔޭނެ! މާލެ ސިޓީ ކިޔާ!\nޑީކޯވި ދެ މީހުން އިތުރު ފަރުވާއަށް މާލެ ގެންނާނަން: ސިފައިން\nފަލަސްތީނު ނޫސްވެރިއެއްގެ ލޮލަށް ބަޑި ޖަހައިފި\nއެމްއާރްއެމް އިން ރައީސް ސޯލިހް އާއި ބައްދަލުކުރައްވައިފި